
Na temelju objavljene literature i dostupnoga neobjavljenog gradiva, autor 
analizira političke poglede dr. Ive Pilara u doba postojanja prve jugoslavenske 
države. Iako se činilo da neki fragmenti zadnje Pilarove objavljene rasprave, 
koja je pod naslovom Uvijek iznova Srbija: Sudbonosni trenutak Jugoslavije 
svjetlo dana ugledala početkom 1933. u Berlinu, dopuštaju tumačenje da se 
njezin pisac pomirio s jugoslavenstvom i Jugoslavijom, pomnija raščlamba daje 
drugačiju sliku: Pilar je trajno ostao pristašom ideje hrvatske državne 
neovisnosti, ali i zagovornikom postupnog puta prema tome cilju. Takvo je 
njegovo stajalište uvjetovano međunarodnim okolnostima, kao i uvjerenjem da 
organizacija hrvatskoga političkog života te neriješena sudbina Bosne i 
Hercegovine opravdavaju samo evolutivni put prema djelotvornome i trajnom 
rješenju hrvatskoga pitanja. 


Ključne riječi: Ivo Pilar, hrvatska država, geopolitika, Bosna i Hercegovina, 
Hrvatska (republikanska) seljačka stranka 


Uvod 


Zadnja studija dr. Ive Pilara (1874.—1933.) objavljena za njegova života pojavila se 
na njemačkome jeziku, u izdanju ugledne berlinske Naklade za kulturnu politiku 
(Verlag ftir Kulturpolitik) u veljači 1933. godine, dakle u vrijeme kad je i hrvatsko i 
europsko odnosno svjetsko političko obzorje doživljavalo dramatične promjene: na 
valu gospodarske krize i duboko povrijeđenoga nacionalnog ponosa na čelo Nje- 
mačke došao je nacionalsocijalistički vođa Adolf Hitler. S obzirom na geopolitički 
položaj, tradiciju i gospodarske potencijale Njemačke, upućeniji su promatrači mogli 
naslutiti da je jedno razdoblje europske povijesti završilo, a započelo novo. 
Pilarova je rasprava objavljena pod naslovom Uvijek iznova Srbija: Sudbonosni 
trenutak Jugoslavije (Immer wieder Serbien: Jugoslawiens Schicksalsstunde), a pisac 
se — kao i u nekim ranijim prigodama, napose u turbulentnim vremenima svjetsko- 
ga rata — opet sakrio iza pseudonima. Ovdašnje njegovo ime, Florian Lichttržiger, 
kad bi ga se prevodilo, valjalo bi prevesti kao: Cvjetko Svjetlonoša. Na prvi bi se po- 
gled reklo: netko tko u sudbonosnom trenutku unosi svjetlo u jugoslavenski mrak, 

i to netko tko upravo u Srbiji ili u politici koja se na nju poziva, vidi glavnu prijetnju 
Jugoslaviji. Dakle, pristaša Jugoslavije, pobornik njezina ozdravljenja. No, stilizirani 
zemljovid raspadnute jugoslavenske države, otisnut na ovitku knjige, slao je posve 
drugačiju, upravo suprotnu poruku od one koju je pseudonim mogao sugerirati: ras- 
pad Jugoslavije je neizbježan. Drugim riječima, to protuslovlje dodatno je zakriljivalo 
pravi identitet pisca, što i nije bila mala stvar u vrijeme kad su mnogi intelektualni 
protivnici jugoslavenskoga režima — ako su imali sreće da ih ne zatuku željeznim 
šipkama na ulici poput bijesnih pasa — sjedili u internaciji (najčešće u kakvoj bal- 
kanskoj zabiti!) ili se potucali po emigraciji.! 

Kako pokazuje sav njegov život, Pilaru je nedostajalo osobne odvažnosti za tako 
radikalan izbor: za tamnicu ili za emigraciju, ali je i tada, početkom tridesetih godina 
XX. stoljeća, smatrao kako ima što kazati i htio je to kazati. Zato je protuslovlje iz- 
među poruke koju šalje ovitak njegove knjige, i onoga što može proizići iz njegova 
pseudonima, zapravo bilo samo prividno. Povrh toga, ne treba dvojiti da je Pilar bio 
svjestan kako bi latinska inačica njegova pseudonimskog prezimena na koricama 
knjige glasila: Lucifer! Dakle, da je pisac i to htio, posve je jasno; a o mogućim mno- 
gostrukim razlozima zbog kojih je to htio, možemo samo nagađati. Naše domišljanje 
o tome, je li time želio tek dodatno zatrti trag pred jugoslavenskim obavještajcima i 
batinašima šestosiječanjske diktature; je li mu na umu bila puka etimologija Lucife- 
rova imena (koje označava jutarnju zvijezdu), je li ono izviralo iz njegova intenziv- 
nog bavljenja dualističkim temama, ili je možda u njemu tražio simboličku vezu s bi- 
blijskim vijestima o oholome vođi posrnulih anđela, ne će nas daleko odvesti. Ne 
valja smetnuti s uma da je Pilar znao posezati kako za posve neutralnim pseudoni- 
mima (Dr. Juričić!), tako i za onima koji su trebali imati posve rječita značenja (L. v. 
Stidland). Dalje ne bismo odmaknuli ni kad bismo potražili moguću simboličku po- 
veznicu između ovog Pilarova pseudonima i pozlaćene statue bakljonoše na krovu 
zagrebačkoga Starčevićeva doma, zdanja koje je krajem XIX. stoljeća zamišljeno i iz- 
građeno kao sjedište i žarište pravaškog pokreta, s čijim je jednim odvjetkom, tzv. 
frankovcima, Pilar krajem Prvoga svjetskog rata, a možda i kasnije, imao dalekosež- 
ne planove.* Baklja je, kad bismo htjeli još dalje tapkati u tome mraku koji je Pilar 


! U svome (pozitivnom) prikazu Pilarove knjige, Robert William Seton-Watson ističe kako činjenica da je 
Lichttrigerova knjiga objavljena pod pseudonimom ne smije dovesti do podcjenjivanja njezine »prave vri- 
jednosti i važnosti« jer je posvemašnje zatiranje političkih sloboda u Jugoslaviji Aleksandra I. Karađorđe- 
vića dovelo do toga da je »bilo kojemu njegovu podaniku posve nemoguće objaviti tako otvorenu ras- 
pravu pod vlastitim imenom, i nakon toga ostati unutar granica države«. (R. W. SETON-WATSON, »Immer 
wieder Serbien: Jugoslawiens Schicksalsstunde. By Florian Lichttriger. Berlin /Verlag fiir Kulturpolitik/, 
1993. 203 pp.«, The Slavonic and East European Review, Vol. 11, No. 33, April 1933, 728.) 


2 U njemačkom se jeziku Luciferovo ime češće prevodi kao Lichtbringer, onaj koji (do)nosi svjetlo. (An- 
ton GRABNER-HAIDER, Praktisches Bibellexikon. Hrsg. unter Mitarbeit katholischer und evangelischer 
Theologen, Freiburg — Basel — Wien, 1969, 711.) No simboličko značenje svjetla (Sunca) u pretkršćan- 
skim religijama, pa i u samome kršćanstvu, iznimno je bogato i raznovrsno. (Gerhold BECKER, Die Ur- 
symbole in den Religionen, Graz — Wien — Kčln, 1987, 109-144. i dr.) 


3 Kršnjavi je u svome dnevniku pod nadnevkom 1. lipnja 1918. opisao susret s Pilarom, u kojemu ovaj 
ističe kako je »prijatelj« Čiste stranke prava, tj. Stranke prava (frankovaca), s kojom kani dovesti do pre- 
poroda hrvatskog naroda u gospodarskome, etičkom, etničkom i političkom pogledu, u smislu smjerni- 
ca zacrtanih u knjizi Južnoslavensko pitanje, što ju je pod pseudonimom »Stidland« objavio u Beču, a ko- 

očito svjesno stvorio, također jedan od čestih slobodnozidarskih simbola, pa ju je, 
primjerice, kao takvu u logotip svoje Prosvjetne biblioteke uvrstio i povjesničar Ivan 
pl. Bojničić, jedan od najistaknutijih hrvatskih i jugoslavenskih masona. No, makar 
je Pilar na brojnim područjima ljudske djelatnosti zastupao modernistička shvaćanja, 
pokazujući da ima vrlo specifičan i neortodoksan pogled i na vjerska pitanja, a oso- 
bito na ovozemaljsku ulogu i djelovanje crkvenih struktura (te se i kretao u krugo- 
vima bliskima teozofima i masoneriji), zasad ne znamo pouzdano što je mislio o ma- 
soneriji niti njegovo ime nalazimo na bilo kojemu, pa makar i nepouzdanu popisu 
slobodnih zidara.“ Koliko god bi nam, dakle, odgonetka motiva za izbor Pilarova — 
vjerojatno zadnjeg — pseudonima bila zanimljiva i, možda, dragocjena za rekon- 
strukciju posljednjeg razdoblja njegova života, čini se da ćemo još dugo, umjesto nje, 
pred sobom imati zagonetku. 

U vrijeme kad je Pilarova knjiga privođena kraju, na čelu Naklade za kulturnu 
politiku nalazio se Karl Friedrich Nowak (1882.—1932.). On je, kao i Pilar, studirao 
pravo u Beču, a potom se bavio novinarstvom. Surađivao je i uređivao kulturne ru- 
brike niza novina, a početkom Prvoga svjetskog rata postao je ratni izvjestitelj. Kako 
svjedoči njihova korespondencija, koja se čuva u Austrijskome državnom arhivu, 
Nowak se zbližio sa šefom glavnoga stožera c. i kr. vojske, barunom, kasnije grofom 
Franzom Conradom von Hčtzendorfom. Dostupni podatci ne dopuštaju zaključke 
o tome postoje li veze između Nowaka i Pilara u ratno doba, pa ni u prvim poratnim 
godinama.$ Nakon rata se Nowak intenzivno bavio novinarstvom i povijesnom pu- 
blicistikom te je objavio više reportaža, članaka i knjiga koje su se bavile temama iz 
novije njemačke i austrijske političke povijesti, a napose Prvim svjetskim ratom, nje- 
govim uzrocima i posljedicama. Jednu od njih, koja je netom izišla pod naslovom 
Versailles, Pilar je prikazao 1928. u zagrebačkom Hrvatu, dnevniku Hrvatske fede- 
ralističke seljačke stranke (HFSS).? Je li to tek posljedica Pilarova interesa za iste te- 


ja zapravo predstavlja »program stranke«, (Iso KRŠNJAVI, Zapisci iza kulisa hrvatske politike, knjiga dru- 
ga, Zagreb, 1986., 796-797.). Dokazano je da Pilar u posljednjoj fazi Prvoga svjetskog rata nije samo us- 
klađivao svoje političke aktivnosti s frankovačkim planovima i djelovanjem, nego je i postao članom 
Stranke prava (frankovaca) u Bosni i Hercegovini. (Zlatko MATIJEVIĆ, »Političko djelovanje Ive Pilara i 
pokušaji rješavanja južnoslavenskog pitanja' u Austro-Ugarskoj monarhiji /ožujak — listopad 1918./« Go- 
dišnjak Pilar. Prinosi za proučavanje života i djela dra. Ive Pilara /dalje: GP/, sv. I., Zagreb, 2001., 137- 
138.) 


* No u tom je kontekstu možda zanimljivo dometnuti da je njegov zet, dr. Tomo Jančiković, prema (za- 
branjenoj) Glojnarićevoj knjizi o slobodnom zidarstvu u Hrvatskoj, bio član slobodnozidarske lože Pra- 
vednost u Zagrebu. (Mirko GLOJNARIĆ, Masonerija u Hrvatskoj, Zagreb, 1941., 67.) Taj podatak navodi 
i Ivan MUŽIĆ, Masonstvo u Hrvata, VITI. dopunjeno izdanje, Split, 2005., 363, dodajući da su Glojnarića 
zbog objavljivanja njihova imena među masonima tužile 32 osobe, a među prvima upravo Jančiković. 
Prema tome se ni Glojnarićev popis ne može smatrati pouzdanim. 

5 Osterreichisches biographisches Lexikon 1815—1950., Hrsg. von der Osterreichischen Akademie der 
Wissenschaften (dalje: OBI). Bd. VII (Mus — Pet), Wien, 1978., 165-166. 

$ U vrijeme zaključenja ovog teksta nije mi na raspolaganju monografija koju je napisala Eva MACHO, Karl 
Friedrich Nowak (1882—1932). Sein Wirken als Kriegsberichterstatter, Autor und Verleger aus zeitgenos- 
sischer und heutiger Sicht, Frankfurt, 2008. Prema dostupnim prikazima, autorica je obradila i korespon- 
denciju između Conrada i Nowaka te kasnije utemeljenje i djelovanje Naklade za kulturnu politiku. 


71. PILAR, »Karl Friedrich Nowak. Versailles, Hrvat, Zagreb, 1928., br. 2489, 7-8. 

me, ili su se dva autora i osobno poznavala i, možda, surađivala i na drugim po- 
dručjima, slijedom čega bi bilo jasnije kako se Pilarova knjiga pojavila u Nowakovoj 
berlinskoj nakladničkoj kući, zasad se ne zna. 

No znade se da je između Nowaka i pisca predgovora Pilarovoj knjizi Immer 
wieder Serbien postojala tješnja veza. Predgovor, datiran u veljači 1933., napisao je 
u ono doba poznati njemački politički povjesničar i politički utjecajni publicist Fried- 
rich Thimme. Kako nam zasad nisu poznate pojedinosti o Pilarovim mogućim veza- 
ma s berlinskim intelektualnim krugovima i samim Nowakom (koji je umro 17. pro- 
sinca 1932., dakle neposredno pred prijelom i tiskanje knjige), korisno je kazati koju 
riječ o piscu predgovora. Jer — sve govori u prilog tome — nije Pilar slučajno banuo 
na vrata Naklade za kulturnu politiku, niti se Thimme slučajno pojavio kao pisac 
predgovora, zapravo popratnog slova njegove knjige. Otvoreno ostaje pitanje, do 
čega će dovesti daljnje istraživanje Pilarovih veza s njemačkim (i austrijskim) inte- 
lektualnim i političkim krugovima krajem dvadesetih i početkom tridesetih godina 
XX. stoljeća. Stanovite putokaze ili bar nagovještaje u tom smjeru mogao bi nam dati 
sažeti Thimmeov životopis. 


l. Friedrich Thimme — pisac popratnog slova Pilarove knjige 


Rođen kao prvo od jedanaestoro djece luteranskog pastora (čiji je otac također bio 
pastor), Friedrich Thimme (1868.—1938.) od rođenja je patio od progresivne gluho- 
će te je već u ranoj mladosti posve oglušio. To je, po svemu sudeći, pridonijelo 
mučnim odnosima između njega i oca mu, utjecalo na tijek njegova školovanja i du- 
boko obilježilo Thimmeov život. Naviknut od malih nogu na naporan i sustavan rad, 
završio je gimnaziju, a onda i studij povijesti, povijesti umjetnosti i političkih znano- 
sti. S 24 je godine, 1892., raspravom »Die inneren Zustinde des Kurftirstentums 
Hannover unter der franzčsisch-westphiilischen Herrschaft 1806—1813« («Unutarnje 
prilike izborne kneževine Hannover u doba francusko-vestfalskoga gospodstva 
1806.—1813.) odnio prvu, u to doba iznimno visoku novčanu nagradu od 3400 ma- 
raka, koju je raspisalo Sveučilište u Gdttingenu. Ta je rasprava — uskoro objavljena 
kao dvosveščana knjiga — činila osnovu njegove disertacije, na temelju koje je iste 
godine promoviran u doktora povijesti? Bio je to sjajan uspjeh, ali istodobno ulaz- 
nica u razdoblje frustracija i neuspjeha. Naime, za Thimmeove je historiografske ra- 
dove od mladosti karakteristično osporavanje postavljenih kanona i ustaljenih mišlje- 
nja, čime kao da je birao autsajdersku poziciju." A kako su mu vrata sveučilišne ka- 
rijere bila zatvorena zbog gluhoće, prvo je namještenje našao 1902. u Gradskoj knjiž- 


š Podatci o F. Thimmeu preuzeti su iz uvodne studije njegove kćeri, također povjesničarke, u zbirci nje- 
govih izabranih pisama (Annelise THIMME, »Biographische Einftihrung«, u: Friedrich Thimme 1866— 
1938. Ein politischer Historiker, Publizist und Schriftsteller in seinen Briefen, Hrsg. von Annelise Thim- 
me, Boppard am Rhein, 1994, 15-62.), te iz sljedećih djela: Josef ANKER, »Thimme, Friedrich Wilhelm 
Karl«, Biographisch-Bibliographisches Kirchenlexikon, Bd. XI, 1996, 1213-1229.; Volker ULLRICH, »Ich be- 
uge mich niemals«, http://www.zeit.de/1995/10/Ich beugemichniemals?page=all. Pristup ostvaren 17. ko- 
lovoza 2009. 


% A. THIMME, »Biographische Einfiihrung« 24-25. 
2). ANKER, »Thimme, Friedrich Wilhelm Karl, 1213. 

nici u Hannoveru. Unatoč mladosti, darovitosti i marljivosti, trebao je preživjeti niz 
profesionalnih i osobnih neuspjeha i brodoloma, da bi dvadesetak godina kasnije, 
nekoliko mjeseci prije početka Prvoga svjetskog rata, u listopadu 1913., postao rav- 
nateljem knjižnice Herrenhausa, gornjega doma pruskoga parlamenta! 

Kako je F. Thimme, za razliku od svoga oca Gottfrieda koji je imao snažan osje- 
ćaj pokrajinske (zemaljske) pripadnosti, od rane mladosti uzdizao Bismarcka i uje- 
dinjenu Njemačku, tako je pozdravio i stupanje Reicha u Prvi svjetski rat. Za nj je to 
bez ikakve dvojbe bio »osloboditeljski rat«.!“ U pismu bratu Karlu, od 14. kolovoza 
1914., izrazio je svijest o tome kako će rat dovesti do »neizrecivih žrtava«, ali i uvje- 
renje da pred njemačkim narodom stoji »gotovo potpuna izvjesnost konačne pobje- 
de« nakon koje će Njemačka stupiti na »puno višu stepenicu svjetske povijesti«.!3 
Smatrajući da »onaj koji domovini ne može služiti mačem, to treba činiti bar pe- 
rom«,'“* Thimme se — prema vlastitim riječima — počinje smatrati političarem, pa se 
kao takav sve otvorenije zalaže za radikalnu reformu njemačkoga političkog sustava. 
Tijekom rata objavljuje desetke članaka i rasprava o političkim temama.? Ti se članci 
naveliko prenose i komentiraju, a Thimmeove se misli osluškuju i analiziraju u naj- 
višim njemačkim političkim krugovima.'# Mnogi ga smatraju jednim od najutjecajnijih 
njemačkih publicista u doba Prvoga svjetskog rata.!7 

U središtu je njegova razmatranja rađanje »nove Njemačke«, što pretpostavlja iz- 
gradnju »narodne zajednice« (Volksgemeinschaf) u punome smislu riječi. Ona pod- 
razumijeva socijalnu i političku ravnopravnost svih staleža te monarhijsko uređenje 
narodne države. Da bi se to postiglo, bilo je, prema njegovu shvaćanju, nužno na- 
pustiti dotadašnje staleško izborno pravo te postići potpunu integraciju radništva i 
socijaldemokracije u njemačku naciju. Radi toga je u studenome 1914. i u veljači 
1915. u časopisu Stiddeutschen Monatsheften objavio članke pod naslovom »Die 
Sozialdemokratie im neuen Deutschland« («Socijaldemokracija u novoj Njemačkoj.! 
Neposredno nakon toga je skupa s njemačkim sindikalnim prvakom Carlom Legie- 


1 Prema ustavu Kraljevine Pruske koji je s manjim izmjenama bio na snazi od 1849. do 1918., pruski se 
parlament sastojao od dva doma. Prvi, ustanovljen 1854., bio je Herrenhaus, ustrojen po uzoru na Gor- 
nji dom britanskoga parlamenta, a drugi dom, Landtag, birao se općim pravom glasa. Nakon sloma car- 
ske Njemačke i uspostave republike, savezni se parlament nazivao Reichstag, dok su pokrajine odnosno 
zemlje zadržale vlastite zemaljske parlamente (Landtag). Tako je i pruski ustav od 30. studenoga 1920. 
predviđao Landtag kao najviše predstavničko tijelo. (Usp. Jiirgen MIROW, Geschichte des deutschen Vol- 
kes. Von den Anfiingen bis zur Gegenwart, Gernsbach, 1990, 595, 882-896.) Prema tome, pruski Land- 
tag, u kome će Thimme biti formalno zaposlen od 1920., nije istovjetan tijelu istoga naziva koje je pos- 
tojalo do 1918. godine i u kojem se Thimme zaposlio 1913. godine. 


2 A. THIMME, »Biographische Einftihrung«, 33. 
5 Friedrich Thimme 1868—1938., 119. 

4 Isto, 122. 
85 Njegova je bibliografija objavljena u knjizi Friedrich Thimme 1868—1938., 449-459. Od ukupno 313 bi- 
bliografskih jedinica objelodanjenih između 1893. i 1938., Thimme je više od šezdeset (dakle, više od pe- 
tine!) objavio u četiri ratne godine. 


6 A. THIMME, »Biographische Einfiihrung«, 31. 
17 3, ANKER, »Thimme, Friedrich Wilhelm Karl« 1216. 
8 A. THIMME, »Biographische Einftihrung«, 33. 

nom (1861.—1920.) u Leipzigu 1915. objavio zbornik Die Arbeiterschaft im Neuen 
Deutschland (Radništvo u Novoj Njemačkoj). Bio je to pokušaj kompromisa između 
građanske i radničke klase, odnosno izraz Thimmeova nastojanja da se u interesu 
njemačke »narodne zajednice« pomire klasni prijepori i postigne »unutarnji mir nje- 
mačkog naroda«. Gotovo desetljeće kasnije, u pismu sestri Luisi (14. prosinca 1924.) 
napomenuo je kako to nije bio nikakav njegov zaokret prema ljevici (jer ljevičarem, 
kaže on, nikad nije postao!), već je pokazivao razumijevanje za socijaldemokratsko 
stajalište, prema kojemu se i nacionalni ciljevi možda mogu bolje i lakše ostvariti me- 
đunarodnim sporazumijevanjem negoli desničarskim razmetanjem. I još: »...Od po- 
četka rata, kad sam postao političar, moj je najviši cilj bio ispuniti socijalističko rad- 
ništvo nacionalnim (i monarhističkim) nagnućem. I možda smijem kazati: ono što 
sam u tom pogledu postigao, i nije bilo tako malo.«? 

U pretposljednjoj godini svjetskog rata Thimme se žustro zalagao za reformu iz- 
bornog sustava i bitne promjene političkog ustroja Njemačkoga carstva, kao jedinog 
načina da ono opstane. Pred kraj 1917. osnovao je »Volksbund fir Freiheit und 
Vaterland« (Narodni savez za slobodu i domovinu), očekujući da će steći milijune 
pristaša i izravno utjecati na razvoj političkih prilika u Njemačkoj. Konzervativne 
krugove, koji su s nesklonošću promatrali njegove prijedloge, uzaludno je pokuša- 
vao uvjeriti u »nadstranački karakter države«.2! Slijedom toga je njemački poraz do- 
živio kao katastrofu, pa je 6. listopada 1918. u pismu bratu Wilhelmu jadikovao nad 
sudbinom svoje djece koja moraju odrastati »bez domovine«, riječima: »Kako li će od- 
rasti, ako ih ne nosi misao na domovinu koja je vrijedna života... Snažno se opirao 
sklapanju mirovnog ugovora i poniženju Njemačke.% U pismu (drugoj) supruzi 
Emmi, 24. lipnja 1919. pisao je: »Nevolja i sramota našeg naroda tako me pogađa, 
da uvijek iznova jecam i suze me oblijevaju. Jedva sam mogao raditi; noću bih spa- 
vao po pola sata i svaki put kad bih se probudio, budio sam se s mišlju o neutješ- 
nom položaju njemačkog naroda. 

Kao i većina njegovih sunarodnjaka, revolucionarna je previranja u studenome 
1918. Thimme držao velikom nesrećom za njemački narod. Smatrajući apologiju mo- 
narhije obranom Njemačke, s neskrivenim se prijezirom odnosio i prema onim nje- 
mačkim intelektualnim i političkim krugovima koji su nakon kapitulacije Reicha pri- 
hvatili optužbe da je Njemačka odgovorna za izbijanje rata, pozivajući ih »pred sud 
njemačkog naroda« i nazivajući ih njemačkim antantistima« pa čak i »izdajicama«. 
Svi se njegovi napori u razdoblju neposredno nakon svjetskog rata svode na potpu- 
no otklanjanje nepravednoga i sramotnoga mirovnog ugovora.ž 


9 Friedrich Thimme 1868—1938., 240. 

2 Isto, 164-165. 

21 A. THIMME, »Biographische Einfiihrung«, 38. 
2 Friedrich Thimme 1868—1938., 177-178. 

2 Isto, 191-192. 

2% Isto, 192-193. 

5 A. THIMME, »Biographische Einfiihrung«, 41. 
2% Isto, 41-42. 

Njemačka nije bila samo vojnički poražena, nego i politički desetkovana, a psi- 
hološki ponižena. U tom svjetlu je i pitanje odgovornosti za svjetski rat (tzv. Kriegs- 
schuldfrage), napose članak 231. Versailleskoga ugovora, kojim je — nakon nagla- 
šenoga francuskog inzistiranja — utvrđena njemačka krivica za njegovo izbijanje, 
postalo ne samo jedno od ključnih pitanja njemačke vanjske politike, nego i bitan 
čimbenik unutarnjega društvenog i ideološko-političkog raslojavanja. Njemačka je 
vlada zbog toga već u srpnju 1919. donijela odluku o pripremanju zbirke dokume- 
nata koja bi rasvijetlila diplomatske i političke aktivnosti uoči Prvoga svjetskog rata. 
Prvotna vladina nakana, da objavi Bijelu knjigu koja je imala objasniti i opravdati 
ulogu Njemačkoga Reicha, zaslugom priređivača obuhvatila je ne samo izvorno pla- 
nirano razdoblje od 1912. naovamo, nego se je protegla sve do vremena osnivanja 
Reicha, 1871. godine. Slijedom toga pretvorila se u impozantnu zbirku dokumenata 
o predratnoj politici, koja je pod naslovom Die grosse Politik der Europdischen 
Kabinette, 1871—1914. Sammlung der diplomatischen Akten des Auswiirtigen Amtes 
im Auftrage des Auswiirtigen Amtes (Visoka politika europskih vlada 1871.—1914. 
Zbirka diplomatskih dokumenata Ministarstva vanjskih poslova, po ovlasti Ministar- 
stva vanjskih poslova) objavljena u Berlinu od 1922. do 1927. u 40 knjiga (od čega 
je čak dvanaest objavljeno u dva sveska). Zbirku su uredili Johannes Lepsius 

(1858.—1926.), Albrecht Mendelssohn Bartholdy (1874.—1936.) i Thimme, kao jedi- 
ni povjesničar od njih trojice.? 

Zbirka je imala potkrijepiti ocjenu da znatna odgovornost za rat počiva u rusko- 
me odnosno srbijanskome imperijalizmu. Nije nevažno dometnuti kako Die grosse 
Politik formalno nije objavljena u državnoj nakladi,% što nije zapreka da ju se — ka- 
ko se u popratnoj napomeni uz Thimmeovu korespondenciju 1994. izrazio predsjed- 
nik njemačkoga Saveznog arhiva, F. P. Kahlenberg — promatra kao »službenu apo- 
logiju predratne njemačke politike«.? Taj je niz od pedesetak svezaka i prije nego 
što je dovršen u inozemstvu ocijenjen kao neprocjenjivo vrijedna zbirka diplomat- 
skih dokumenata i nezaobilazan izvor za proučavanje njemačke, europske i svjetske 
povijesti. Niz pohvalnih ocjena dobio je i u domaćoj stručnoj javnosti.*! Iako se pri- 
ređivačima i redaktorima znalo predbaciti da se nisu ustezali prešutjeti postojanje 
podataka i dokumenata koji podupiru za Njemačku nepovoljnu i u Versaillesu oza- 
konjenu tezu, postojale su i objektivne prepreke sveobuhvatnomu i nepristranom 
prikazu: od nedostupnosti izvora, zakonskih teškoća s autorizacijom i objavljivanjem 
dokumenata, do potrebe da se mjestimice u obzir uzmu aktualni politički odnosi.? 
Napokon, i kritičari te zbirke dokumenata, koji su joj predbacivali političku motiva- 
ciju, svoju su kritiku zapravo — kako to često biva — motivirali također političkim 
razlozima.? 

Thimme je u pripremi zbirke podnio lavovski dio tereta, a otad ga u Njemačkoj 
bije glas »ključne osobe u borbi protiv tzv. versailleske “laži o krivici za rat«%* On 
sam, kako pokazuje njegova sačuvana i objavljena korespondencija, nije imao dvoj- 
be oko toga da ta zbirka dokumenta ima prvotni političko-propagandni učinak. Nije 
se toga sramio, jer je znao da nema historiografije izvan života: i njemu i njemačkoj 


27 Isto, 43-44.; J. ANKER, »Thimme, Friedrich Wilhelm Karl, 1215. 


2 Na temelju dokumenata prikupljenih u njoj, hamburški je Institut fiir Auswiirtige Politik u Berlinu 1928. 
u četiri sveska objavio zbirku Die Auswiirtige Politik des Deutschen Reiches 1871—1914. Einzige von 
Auswartigen Amt autorisierte gektirzte Ausgabe der amtlichen Grossen Aktenpublikation der Deutschen 
Reichsregierung. Unter Leitung von Albrecht Mendelssohn Bartholdy und Friedrich Thimme (Vanjska po- 
litika Njemačkoga carstva 1871.—1914. Skraćeno i od Ministarstva vanjskih poslova jedino autorizirano 
izdanje službene Velike zbirke dokumenata njemačke carske vlade. Priredili Albrecht Mendelssohn Bart- 
holdy i Friedrich Thimme). U stvarnosti, Thimme nije surađivao na pripremi te službene zbirke, ali je do- 
pustio da se Ministarstvo vanjskih poslova posluži njegovim imenom. (Friedrich Thimme 1868—1938., 
273.) A činjenica da je Ministarstvo uopće tražilo da se Thimmeovo ime pojavi među priređivačima, jas- 
no govori o ugledu što ga je ovaj i krajem dvadesetih godina XX. stoljeća uživao. 


2 Friedrich P. KAHLENBERG, »Geleitwort«, u: Friedrich Thimme 1868—1938., V. 


% Sidney B. FAY, »Die grosse Politik der Europiischen Kabinette, 1871—1914. Sammlung der Diplomati- 
schen Akten des Auswirtigen Amtes. Im Auftrag des Auswiirtigen Amtes herausgegeben von Johannes 
Lepsius, Albrecht Mendelssohn Bartholdy, Friedrich Thimme. Volumes XIX.-XXXVI. (Berlin: Deutsche 
Verlagsgesellschaft fiir Politik und Geschichte, 1925)%«, The American Historical Review, Vol. 31, No. 3, 
April 1926, Bloomington (Indiana), 1926, 520-524. 

31 Neke od tih ocjena donosi i J. ANKER, »Thimme, Friedrich Wilhelm Karl«, 1216. 

% F, P. KAHLENBERG, »Geleitwort«, V-VI.; A. THIMME, »Biographische Einftihrung«, 43-57. 

#8 A. THIMME, »Biographische Einfiihrung«, 44. 


% V. ULLRICH »Ich beuge mich niemals«, http/Awww.zeit.de199510 Ichbeugemichniemals?page=all. Pris- 
tup ostvaren 17. kolovoza 2009. 


T. Jonjić: Politički pogledi dr. Ive Pilara 1918.— 1933. 17 


vladi bilo je u prvome redu stalo do toga da se pomire unutarnjemačke suprotnosti, 
da se osvjetla obraz njemačkomu narodu i njegovoj državi, te da se na taj način 
otvori put za obnovu i ponovno jačanje Njemačke. 

Nakon dokidanja pruskoga Herrenhausa 1918. godine, Thimme je imao status 
državnog službenika na raspolaganju te se nastavio intenzivno baviti publicistikom.?# 
Od 1920. nominalno je bio zaposlen i plaćen kao ravnatelj knjižnice pruskoga par- 
lamenta (Landtag), ali je stvarno radio kao ugovorni namještenik Ministarstva vanj- 
skih poslova, u svojstvu »povijesnog savjetnika i priređivača dokumenata«.5# Plodovi 
tog rada bila su Bismarckova sabrana djela i niz drugih vrijednih historiografskih pri- 
loga i zbornika dokumenata. No, osim znanstveno-publicističkoga rada, Thimme se 
dvadesetih godina okušavao i u političkome životu. Iako je zadržao distancu prema 
službenim krugovima Weimarske Njemačke i, kako pokazuje njegova koresponden- 
cija, u duši ostao monarhistom, to ga — prema vlastitim riječima — nije priječilo da 
se, osloncem na razumne razloge i težnju da se spriječi unutarnji razdor pa i građan- 
ski rat, zalaže za očuvanje republikanskoga weimarskog ustava. 

O njegovim ambicijama, ali i o njegovu ugledu svjedoči i epizoda s pokretanjem 
časopisa Zusammenschluss (Jedinstvo), što ga je u travnju 1926. pokrenuo s Eduar- 
dom Hemmerleom, katoličkim urednikom časopisa Germania. Podnaslov novoga 
časopisa jasno govori o njegovoj svrsi: Politische Monatsschrift zur Pflege der 
deutschen Eintracht (Politički mjesečnik za njegovanje njemačke sloge)?" U pismu 
Friedrichu Meineckeu, profesoru povijesti u Strassburgu, Freiburgu i Berlinu te izda- 
vaču Povijesnog časopisa (Historische Zeitschrift) pisao je 15. svibnja 1926. kako 
svojim mjesečnikom želi promicati potporu tadašnjoj njemačkoj državi, kao jedinoj 
mogućnosti da se Njemačka opet uzdigne.* Unutarnja sloga i lojalna suradnja u 
Društvu naroda, nastavlja on mjesec dana kasnije, sada su »jedini put za ponovno 
ostvarenje moćne Njemačke«? Već u drugome broju tog mjesečnika Thimme je ob- 
javio stotinjak pozdravnih pisama, čestitki i obećanja suradnje: među piscima tih do- 
pisa bili su kancelar Reicha, ministri, parlamentarni zastupnici, pa i kčlnski grado- 
načelnik Konrad Adenauer, koji će nekoliko desetljeća kasnije postati njemačkim 
kancelarom.# Časopis se ipak ugasio sredinom 1928., a od tog se doba Thimme vra- 
ća historiografiji, ne objavivši više nijedan politički odnosno publicistički tekst.#! 

Uspon nacionalsocijalizma označio je prekretnicu i u njegovu životu. Iako je s 
razlogom smatran njemačkim nacionalistom i ogorčenim protivnikom pacifističkih 
strujanja, Thimme je bio nesklon radikalnomu i militantnom nacionalizmu, napose 
onomu koji je imao antisemitske prizvuke, pa je uporno i dosljedno kritizirao mnoge 


% J. ANKER, »Thimme, Friedrich Wilhelm Karl« 1214. 


%# Friedrich Thimme 1868—1938., 276, 294, 305. Prema Ankeru, Thimme je od travnja 1920. zaposlen kao 
ravnatelj knjižnice saveznoga parlamenta (Reichstag), dok se na platnom popisu Ministarstva vanjskih 
poslova nalazi tek od 1922. godine. (J. ANKER, »Thimme, Friedrich Wilhelm Karl«, 1215, 1216.) 


7 A. THIMME, »Biographische Einfiihrung«, 54-55. 
% Friedrich Thimme 1868—1938., 275-276. 

% Isto, 276-277. 

% A. THIMME, »Biographische Einftihrung«, 55. 

41 Isto, 56. 

skupine i stranke koje su se olako kitile nacionalističkim atributima. U skladu s ti- 
me je bio izrazito kritičan i prema Hitleru i njegovim pristašama, te je 1932. bio me- 
đu onima koji su najglasnije agitirali protiv nacionalsocijalista.# On je, doduše, sim- 
patizirao s nekim plodovima nacionalsocijalističke vladavine, kao što su naglašava- 
nje jedinstva države i dokidanje »južnonjemačkoga partikularizma, koji je u sebi uvi- 
jek imao trunak separatističke prijetnje«, ali je okolnosti i način provedbe tog cilja 
smatrao posve neprihvatljivima.# U novim prilikama Thimme nije bio protivan ni 
Hitlerovoj odluci prema kojoj je Njemačka 14. listopada 1933. napustila Društvo na- 
roda, šaroliki forum koji je na obalama ženevskoga jezera već dulje od desetljeća 
uporno nastojao (i uglavnom uspijevao!) u karikaturu izvrgnuti sva ona uzvišena i 
plemenita načela kolektivne sigurnosti i međunarodne suradnje na kojima ga je za- 
mislio američki predsjednik Woodrow T. Wilson.? Međutim, oštro je i bezuvjetno 
osuđivao nacionalsocijalistička protukršćanska i antisemitska polazišta te je među ri- 
jetkima vrlo rano zaključio da elementi nasilja i bespravlja nisu privremena i prolaz- 
na karakteristika nacionalsocijalizma, nego njegova bitna i nerazdvojna sastavnica.# 

Taj je otklon bio toliko snažan i dosljedan da se Thimme sukobio i s onim čla- 
novima svoje obitelji koji su simpatizirali s nacionalsocijalizmom.# Nije se ustezao 
stati u obranu svojih židovskih kolega, napose svoga bliskog suradnika i prijatelja A. 
Mendelssohna Bartholdyja, koga je visoko cijenio i zbog njegovih osobnih kvaliteta, 
ali i zbog neprocjenjivih usluga koje je ovaj učinio nijemstvu i Njemačkoj.# Svoje je 
ogorčenje Thimme protegao i na protestantske crkve zbog njihove nespremnosti da 
osude nacionalsocijalizam,? pa je sve više nada polagao u Katoličku crkvu, koju je 
cijenio zbog njezina ustrajanja u univerzalizmu kršćanstva i u koju je čak kanio stu- 
piti. Do toga nije došlo samo zbog prozaična razloga koji — uzgred — govori i o 
Thimmeovim ljudskim svojstvima: nije imao dovoljno novca da podmiri crkveni po- 


% Isto, 56-57. 


# Upravo je njegova zasluga što su 74 povjesničara u ožujku 1932. potpisala i u tisku objavila apel pot- 
pore Hindenburgu kao kandidatu na predsjedničkim izborima. (J. ANKER, »Thimme, Friedrich Wilhelm 
Karl«, 1215-1216.) 


“ Friedrich Thimme 1868—1938., 330. 
$ Isto, 343, 355-356. 
“ A. THIMME, »Biographische Einfiihrung«, 57-58. 


€ Friedrich Thimme 1868—1938., 321-322, 324-325. Antisemitsko raspoloženje njegova oca Gottfrieda 
Thimmea (1837.—1916.) bilo je jedan od razloga stalnog spora među njima. 


# Thimmeovo pismo A. Mendelssohnu Bartholdyju od 22. rujna 1933. sjajan je primjer njegove lojalnos- 
ti i dosljednosti, te ujedno ilustracija protužidovske klime u Njemačkoj odmah nakon Hitlerova dolaska 
na vlast, koja je teško pogađala i ljude koji su iznimno zadužili njemačku kulturu. (Friedrich Thimme 
1868—1938., 336-338.) Usp. i njegovu ocjenu Mendelssohna Bartholdyja u pismu G. P. Goochu od 4. lis- 
topada 1933. (Isto, 339-341.) 


?% Usp. Heinz BOBERACH, Berichte des SD und der Gestapo tiber Kirchen und Kirchenvolk in Deut- 
schland 1933—1945, Mainz, 1972. O pokretu »Njemačkih kršćana« (Die Kirchenbewegung Deutsche Chris- 
ten) usp. Karl Dietrich BRACHER, The German Dictatorship. The Origins, Structure and Consequences of 
National Socialism, Harmondsworth, 1973, 469-483. Najvažnije dokumente o nacionalsocijalističkom od- 
nosu prema kršćanskim crkvama te o pokretu »Njemačkih kršćana« vidi u: Walther HOFER, Der National- 
sozialismus: Dokumente 1933—1945, Frankfurt am Main, 1957, 119-166. 

rez, što je prema njemačkim propisima bila nužna pretpostavka za promjenu vjerske 
zajednice.? 

S obzirom na to da je 12. veljače 1933. napunio 65. godinu života, već 1. travnja 
te godine morao je napustiti mjesto ravnatelja knjižnice. Njegov ugovor s Ministar- 
stvom vanjskih poslova trajao je do 31. srpnja 1933., kad je iz formalnih razloga tre- 
bao ići u mirovinu. No zbog osobnog sukoba s državnim tajnikom Bernhardom Wil- 
helmom von Biilowom (1885.—1936.) sam je tražio da bude ranije umirovljen, pa je 
1. travnja 1933. prestala i ta njegova služba, iako je plaću dobivao do uključivo srp- 
nja." Posljednje je godine života proveo povučeno, baveći se historiografijom i isto- 
dobno pokušavajući promicati evangeličko-katoličku frontu idejnoga i političkog ot- 
pora Hitleru. Objavio je nekoliko članaka i zasnovao više opsežnijih radova koji su 
ostali nedovršeni zbog nagle i neočekivane smrti: Friedrich Thimme je nesretnim 
slučajem poginuo neutvrđenog dana u lipnju 1938. u bavarskim Alpama. 

Objavljena Thimmeova korespondencija — a riječ je o svega 285 pisama od 
ukupno sačuvanih dvije i pol tisuće — ne spominje Pilara i ne otkriva nam kada su 
i kako uspostavljene veze između njih dvojice. No vrlo je vjerojatno da one ne po- 
stoje sredinom 1924., tj. u vrijeme kad Pilar počinje razmišljati o ponovljenom izda- 
nju svoga najvažnijega, tada posve nedostupna djela, Die stidslawische Frage, te ga 
upravo u kontekstu rasprave o odgovornosti za svjetski rat nuditi njemačkoj vladi.? 
Da je bilo drugačije, tj. da su se Pilar i Thimme poznavali, vrlo je izvjesno da bi mu 
Pilar izravno priopćio svoje planove. Thimmeu to ne bi promaknulo: kao priređivač 
i redaktor njemačke zbirke diplomatskih dokumenata, on je pomno pratio literaturu 
O toj temi, pa tako i najave da će i zemlje pobjednice, potaknute njemačkim primje- 
rom, objaviti svoje probrane diplomatske dokumente. Iz pisma koje je 8. travnja 
1929. uputio A. Mendelssohnu Bartholdyju, jasno proizlazi da s »osobitom napetoš- 
ću« očekuje »austrijsku zbirku dokumenata, čijih se sedam svezaka, koji počinju bo- 
sanskom krizom, najesen ima pojaviti odjednom, što je zasad tajna«. O radu na toj 
zbirci, napominje on povjerljivo, redovito ga izvješćuje Hans Ubersberger (1877.— 
1962.), bečki profesor istočnoeuropske povijesti. 


% A. THIMME, »Biographische Einftihrung«, 60-61.; Friedrich Thimme 1868—1938., 316-317, 321, 326-327, 
333-334, 338-339, 342-343 i dr. 


51 Friedrich Thimme 1868—1938., 319, 325, 329. 


% Raspoloživa dokumentacija pokazuje da je Pilar upravo u tom kontekstu počeo intenzivno razmišlja- 
i o novom izdanju Južnoslavenskoga pitanja u prerađenu i osuvremenjenu obliku. Prema sačuvanom 
konceptu pisma njemačkom konzulu u Zagrebu, Seileru, iz srpnja 1924., on naglašava kako je posebna 
vrijednost knjige u njezinu znanstvenom, a ne u političkom dijelu: ona je pogodna za dokazivanje čim- 
enika i tendencija koje su dovele do svjetskog rata, a time i do raspada Austro-Ugarske Monarhije. Bu- 
dući da je pisana u duhu koji simpatizira s njemačkim interesima, a dokazuje kako je za svjetski rat od- 
govorna Rusija sa svojim satelitima, knjiga, odnosno njezino novo izdanje, mora biti i u interesu njemač- 
ke vlade koja se bori protiv laži o njemačkoj odgovornosti za rat, Vidi: Srećko LIPOVČAN, »Koncept pis- 
ma njemačkom konzulu u Zagrebu (1924.) GP, 11/2002., 217-223. Prijevod koncepta pisma objavio je 
Božidar JANČIKOVIĆ, »Autor i njegovo djelo: L. von Siidland i “Južnoslavensko pitanje'«, GP, 1I/2002., 
42-146. 


8 Friedrich Thimme 1868—1938., 302, 307. 

U tom svjetlu bilo bi logično očekivati da će Thimmea zaintrigirati Stidlandovo 
odnosno Pilarovo Južnoslavensko pitanje, koje je za shvaćanje uzroka Prvoga svjet- 
skog rata uistinu nezaobilazno, to prije što je njega i Pilara povezivalo uvjerenje da 
ključnu odgovornost za svjetski rat imaju Rusija i njezini sateliti, pogotovo Srbija. 
Iste su dodirne točke, uostalom, povezivale i Thimmea i Nowaka.? 

Može se, dakle, s velikim stupnjem vjerojatnosti zaključiti da se Pilar i Thimme 
sredinom dvadesetih godina nisu poznavali, a otvoreno je pitanje je li Pilarovo pis- 
mo njemačkom konzulu dovelo do uspostavljanja prvih kontakata između njih dvo- 
jice. Zasad nemamo pouzdana dokaza da je Pilar to pismo uopće dostavio konzulu, 
ali nema ni posebna razloga smatrati da je zamisao ostavio samo u konceptu. A ako 
je njemački konzul postupao onako kako se u diplomatskoj službi postupa sa slič- 
nim prijedlozima, on je iz Zagreba proslijedio Pilarovo pismo svomu ministarstvu. 
U sjedištu ministarstva, u berlinskoj Wilhelmstrasse, upravo je Thimme bio najpo- 
godnija osoba, koja je o ozbiljnosti i vrijednosti Pilarova prijedloga mogla dati me- 
ritoran sud. Dakako, ne može se isključiti da su Pilarovi kontakti s Thimmeom i No- 
wakom išli i drugim putem. Tema odgovornosti za svjetski rat u ono doba u Nje- 
mačkoj, pa i u Europi uopće, uključujući i Hrvatsku, nije bila samo historiografsko, 
nego i prvorazredno političko pitanje." Zato je posve razumljivo da su se Thimme 
i Nowak živo zanimali i za aktualni razvitak europskih političkih prilika, a time i za 
prilike u Kraljevini Jugoslaviji, s kojom je Njemačka — unatoč diktatorskome jugo- 
slavenskom režimu — izgrađivala razmjerno dobre odnose, što će se nakon Hitle- 
rove pobjede još i produbljivati. U tom svjetlu vjerojatno nije nebitna činjenica, da 
se je Thimme dvadesetih godina smatrao — a takvim su ga smatrali i drugi — struč- 
njakom za vanjskopolitička pitanja,% i da je kao povjesničar i kao namještenik Mini- 
starstva vanjskih poslova imao pristup utjecajnim političkim krugovima. Drugim ri- 
ječima, Thimmeovo bavljenje uzrocima Prvoga svjetskog rata uvjetovalo je i njegovo 
zanimanje za aktualne političke prilike na tzv. Balkanu odnosno na europskome ju- 
goistoku. 


% Zbog toga je lako moguće da je upravo Thimme, možda i više od Pilara, pridonio odluci da se izvor- 
ni rukopis Pilarove zadnje knjige objavi 1933. pod naslovom Uvijek iznova Srbija. Naime rukopis, saču- 
van u obiteljskoj ostavštini, nosi drugačiji naslov: Sudbonosni trenutak Jugoslavije (Jugoslawiens Schick- 
salsstunde). Vidi: B. JANČIKOVIĆ, »Ivo Pilar u svjetlu nepoznatih dokumenata«, GP, 1/2001., 240. 


% Na to upućuju i Nowakove veze s Conradom von Hčtzendorfom, koji je 1906. postao šefom austro- 
ugarskoga glavnog stožera, a u kasnijem je razdoblju bio poznat po nesklonosti Kraljevini Srbiji i po pro- 
tivljenju talijanskoj penetraciji u Podunavlje. Von Hotzendorf je također zagovarao preventivni udar Au- 
stro-Ugarske Monarhije protiv Srbije. 


% U tome bi smjeru valjalo poduzeti dodatna istraživanja u Thimmeovoj ostavštini i u arhivu njemačko- 
ga Ministarstva vanjskih poslova. 


7 Svojevrsnu panoramu najvažnijih zbirki dokumenata te historiografskih i memoarskih radova o odgo- 
vornosti za svjetski rat dao je krajem dvadesetih godina Milan ŠUFFLAY, »Val ratne krivnje«, Hrvatska re- 
vija, Zagreb, 2/1929., br. 1 (siječanj), 45-53. I on smatra kako »pomalo, ali vrlo sigurno raste [...] na an- 
glosaskom Zapadu uvjerenje, da glavni dio ratne krivnje ne snose Nijemci. Sve jača postaje ondje smjer- 
nica, da se krivnja stovari na carsku Rusiju i na njene stare saveznike, pri čemu bivša Kraljevina Srbija ni- 
pošto nije zapostavljena«. 


% A. THIMME, »Biographische Einfiihrung«, 55. 

Odatle do dodira s Pilarom, a potom i do pripreme i tiskanja Pilarove nove knji- 
ge trebalo je učiniti sasvim mali korak. Iako ne dopuštaju konačne zaključke, do- 
stupni fragmenti predstavljaju važne putokaze. Kao što je već spomenuto, Thimme 
je otprije bio povezan s K. F. Nowakom, ravnateljem renomirane berlinske Naklade 
za kulturnu politiku (Verlag ftir Kulturpolitik).? Iz Thimmeova pisma bratu Karlu od 
14. veljače 1933. proizlazi da je s Nowakom bio 1932. dogovorio čitav niz raznih i 
važnih pothvata, ali je ovaj, nažalost, iznenada umro od srčanog udara, u 50. godi- 
ni.9 S priličnom se vjerojatnošću može pretpostaviti da je Pilarova zadnja knjiga ula- 
zila u taj niz važnih pothvata. A kako je ona ušla u taj krug, je li za to zaslužan No- 
wak, Thimme ili tko treći, pokazat će buduća istraživanja Pilarovih veza s njima i s 
intelektualnim krugovima u Beču, Grazu i Berlinu. 

Valja naglasiti da sadržaj i poruka Pilarove knjige nisu bili u cijelosti podudarni s 
Thimmeovim analizama i ocjenama iz njegove »Popratne riječi«6! ali su nudili alter- 
nativno rješenje na europskome jugoistoku, koje je Thimme imao razloga smatrati 
prihvatljivim za Njemačku. Ono je priječilo ili čak isključivalo širenje Mussolinijeve 
Italije i Staljinova Sovjetskog Saveza. Sve ostalo je stvar geopolitičkih zakonitosti. A 
makar je, u vrijeme kad je dovršio popratno slovo Pilarovoj knjizi, Thimme već bio 
suočen s Hitlerovim dolaskom na vlast i o novome njemačkom režimu nije imao ap- 
solutno nikakvih iluzija, nema sumnje da ni on — kao ni bilo tko drugi — nije mo- 
gao znati kakve će tragične posljedice za Njemačku, za Europu i za svijet imati 30. 
siječnja 1933. godine. No možda su ga upravo ljubav prema Njemačkoj i crne slutnje 
o njezinoj budućnosti navele na to da s posebnom pozornošću prouči i preporuči dje- 
lo Ive Pilara, pisca koji jest potjecao iz brojčano malog naroda, ali je zato proročan- 
ski, s gotovo matematičkom točnošću, petnaestak-dvadeset godina prije objavljivanja 
te knjige predvidio rasplet svjetskog rata i buduće sukobe velikih sila što će obilježiti 
i sudbinu malih naroda te dovesti u pitanje opstanak i ulogu staroga kontinenta.# 


ll. O prijevodima Pilarove rasprave Immer wieder Serbien na hrvatski jezik 


Pilarova se rasprava Immer wieder Serbien na hrvatskom jeziku pojavila nakon više 
od šest desetljeća. Izgleda da se početkom devedesetih godina prošloga stoljeća, u 
vrijeme velikosrpske agresije, kanilo u hrvatsko-njemačkoj nakladi objaviti izvorni 
tekst knjige s hrvatskim prijevodom,# ali se taj pokušaj zbog nepoznatih razloga iz- 
jalovio. No sredinom devedesetih ona je ipak objavljena, i to u dva izdanja. 


% Skupa s njim priredio je knjigu Frrinerungen und Gedanken des Botschafters Anton Graf Monts. Hrsg. 
von Karl Friedrich Nowak und Friedrich Thimme. Erliuterungen und Anmerkungen von Friedrich Thim- 
me, Berlin, 1932. 


9 Friedrich Thimme 1868—1938., 320. 


$1 Sasvim je sigurno, primjerice, da Pilar nije dijelio Thimmeovo mišljenje kako su Hrvati »pleme« nekoga 
drugog naroda. 
& Usp. Dr. JURIČIĆ [Ivo Pilarl, Svjetski rat i Hrvati. Pokus orientacije hrvatskoga naroda još prije svršetka 
rata, 1. izd., Zagreb, 1915.; II. izd., Zagreb, 1917. Rekonstrukciju te Pilarove knjige, koju je austro-ugarska 
ratna cenzura na mnogo mjesta okljaštrila, priredio je i objavio Z. Matijević (vidi: Pilar, Zagreb, 3/2008., 
br. 5, 63-122.). 


& Mladen ŠVAB, »Spomen na Ivu Pilara«, Matica, Zagreb, 1993., br. 5 (svibanj), 20-21. 

Slično kao i kod najvažnijega njegova djela, Južnoslavenskoga pitanja, koje je u 
Zagrebu objavljeno 1943. u prilično problematičnu prijevodu Fedora Puceka, ni sa- 
da Pilar nije imao osobite sreće s prevođenjem. Možda i u tome treba tražiti dio uz- 
roka za razmjerno slabu recepciju njegove rasprave u hrvatskoj stručnoj javnosti, ali 
i za neke kritičke opaske do kojih možda i ne bi bilo došlo ili bi došlo u manjoj mje- 
ri, da su se prosuditelji mogli osloniti na izvornik ili na valjan prijevod. Bilo je, nai- 
me, o njoj i razgaljenih pohvala,$ ali još više opreznih pokušaja da se predodžba o 
piscu Južnoslavenskog pitanja pomiri sa slikom koja bi mogla proizići iz zadnje nje- 
gove knjige. Ponajviše je njezino pojavljivanje u hrvatskom prijevodu urodilo us- 
menom predajom po kojoj se Pilar — tobože — tom raspravom prometnuo u zago- 
vornika reforme i opstanka Jugoslavije. 

Nedostatci prijevoda i s time povezana slaba recepcija Pilarove rasprave u struč- 
noj i laičkoj javnosti, među ključnim su razlozima odluke uredništva da raspravu ob- 
javi u onome obliku u kojem je prvi put ugledala svjetlo dana i u kojem je utjecala 
na promišljanja nekih političara. U protivnome bi ta odluka — u situaciji kad je ona 
na hrvatski prevedena i objavljena čak dva puta u svega nekoliko godina — imala 
tek mršavo opravdanje. 

Prvi je prijevod Pilarove studije Immer wieder Serbien tijekom 1994. u tri nastav- 
ka objavio Forum Hrvatske akademije znanosti i umjetnosti. Akademijin časopis, 
nažalost, nije objavio Thimmeovo popratno slovo, a izostavljen je — iz tehničkih 
razloga — i indeks imena i pojmova. I dok uredništvo časopisa, kao i pisac uvodne 
napomene Antun Pavešković, autorovo ime navode u obliku »Ivan«, što je bilo Pila- 
rovo krsno ime, prevoditelji Mile Maslać i Tatjana Cvetnić oslanjaju se na izvornik i 
pišu: »Ivo«, kako je i sam autor uglavnom pisao.# Nažalost, s prevođenjem Pilarova 


% O tekstološkim, prevoditeljskim i drugim dvojbama skopčanima s tom Pilarovom studijom, usp. S. LI- 
POVČAN, »Pilarovo djelo Južnoslavensko pitanje, GP, 12001., 193-232.; ISTI, »Die stidslawische Frage 
und der Weltkrieg: ponovno o genezi djela i sudbini prvog izdanja« GP, 11/2002., 103-120.; ISTI, »Zašto 
je potrebno ponovno prevesti i — kao kritičko izdanje — objaviti Pilarovo Južnoslavensko pitanje, Pi- 
lar, 1/2006, br. 1, 147-151. 


$ Tako dr. fra A. Nikić o knjizi Uvijek iznova Srbija piše: »Pilarova [je] posljednja knjiga, malo zapažena, 
ali, po mojem mišljenju, najbolja analiza jugoslavenske situacije i problematike 1918.—1941. Pilar je tu 
upravo proročki predvidio buduće događaje«. (Andrija NIKIĆ, Stradanja Hrvata u Hercegovini po franje- 
vačkim izvješćima 1942.—1945., Franjevačka knjižnica i arhiv, Mostar, 1998., 336.) 


$ U »Proslovu« pretisku Pilarova Političkog zemljopisa hrvatskih zemalja Vučić piše kako je Pilar napus- 
tio raniju apsolutizaciju sukoba hrvatske i srpske nacionalne ideje, pa »u ovoj studiji respektira novonas- 
alu geopolitičku realnost — Kraljevinu Jugoslaviju«. Polazeći od te realnosti, smatra Vučić, Pilar drži da 
ona »ne može opstati kao unitaristička država, nego je treba podijeliti po dualističkoj shemi na zapadni i 
istočni dio. [...] Osim toga Pilar razmatra i ideju sasvim samostalne Hrvatske [...), Međutim, smatra da bi 
to bilo moguće samo uz garancije Engleske, Francuske i Njemačke«, ali »očito je da on u to ne vjeruje 
...), pa zato preporučuje rješenje hrvatskoga pitanja unutarnjom reorganizacijom, federalizacijom Kralje- 
vine Jugoslavije po navedenoj dualističkoj shemi«. Ipak, i Vučić ističe kako je to samo »prijelazno i priv- 
remeno rješenje«, ali je ipak posve jasno kako drži da je Pilar napustio »radikalno antijugoslavenstvo« ko- 
e je obilježavalo Južnoslavensko pitanje. (Petar VUČIĆ, »Proslov«, Politički zemljopis hrvatskih zemalja. 
Geopolitička studija, Zagreb, 1995., VIII, XIV-XV.) Usp. opreznu ocjenu A. Paveškovića u članku »Tema 
Pilar«, objavljenom u istoj knjizi, str. 51-57. (56.). 


$€ Forum, Zagreb, 33/1994., br. 1-2 (siječanj — veljača), 117-132.; br. 3-4 (ožujak — travanj), 256-272. te 
br. 5-6 (svibanj — lipanj), 467-482. 

teksta ni oni, a ni nakladnik časopisa, nisu bili sretne ruke, pa bi sitničaviji i zajed- 
trebuju opasku. 

U nizu slučajeva, naime, prevoditelji imaju poteškoća s njemačkim idiomima, go- 
tovo redovito — bez ikakva značenjskoga ili stilskog razloga — prošlo vrijeme u nje- 
mačkom jeziku (preterit, perfekt) prevode hrvatskim prezentom, a česte Pilarove 
opreznije formulacije, izrečene njemačkim konjunktivom ili kondicionalom, u pravi- 
lu prevode hrvatskim indikativom, čime se kod čitatelja stvara bitno drugačija slika 
o načinu na koji autor izražava svoje ocjene i sudove. Povremenu pogrešnu upotre- 
bu hrvatskoga instrumentala prati i posve pogrješno prevođenje pojedinih riječi i iz- 
TaZA. 

Bilo bi preopširno i zamorno, dakle i suvišno, ovdje upirati prstom u svako od 
tih pogrješnih ili — eufemistički kazano — problematičnih prevoditeljskih rješenja, 
ali ilustracije radi ipak spomenimo nekoliko karakterističnih, samo iz prvoga poglav- 
lja Pilarove studije (Jugoslawiens politische Lage). Primjerice, kad Pilar govori da su 
hrvatske zemlje u habsburško doba bile upravno podijeljene na dijelove koji su bili 
»u gospodarskom smislu nesposobni za život« (kwirtschaftlich lebensunfiihig«), onda 
to nipošto ne valja prevesti kao »gospodarski beživotne« (36. / 1.118).9 »Državna po- 
litika« GeStaatspolitike) je i inače i kod Pilara nešto bitno drugo od »politike državnosti« 
(39. / 1.119.), a ni državna ideja, državna misao (Staatsgedankey, nije baš »državo- 
tvorna misao« (40. / 1.119.). Kad Pilar kaže da su Radićeve pogrješke (Fehler) oka- 
jane (G»gestihnt) njegovom mučeničkom smrću, onda on ne kaže ono što tvrde pre- 
voditelji, da su Radićevi »grijesi [...] oprošteni« (40. / 1.119), jer grijehe i pogrješke 
okajava onaj tko ih je počinio, a oprašta ih ne on, nego — netko drugi. Ako se Pilar 
služi metaforom o »djetetu pod skrbništvom« odnosno pod posebnom paskom 
(+Sorgenkindy, kako bi ocijenio da Bosna i Hercegovina (BiH) i u novoj državi ima 
nesamostalan položaj što ga je imala u Austro-Ugarskoj Monarhiji, onda to nipošto 
ne znači — kako prevoditelji misle — da se područje BiH »i u novoj državi ponaša 
kao boležljivo dijete« (47. / 1.121). Pilarovi »nekadašnji federalisti« (»einstige F6de- 
ralisten) nisu tek »neki federalisti« (47. / 1.121.), jer »nekadašnji« i »neki« nisu baš is- 
toznačnice. Pojam »sokolstvo« («Sokolwesens iz izvornika nipošto ne valja prevesti 
kao »Sokol« ili »Sokolski savez« (48. / 1.122), jer su pokret (kao opća imenica) i kon- 
kretna sokolska organizacija dvije različite stvari. Kad Pilar govori o privremenom 
povlačenju mons. Svetozara Rittiga iz političkog života, onda spominje njegovo 
»ogorčeno otvoreno pismo« (»mit einem erbitterten offenen Briefe), dok se prevodi- 
telji zadovoljavaju samo s »ogorčenim pismom« (51. / 1.123.), kao da između pisma 
i otvorenog pisma nema nikakve razlike. Na istome mjestu spominje se propast za- 
mišljene jugoslavenske državotvorne stranke (»die staatserhaltende Partei, no pre- 
voditelji ključni atribut te stranke (»staatserhaltendg u prijevodu jednostavno ispušta- 
ju (50. / 1.123.). Pilarovu ocjenu o zaoštravanju konfesionalnih prilika u Kraljevini 


€ Pavešković je uz prvi dio prijevoda objavio kratku uvodnu napomenu pod naslovom »Smrt u Tuškan- 
cu: Ivan Pilar«. 


$ Arapski broj prije kose crte označava stranicu njemačkog izvornika; rimski broj iza crte označava dio 
Forumova prijevoda, a arapski broj njegovu stranicu. 

Jugoslaviji (So verschirfte sich sichtbar htiben und driiben das konfessionelle Mo- 
ment) ne smije se prevoditi doslovno: »Tako se zaoštrio vjerski trenutak i s ove i s 
one strane« (54. / 1.124.) jer je doslovan prijevod ne samo netočan, nego i besmislen. 
U kontekstu političkih previranja u jesen 1932. imenica »die Folge znači posljedicu, 
a ne »slijed« (59. / 1.125.). Kad zagrebački nadbiskup dr. Antun Bauer označava Tyr- 
šovu sokolsku ideologiju kao »gotteslisterlich«, onda hoće kazati da je bogohulna, a 
ne da je »opaka« (62. / 1.126.). Svetozar Pribićević je u Pilarovoj knjizi »opetovano 
spomenuti« ili »već višekratno spominjani emigrant« (»der bereits wiederholt ge- 
nannte Emigrant), a ne »sada ponovno emigrant« (63. / 1.126.). Ako Pilar pri analizi 
vanjskopolitičkih poteškoća navede kako je Jugoslavija u savezničkim odnosima 
(verbtindet sa samo tri svoja susjeda, onda to nikako ne znači da su »tri (države) 
bile s njom u svezi« (67. / 1.128), jer su savezništvo i sveza dva posve različita od- 
nosa. Ili, kad se u izvorniku govori o oštećenju »der St. Markus-L&wen« (množina!) 
u Trogiru, posve je nejasno zašto prevoditelji govore o jednini odnosno o — »ošte- 
ćenju lava sv. Marka« u Trogiru (67. / 1.128.) itd. 

Takve su primjedbe to umjesnije što u nizu slučajeva prevoditelji bez ikakva raz- 
loga u prijevod Pilarovih rečenica umeću atribute kojih u izvorniku jednostavno — 
nema. Pilar, tako, ne tvrdi da je Radićeva »politika apstinencije« bila »zavjerenička«, 
kao što tvrde prevoditelji (1.119.). Ako Pilar neutralno govori o 20. lipnju 1928. i o 
»činu« Puniše Račića (+die Tat), onda prevoditelj o tome može misliti što god hoće, 
ali nije vlastan ustvrditi da pisac (na tome mjestu) govori o »zločinu« (41. / 1.119.). 
Kad Pilar navodi kako je Zetska, za razliku od ostalih »vodenih banovina«, 1929. go- 
dine dobila povijesno ime zato što ju nije bilo moguće zgodno imenovati po rijeci 
(wo kein Fluss zur Hand war», onda on ne tvrdi da u Crnoj Gori »nije bilo nekakve 
veće rijeke« (45. / 1.121.). Možda je točno, i bit će da jest, da je Mile Budak bio »po- 
znati odvjetnik i pisac nacionalne orijentacije«, kao što piše u prijevodu, međutim — 
Pilar je u svojoj knjizi ustvrdio nešto bitno drugo: da je Budak bio odvjetnik poznat 
po hrvatskoj orijentaciji i književnik (ekroatisch national bekannter Advokat und 
Schrifsteller9 (55. / 1.124.) itd., itd. 

No ozbiljnije nevolje koje proizlaze iz Maslać—Cvetničkina prijevoda posljedak 
su činjenice da su prevoditelji pred sobom imali tekst na stranome jeziku, koji se uz 
to bavi materijom što prevoditeljima nije osobito bliska." Zbog toga su im se u mno- 
gim slučajevima potkrali previdi koji sadržajno bitno mijenjaju Pilarov tekst, mjestimi- 
ce ga čineći slabo smislenim. Evo nekoliko primjera, opet (samo) iz prvoga poglavlja. 

U sastavu Živkovićeve vlade (koju prevoditelji površno nazivaju: »novim minis- 
tarstvom«, pogrešno shvaćajući sintagmu »das neue Ministerium«, našla su se i če- 
tvorica Hrvata, za koje Pilar kaže da su bili posve nepolitičke osobe ili puki stručnja- 
ci bez stranačkopolitičkog uporišta («entweder durchaus unpolitische Persčnlichkei- 
ten und reine Fachleute, die keinen parteipolitischen Rtickhalt hatteng. Prevoditelji, 


% Nespretnosti koje ovdje spominjemo mogle bi biti korisne i kao poticaj za raspravu o tome, koje kva- 
lifikacije prevoditelj znanstvenih i stručnih tekstova mora imati: ako je nezamislivo da se u književnom 
prevođenju okuša čovjek bez literarne izobrazbe i književnih afiniteta, analogan zahtjev morao bi se pos- 
taviti i kod prevođenja znanstvenih i stručnih tekstova. U protivnom se slučaju, u pravilu, prilično truda 
i novca ulaže u pothvat krajnje sumnjivih vrijednosti. 

međutim, pogrešno misle kako je Pilar kazao da su ta četvorica Hrvata »ili nepolitič- 
ke osobe ili pravi stručnjaci bez političkoga stava« (35. / 1.117.), iako su stranačko 
uporište i »politički stav« dvije posve različite stvari. Kad Pilar ističe poznatu ocjenu 
da su se nakon 1918. množile tvrdnje kako su Hrvati u Kraljevstvu Srba, Hrvata i 
Slovenaca izgubili državnost čak i u obliku autonomije što su je imali na temelju hr- 
vatsko-ugarske nagodbe (»sie hiitten selbst das verloren, was sie von ihrer einstigen 
Staatlichkeit in die Autonomie nach dem kroatisch-ungarischen Ausgleich von 
1867—68 in die Neuzeit hertiberretten konnteng, onda je prilično besmisleno ustvr- 
diti da Pilar piše da su Hrvati »izgubili čak i onu autonomnost svoje državnosti koja 
je preostala do ovoga novog vremena...« (38. / 1.118.), jer sintagma »autonomnost 
državnosti« ne znači ništa, čak ni ono što prevoditelji misle da znači. 

Kad se za Radića kaže da je postao neprijepornim vođom Hrvata, oporbene ma- 
se ili skupine od četiri milijuna ljudi Gunbestrittener Ftihrer der Kroaten in Jugosla- 
wien, einer opositionellen Gruppe von vier Millionen Menschen, onda to ne zna- 
či da je Pilar htio kazati kako je Radić postao »vođa najjače opozicijske stranke od 
četiri milijuna ljudi« (38. / 1.119), jer tu se ne govori o brojnosti stranačkoga članstva 
nego o brojnosti Hrvata koji su, po piščevu sudu, jedinstveni u oporbenom stavu i 
istodobno priznaju Radićevo vodstvo. Jačanje tendencije da se državna kriza riješi 
amputacijom (kAmputationstendenz« ni izbliza još nije »odluka o amputaciji« (41. / 
1.119), kao što bi htjeli prevoditelji. Nadalje, sovjetskih je republika, uglavnom krat- 
kotrajnih, nakon Prvoga svjetskog rata diljem Europe bio priličan broj, no samo je 
jedna — ona najtrajnija — bila ruska. Zbog toga, kad Pilar navede kako je »Sovjet- 
ska Rusija« (»Sowjetrussland podupirala jugoslavenske unutarnje neprijatelje, onda 
je vrlo nezgodno, vrlo netočno i vrlo nejasno u prijevodu navesti kako je te aktiv- 
nosti poduzimala neka neodređena »Sovjetska Republika«, pa još onda početna slo- 
va u nazivu te republike pisati velikim početnim slovom (43. / 1.120.) kao da se ra- 
di o sasvim određenoj državi. 

Kao pravnik, svjestan uloge pravne sigurnosti u gospodarskome i političkom ži- 
votu, Pilar je u rijetke pozitivne plodove proglašenja šestosiječanjske diktature ubro- 
jio ujednačivanje (unifikaciju) pravnog sustava, podsjećajući stranog čitatelja na to 
da je on sve dotad bio podijeljen u šest različitih pravnih područja (+Rechtsgebietey: 
hrvatsko-slavonsko, dalmatinsko, bosansko-hercegovačko, slovensko, srbijansko, cr- 
nogorsko i međimursko-vojvođansko. No prevoditelji, očito ne shvaćajući o čemu 
se radi, Pilarov precizan izraz »sechs verschiedene Rechtsgebiete« preinačavaju u 
»šest upravnih oblasti« (44. / 1.120.), kao da u izvorniku piše »sechs Verwaltungsge- 
biete«. Zanimljivo je da previđaju kako se u istoj (1) Pilarovoj rečenici govori sasvim 
jasno o »ujednačivanju zakona« (+Vereinheitlichung der Gesetze), i da ne uočavaju 
kako će nakon samo dvije rečenice Pilar započeti raspravu o upravnom preustroju 
Jugoslavije (umjesto nekadašnje 33 »oblasti« sad postoji 9 banovina!). Dok Pilar tvr- 
di kako je jugoslavenski režim banovinskim ustrojem tobože htio učiniti ustupak Hr- 
vatima (»...sollte eine Konzession an die Kroaten liegen», prevoditelji hoće da je on 
izjavio nešto posve drugo: »Hrvatima je odgovarala primjena...« banovinskog ustroja 
(45. / 1121.), što Pilar, očito, ne tvrdi. U izvorniku piše da su Hrvati bili u većini u 
samo dvije banovine, dok su sva hrvatska rubna područja dodijeljena banovinama 
sa srpskom većinom (wihrend alle kroatischen Randgebiete Banaten mit serbischen 

Majoritćit zugewiesen wurden, no prevoditelji idu dalje, izmišljajući tekst problema- 
tična smisla: »...dok su sve hrvatske granične banovine određene srpskom većinom« 
(46. / 1.121.), makar nigdje nema spomena ni o kakvim »graničnim banovinama«, ni- 
ti je jasno kako bi hrvatske banovine, čak i da jesu »granične«, mogle biti »određene 
srpskom većinom«. 

Moglo bi se na isti način nastaviti do zadnje stranice. A evo još nekoliko primje- 
ra, i dalje iz istoga poglavlja. Teoretizirajući o navodno snažnom dinastičkom osje- 
ćaju u Hrvata, Pilar kaže kako su srca Hrvata, unatoč njihovu nezadovoljstvu stanjem 
u državi, izvorno bila ushićena svojim kraljem, Karađorđevićem, ali je režim nasta- 
vio vrijeđati i zloupotrebljavati njihove osjećaje i još pooštravati protuhrvatski kurs 
(die Herzen der Kroaten flogen ihrem Konig zu trotz ihrer Unzufriedenheit. Doch 
verlegte man sich darauf, ihre Geftihle zu verletzen und missbrauchen, und verstćirk- 
te noch den kroatenfeindlichen Kurs). Prevoditelji u svome literarnom zanosu vide 
nešto drugo, čega u izvorniku nema: »hrvatska su se srca uzdizala njihovom (sic!) 
kralju s vrijeđanjem i zlorabljenjem njihovih osjećaja i pojačavanjem hrvatomrzačkih 
smjernica« (50. / 1.122.). Takva formulacija nije samo u neskladu s duhom hrvatsko- 
ga jezika nego, još više, u neskladu s bilo kakvim smislom. 

Kao važan sudionik ondašnjih političkih i ideoloških previranja, Pilar navodi ka- 
ko je Svibanjska deklaracija iz 1917. bila važan poticaj ili uvod u stvaranje jugosla- 
venske države (»die Bildung des jugoslawischen Staates einleitete), dok prevodite- 
lji misle da je ona »dala oblik jugoslavenskoj državi« (53. / 1.123.), što Pilar nije na- 
pisao niti je mogao napisati, jer je upravo on bio među prvima koji je shvaćao pra- 
vi doseg pitijskih formulacija Svibanjske deklaracije, koja je smjerala na rušenje Aus- 
tro-Ugarske Monarhije i stvaranje jugoslavenske države, a ne na preuređenje Dvoj- 
ne monarhije. Ona je, dakle, bila važan korak u tom smjeru, ali još uvijek nije »da- 
la oblik« novoj državi. Opisujući zagrebački sastanak Pribićevićevih samostalaca, tj. 
članova Samostalne demokratske stranke (SDS), u lipnju 1932., Pilar kaže kako je na 
njemu u oči upadala brojnost stranačkih pristaša iz Vojvodine i Bosne (»bemerkt 
wurde namentlich eine starke Beteiligung der Parteianhinger aus der Vojvodina und 
Bosnieng. Misleći da je »Beteiligung« (sudjelovanje) isto što i »Teil« (dio) ili »Vertei- 
lung« (podjela, dioba, raspodjela), prevoditelji tu rečenicu prevode ovako: »Osobito 
se primjećivala velika podijeljenost među stranačkim pripadnicima iz Vojvodine i 
Bosne.« (56. / 1.124.). No nije se stalo na toj pogrješci: prevoditelji nisu uočili da je 
takva formulacija u priličnome logičkom neskladu s (Pilarovom) ocjenom na istome 
mjestu: da su sve važne odluke na tome skupu donesene »složno« odnosno jedno- 
dušno (einhellig9! A kako je važne odluke »složno« mogao donijeti skup obilježen 
tobožnjom »velikom podijeljenošću« nazočnih, znat će samo dragi Bog... 

Spominjući Velebitski ustanak Hrvata pod vodstvom dr. Andrije Artukovića, Pi- 
lar ocjenjuje da ustanici nemaju snažnijega političkog uporišta (»die Anstifter, Kroa- 
ten, ohne grosseren politischen Riickhalt). Nije jasno zašto prevoditelji misle da pi- 
sac ocjenjuje kako su oni »bez većega političkog iskustva« (58. / 1.125.), kad on o is- 
kustvu ne govori ni riječi. Kad ustvrde kako su se »tako ujedinile obadvije frakcije 
od 7. studenoga 1932.«, prevoditelji sugeriraju da su doista postojale nekakve i ne- 
čije »frakcije od 7. studenoga 1932.«, iako Pilar to nije napisao niti je mogao napisa- 
ti, nego u izvornome tekstu govori tek o zajedničkom nastupu zabranjenih politič- 

kih stranaka koje su tvorile Seljačko-demokratsku koaliciju, Hrvatske seljačke stran- 
ke i Samostalne demokratske stranke, prigodom potpisivanja tzv. Zagrebačkih punk- 
tacija »am 7. November 1932.«, dakle: dne 7. studenoga 1932. (60. / 1.125). Ako Pi- 
lar opisuje kako se pad Srškićeve vlade, zbog Aleksandrove potpore koju je taj bo- 
sanski Srbin uživao, sveo tek na rekonstrukciju kabineta iz koga su ispala dva Hr- 
vata bez većega ili ikakva političkog značenja (»...der Regierungswechsel schrumpfte 
zu einer Kabinettsumbildung zusammen, wobei die als bedeutungslos erkannten 
Kroaten Dr. Kraljević und Viktor Pogačnik ausgeschifit wurden, onda se njegova 
misao radikalno izokreće prijevodom koji glasi: »Tako je dr. Srškić opet dobio man- 
dat da sastavi kabinet koji je preinačio, pri čemu su, kao bez ikakva značenja, ispa- 
la dvojica razumnih Hrvata, dr. [Dragan] Kraljević i Viktor Pogačnik« (58. / 1.125.). 
Prevoditelji, naime, očito nisu shvatili ironičan ton kojim Pilar kvalificira promjene: 
umjesto smjene vlade i promjene političkoga kursa, sve se svelo na kozmetičku re- 
konstrukciju kabineta. No zauzvrat prevoditelji Pilaru pripisuju nešto što on jedno- 
stavno nije rekao: da su Kraljević i Pogačnik »razumni Hrvati« (pri čemu bi oni dru- 
gi, koji nisu sudjelovali u vladama u doba otvorene i prikrivene diktature imali biti, 
valjda, »nerazumni«?). 

Ističući da je i katolička hijerahija, osokoljena snažnim oporbenim tonovima na- 
kon donošenja Oktroiranog ustava, počela u posljednje vrijeme otvorenije i snažni- 
je isticati svoje poglede, onda Pilar ne kaže da »i katoličko stajalište pokaza jače svo- 

ju valjanost«, kao što bi htjeli prevoditelji, nego samo konstatira da »durch die neue 
Bewegung ermutigt, kam auch die katholische Standpunkt stirker zur Geltung« (62. 
/ 1126.), uopće se ne upuštajući u ocjenu je li ono »valjano«, i s kojega bi stanoviš- 
ta (nacionalnoga, političkog, teološkog itd.) moglo biti valjano. Ako Pilar navodi da 
Korošec smatra kako bi upravno-politička jedinica jugoslavenskih Slovenaca (Drav- 
ska banovina) trebala biti »Anziehungspunkt za Slovence u Italiji, Austriji i u Mađ- 
arskoj, onda on misli da ona ima biti privlačna točka ili privlačna snaga ujedinjene 
slovenske države, a nipošto »odrednica ostalim dijelovima« slovenskog naroda (65. / 
1.127.) itd., itd. 

Tri godine nakon što je ova Pilarova rasprava objavljena u Forumu, zagrebački 
je nakladnik Consilium kao drugi svezak Pilarovih Izabranih djela objavio knjigu 
Uvijek iznova Srbija, s predgovorom (Proslovom) Trpimira Macana (str. 5-12.)./ U 
knjizi je, pod naslovom »Predgovor njemačkom izdanju«, objavljeno »Popratno slovo« 
(Geleitwort) Friedricha Thimmea, o kojemu nije kazano ni slova, čak ni to da je nje- 
gov pisac u svoje vrijeme bio više nego poznata osoba. Nije, dakako, uvršten raz- 
mjerno opširan i detaljan »Sadržaj« (Inhal) njemačkog izdanja, pa se ne podudaraju 
ni kazala osobnih imena i pojmova jer kazalo osobnih imena u Consiliumovu izda- 
nju ne obuhvaća samo imena iz Pilarova autorskog teksta, nego i one osobe koje se 
spominju u Macanovu »Proslovu« te u tri priloga Pilarova unuka, Božidara Jančiko- 
vića.72 

Consiliumovo izdanje zapravo nije prijevod knjige objavljene u Berlinu 1933., 
nego je — kako se u njemu i navodi — riječ o prijevodu rukopisa, izvorno pisanog 
na njemačkom jeziku i pronađenog gotovo šest desetljeća kasnije u dotad nepozna- 
toj Pilarovoj obiteljskoj ostavštini. To je okolnost koja bi tom izdanju, načelno govo- 
reći, trebala dati posebnu važnost. Ali, ma koliko zanimljiva ona bila, ne može se sa 
sigurnošću reći da nam usporedba dvaju izdanja, njemačkoga i Consiliumova koje 
slijedi Pilarov rukopis, omogućuje pouzdaniju raščlambu Pilarova analitičkog pos- 
tupka. Ako se zanemare mjestimične neznatne stilske razlike, koje mogu biti pos- 
ljedkom ne samo autorskih nego i uredničkih intervencija poduzetih u posljednji tre- 
nutak, smije se kazati kako se u sadržajnom smislu objavljeni tekst podudara s ru- 
kopisom, ali zasad nije poznato je li donekle drugačija organizacija objavljenoga tek- 
sta posljedica Pilarove odluke, možda njegova dogovora s Thimmeom, ili se na to 
odlučio sam nakladnik (Nowak), tražeći način da rasprava bude čitljivija i strtanomu 
čitatelju preglednija i razumljivija. 


7 Kao prvi svezak Pilarovih Izabranih djela, isti je nakladnik 1995. objavio Politički zemljopis hrvatskih 
zemalja. Geopolitička studija. (Pretisak te studije objavljen je i u časopisu mostarskog ogranka Matice hr- 
vatske Motrišta, br. 3/1997., srpanj-rujan, 117-126.) Godine 1997. Consilium je objavio i drugi svezak Pi- 
larovih djela pod naslovom I. PILAR, Usud hrvatskih zemalja. U nj su uvrštene sljedeće rasprave: Pro me- 
moria (nedatirani rukopis, nastao nakon veljače 1906. a prije listopada 1908., ranije neobjavljen) Svjetski 
rat i Hrvati. Pokus orientacije hrvatskoga naroda još prije svršetka rata. (prema II. izdanju knjige objav- 
ljene 1917. pod pseudonimom »Dr. Juričić kod Komisionalne naklade knjižare Mirka Breyera, Zagreb) te 
članak Diktat geopolitičkog položaja (objavljen 1924. u zagrebačkoj smotri Kroacija, br. 1, 6-9.). 


7 Riječ je o »Pogovoru« (str. 123-139.) i o člancima »Nepoznati i prešućeni dr. Ivo Pilar« (str. 143-148.) i 
»Dr. Ivo Pilar kao hrvatski geopolitičar« (str. 149-155.). 

Pilarov rukopis — početak petog poglavlja 


Naime, nakon »Popratnog slova« F. Thimmea (str. 11-30.), u njemačkom izdanju 
slijedi prvo poglavlje pod naslovom »Politički položaj Jugoslavije« (Jugoslawiens po- 
litische Lage), tekst kojega zauzima str. 33-67. Drugo poglavlje njemačkog izdanja, 
»Opći i gospodarski položaj« (Die allgemeine und politische Lage) na str. 71-99. ba- 
vi se gospodarskim prilikama u doba diktatorskog režima. Organizacija tih dvaju po- 
glavlja u rukopisu je bitno drugačija. Prvo je rukopisno poglavlje Pilar naslovio Ju- 
goslawiens alleemeine und wirtschaftliche Lage Opći i gospodarski položaj Jugo- 
slavije9. To se prvo rukopisno poglavlje, objavljeno na str. 27-44. Consiliumova iz- 
danja, podudara s drugim poglavljem njemačkog izdanja. Drugo, pak, rukopisno 
poglavlje (Jugoslawiens politische Lage), koje se u Consiliumovu izdanju nalazi na 
str. 47-67., u njemačkom je izdanju objavljeno na početku, kao prvo poglavlje. Dru- 
gih izmjena odnosno važnijih razlika između rukopisa i objavljene studije nema: tre- 
će rukopisno poglavlje (Jugoslawiens Schicksalsstunde) istovjetno je trećemu po- 
glavlju njemačkog izdanja. Isto vrijedi i za četvrto (Die kroatische Frage) i za peto 
poglavlje: i ta se poglavlja podudaraju u rukopisu i u njemačkom izdanju. Šesto 
poglavlje rukopisa odgovara šestom poglavlju njemačkog izdanja, tek s neznatnom 
stilskom izmjenom u naslovu.? 

Uz ovu usporedbu dvaju izdanja, treba napomenuti i to da je Pilar svoje raspra- 
ve pisao rukom, pa ih potom prepisivao strojem, te u taj strojopisni primjerak uno- 


7 Unatoč toj zamjeni poglavlja, prve su, uvodne rečenice, zajedničke i rukopisnomu i objavljenom nje- 
mačkom tekstu. 

% U naslovu petoga poglavlja nalazi se zanemariva razlika između rukopisa i objavljenoga njemačkog tek- 
sta. U rukopisu naslov glasi »F&deralisierung — einzige Rettung Jugoslawiens«, a u objavljenoj verziji: »F&- 
deralisierung ist die einzige Rettung Jugoslawiens«. 


5 Dok njemački nakladnik poglavlje naslovljava »Jugoslawien ist eine europćiische Frage«, u rukopisu na- 
slov šestoga poglavlja glasi: »Die jugoslawische ist eine europtiische Frage«. Unatoč tomu je prevoditelj na 
svoju ruku odlučio naslov prevesti kao: »Jugoslavija — europsko pitanje«. 

sio svoje ispravke i dopune. Dostupni rukopisni i strojopisni fragmenti iz njegove 
ostavštine upućuju na to da između rukopisa i strojopisa na jednoj, te tiskanog iz- 
danja na drugoj strani, postoje tek razlike u organizaciji poglavlja i manje stilske in- 
tervencije. Može se, dakle, zaključiti da su rukopis (Jugoslawiens Schicksalsstunde) 
i objavljena knjiga (Immer wieder Serbien) sadržajno posve podudarni, s tim da je 
na svome primjerku knjige — otkrivenom tek 1991. u obiteljskoj ostavštini — Pilar 
vlastoručno unio manje ispravke,“ koje će svakako trebati uzeti u obzir pri može- 
bitnoj pripremi kritičkoga izdanja. 

Koliko god bila sretna zamisao da se objavi izvorni Pilarov tekst (ako je već ob- 
javljivanje kritičkog izdanja bilo prezahtjevno), upotrebna je vrijednost i Consiliumo- 
va izdanja Pilarove studije vrlo ograničena. Najvažnije slabosti izviru iz prijevoda 
Mirka Rajčića, koji je — slično kao i Maslać—Cvetnićkin prijevod Pilarove knjige — 
počesto netočan, a mjestimice i inovativan, na način da se u prijevodu nalaze i mis- 
li i ocjene kojih u izvorniku — nema.7 Zanemarujući ovdje opaske o kakvoći jezi- 
ka i stila, kao i elemente njemačke sintakse te teškoće s upotrebom posvojnih prid- 
jeva, mjestimične nezgrapne proširene atribute, nerazlikovanje instrumentala 
sredstva i društva i sl., nedostatke Consiliumova prijevoda teže je ilustrirati njego- 
vom usporedbom s izvornikom, jer je on općinstvu nedostupan. Radi toga ćemo se 
očešati samo o ono što je prosječnom čitatelju dostupno: o izvorno Thimmeovo »Po- 
pratno slovo« i Rajčićev prijevod tog teksta u Consiliumovu izdanju. 

U krupnije nedostatke prijevoda toga kratkog i ne osobito zahtjevnog štiva, 
može se uvrstiti, primjerice, mjesto gdje prevoditelj austrijski »der Passivposten der 
Nichtl&sung der stidslawischen Frage« prevodi kao »pasivnost u rješavanju južnosla- 
venskog pitanja« (12-13. / 14.) iako ta sintagma znači nešto drugo: stavku na nega- 
tivnoj strani austrijske odnosno austrougarske bilance rješavanja tog pitanja.% Izraz 
»autonomere Stellung« znači »autonomniji položaj«, a ne, kao što prevoditelj misli, »sa- 
mostalniji položaj« (14. / 14.). U izvorniku se govori kako je pitanje »mogućnosti pro- 
vedbe toga autonomnijeg položaja« zaokupljalo mnoge vodeće ljudi Dvojne Monar- 
hije, »a ne među zadnjima i nadvojvodu prijestolonasljednika« (...nicht zuletzt den 
Erzherzog Thronfolger Franz Ferdinandy, dok se prevoditelju to svidjelo preraditi u 
formulaciju da su se pitanjem »kako provesti autonomiju« (sic!) bavili mnogi vodeći 
ljudi, »čak i nadvojvoda prijestolonasljednik« (14. / 15.). 

Ideja trijalizma je, prema izvorniku, bila »der vielerčrterte Gedanke«, što označa- 
va ideju o kojoj se puno raspravljalo, ali ne nužno — kako to sugerira prijevod — 
ideju koja je »temeljito razmatrana« (14. / 15.). U prijevodu se autoru njemačkog 
predgovora bez osnove imputira kako je sarajevski atentat nazvao »povodom svjet- 
skom ratu«, dok u izvorniku takve ocjene nema: prema njemu je svjetski rat proizi- 
šao (»hervorgegangen«) iz atentata (15. / 15.), ali se narav te kauzalne sveze (povod, 
uzrok ili nešto treće) uopće ne precizira. Austro-Ugarska Monarhija jest bila »ein Na- 


% B. JANČIKOVIĆ, »Ivo Pilar u svjetlu nepoznatih dokumenata«, 240. 
7 Uzgred vrijedi spomenuti da Rajčić nije bio sretnije ruke ni u »Prijevodu bilješki« (sic), koji je objavljen 
kao prilog pretisku Pilarova Političkog zemljopisa hrvatskih zemalja iz 1995., 33-36. 


7% Brojke ispred kose crte označavaju stranice njemačkoga, a brojka iza kose crte stranice Consiliumova 
izdanja. 

tionalitćitenstaat, ali to ne znači »nacionalna država« kao što prevoditelj misli (16. / 
16.) nego upravo suprotno — višenacionalna država. 

Jugoslavenske narode Thimme najčešće naziva »die Stiimme einer und derselben 
Volkerfamilie«, dakle, plemenima jedne te iste porodice naroda, dok prevoditelj na 
svoju ruku i bez iznimke pretvara »pleme« (Stamm) u »narod«, pa tako ovdje pogrje- 
šno tvrdi kako se govori o »korijenima jedne i iste narodnosne zajednice« (17. / 17.). 
Jedan od čimbenika pretpostavljene nadmoći srpskoga naroda u novostvorenoj ju- 
goslavenskoj državi jest, prema Thimmeu, i »ihre Volkszahk, dakle, brojnost srpsko- 
ga življa, a ne, kako prevodi Rajčić, »brojnost naroda« (18. / 17.). Kapitulacijom iz 
1925., Stjepan je Radić, prema Thimmeu, htio »na mirno postići« (in Gtite zu errei- 
cheng ono što nije uspijevao iznuditi ranijim metodama političke borbe, dok prevo- 
ditelj hoće da je to Radić kanio »postići dobrotom« (19. / 18.), kao da je tadašnji pr- 
vak Hrvatske (republikanske) seljačke stranke (H/R/SS) utemeljitelj kojega crkvenog 
reda. Thimme ne dvoji o notornoj činjenici da se Radiću »i ta nada izjalovila« GAber 
auch diese Hoffnung trogg, dok Consiliumov prijevod hoće otkriti nešto sasvim dru- 
g0: »...i to je bila obmana« (19. / 18.), čega u izvorniku nema. Dakako, »die Wah- 
lrechtaustibung« označava »vršenje izbornog prava«, a ne »slobodno pravo izbora« 
(21. / 19). Henri Barbusse napisao je predgovor nečemu što Thimme naziva pam- 
fletom (die Flugschrift), što je prevoditelj previdom pomiješao s imenicom Flug- 
blatt, pa preveo kao »letak« (22. / 19.). Kad govori o prevladavajućem političkom ras- 
položenju u pojedinim područjima Jugoslavije, pod pojmom »die Altserben« Thimme 
nesumnjivo misli na Srbe iz Stare Srbije, a ne na nekakve »autohtone Srbe« (25. / 
21.). »Die freiwillige Amputation« je amputacija, široko poznati terminus technicus iz 
političkog života Kraljevstva / Kraljevine Srba, Hrvata i Slovenaca, a ne nekakvo »do- 
brovoljno odcjepljenje« (25. / 21.). Ustrajanje brojnih tzv. prečanskih političara na »fe- 
derativnom načelu« (der Grundsatz der Foderalisierung«) pogrješno je prevedeno 
kao »principi federalizacije« (27. / 23.) itd., itd. 

Ako bi navedeni i sličnim im propusti barem strukovnjacima omogućavali da 
ipak odgonetnu što zapravo piše u izvornome tekstu, ima u Consiliumovu izdanju, 
nažalost, rečenica i misli koje izvrću ili mijenjaju sadržaj izvornika. Događa se to i s 
Pilarovim autorskim tekstom (slijedom čega čitatelj, ako se oslanja samo na Consi- 
liumov prijevod, zapravo i ne zna što je Pilar kazao!), a ovdje ćemo se ponovno, iz 
istih razloga, pozabaviti samo takvim pothvatima u odnosu na urednikovu poprat- 
nu napomenu. 

Tako, primjerice, tvrdnja da je Ferdinandova snaga volje »mnogima utjerala strah 
u kosti« (Consiliumov prijevod, str. 16.) u Thimmeovu izvorniku uopće ne postoji, pa 
je posve nepoznato odakle ju je prevoditelj smogao. Slično tomu, nije točno da se u 
izvorniku tvrdi kako »na koncu knjiga završava strašnom optužbom Srbije...«, jer iz- 
vornik sugerira kako takva optužba proizlazi iz aktualnog stanja u Jugoslaviji, a ne iz 
Pilarove dedukcije (26. / 22.). Thimme u svome popratnom slovu apodiktički tvrdi 
da autor knjige (Pilar) nipošto ne želi miješanje Europe u unutarnje prilike Jugosla- 
vije (kder Verfasser wiinscht nicht etwa eine Finmischung Europas...), dok je prevo- 
ditelj pogrešno shvatio značenje priloga »etwa«, pa mu se čini da prevodi doslovno 
kad na svoju ruku domeće: »...autor možda ne želi miješanje Europe...« (28. / 23.). 
Govoreći u ime njemačkog naroda, Thimme smatra kako će upravo Nijemci najma- 

nje priželjkivati miješanje u jugoslavenske prilike (Eine solche wird auch gerade von 
uns Deutschen am wenigsten erstrebt werden, dok prevoditelj pogrješno shvaća tu 
pasivnu rečenicu i tvrdi nešto posve drugo, kao da se stavlja u nenjemačku ulogu: 
»Takvo se što i upravo najmanje želi od nas Nijemaca« (28. / 23.). A kad Thimme na 
kraju svoje napomene ocjenjuje kako je Pilarova knjiga »der sichere Ftihrer onda on 
hoće kazati da je ona pouzdan vodič za političke čimbenike Srednje i Sjeverne Euro- 
pe, a nipošto ono što želi vrlo domišljati prevoditelj Consiliumova izdanja: da bi se 
jugoslavenskom državnom krizom trebale pozabaviti »sjeverna i srednja Europa pred- 
vođene sigurnim vođom, kojega zamišlja knjiga “Uvijek iznova Srbija'...« (29. / 24). 

Da su »vodič« i »vođa« dvije vrlo različite stvari, suvišno je dokazivati, a nije mo- 
guće dokučiti ni u kojem je dijelu Pilarove rasprave prevoditelj pronašao »vođu, ko- 
jega zamišlja« ta knjiga. Toga ni u rukopisu niti u knjizi jednostavno nema, a usput 
se može kazati da je jedna od odlika Pilarova duha upravo njegova nesklonost bilo 
kakvim »vođama« (pa i »sigurnim«): i ova njegova studija pokazuje kako se je on do 
kraja života pouzdavao u hladan i racionalan pristup i u onim složenim pitanjima 
koja su duboko natopljena opravdanim emocijama i, makar shvatljivim, dijelom ira- 
cionalnim strastima. Zato nije ni zamišljao ni priželjkivao nikakve »vođe«. Također, 
ova naša djelomična analiza dvaju hrvatskih prijevoda pokazuje zašto je ipak potreb- 
no i korisno objaviti Pilarovu knjigu u njezinu njemačkom izvorniku... 


III. Pilarovi pogledi na hrvatsko pitanje nakon 1. prosinca 1918. 


Sve dok 1991. nije slučajno pronađena Pilarova ostavština, općenito se mislilo da je 
njegova intenzivna politička aktivnost utrnula slomom Austro-Ugarske Monarhije. Ia- 
ko je 1921. izveden pred sud u političkom procesu protiv dr. Milana pl. Šufflaya i 
drugova, on je i stvarno i pravno bio u različitom položaju od ostalih optuženika, 
pa je tu razliku i tijekom suđenja naglašeno nastojao istaknuti. I to je bio jedan od 
znakova uslijed kojih su i oni što su bili obavješteniji o njegovim djelima i o njego- 
vim intelektualnim potencijalima i interesima, smatrali da se Pilar politički potpuno 
pasivizirao i da se počeo baviti problemima koji nisu izravno vezani uz hrvatski na- 
cionalni i politički život. 

Švab tako smatra kako on »poslije nestanka Habsburške (sic!) monarhije sa svjet- 
ske povijesne pozornice nije politički djelatan«? a prema Paveškoviću, Pilar, »povu- 
kavši se u novoj državi iz djelatne politike, nastavlja objelodanjivati filozofski nadah- 
nuta djela, te rasprave o bogumilstvu«.# Te su ocjene bile zapravo uglavnom podu- 
darne s tvrdnjom Velimira Deželića st., koji je u biografskoj bilješci o Pilaru, napisa- 
noj najkasnije 1925. godine, zabilježio: »Napisao je u g. 1915. brošuru “Svjetski rat i 
Hrvati pod pseud. Dr. Juričić, a g. 1917. veliko djelo “Die stidslav. (sic!) Frage und 
der Weltkrieg' pod pseud. L. v. Stidland, koje je pobudilo senzaciju, ali je sada pot- 
puno rasprodano. Sada se bavi samo zvaničnim poslovima. &! 


P Mladen ŠVAD, »Životopis Ive Pilara«, u: I. PILAR, Politički zemljopis hrvatskih zemalja. Geopolitička stu- 
dija (pretisak), Consilium, Zagreb, 1995., 42. 
% Antun PAVEŠKOVIĆ, »Tema Pilar«, u: 1. PILAR, Politički zemljopis (pretisak), 56. 


# [Emilij LASZOWSKI, ur.), Znameniti i zaslužni Hrvati te pomena vrijedna lica u hrvatskoj povijesti od 
925—1925, Zagreb, 1925., 214. 

I, da nije pronađena ostavština, nikomu vjerojatno ne bi palo na pamet da su se 
takve predodžbe zapravo morale i ranije učiniti nelogičnima i da ipak ne će biti toč- 
no kako se Pilar u svome zagrebačkom razdoblju bavio samo »zvaničnim poslovi- 
ma«. Odmah nakon njegove smrti u rujnu 1933. — na koju ćemo se vratiti niže — 
pojavile su se, naime, glasine i nagađanja da bi Pilar također mogao biti žrtvom ju- 
goslavenskoga režima, kao što su neki istaknuti hrvatski javni i politički radnici u to 
doba bili (Šufflay, Budak), ili su, po svemu sudeći, trebali biti (Trumbić, Lukas...) A 
da je doista bio politički pasivan i društveno irelevantan, kao što smo desetljećima 
mislili, očito je da se Pilar ni u glasinama i nagađanjima ne bi trebao naći u tako re- 
nomiranu društvu. Jer, glasina o njegovu ubojstvu ili iznuđenom samoubojstvu za- 
pravo vrlo jasno govori o tome da su suvremenici Pilara smatrali važnijim nego što 
bi se iz uglavnom prisilne ignorancije kasnijih naraštaja moglo zaključiti. 

Da su, dakle, te (prevladavajuće) predodžbe o Pilarovoj političkoj pasivizaciji na- 
kon 1918. bile točne, onda bi se i pojava knjige Immer wieder Serbien 1933. u ne- 
ku ruku trebala tumačiti kao njegov iznenadni i neočekivani izlet u nepoznato, u vi- 
rove političkog života monarhističke Jugoslavije. U tako zamišljenoj slici mogle su 
se donekle shvatiti (i, još više, plasirati) ne samo nedovoljno artikulirane i posve ne- 
domišljene, ali zato ne manje razorne, povremene optužbe da upravo Pilarova pa- 
sivizacija nakon jeseni 1918. potvrđuje shvaćanje kako raniji izrazi njegovih crno- 
žutih, prohabsburških simpatija, nisu uopće bili privid i taktika, nego iskreno opre- 
djeljenje pisca Južnoslavenskoga pitanja. S druge strane, u istom se kontekstu naiz- 
gled naglo i neočekivano pojavljivanje njegove nove knjige 1933. možda moglo tu- 
mačiti kao da je Pilar bitno reterirao u odnosu na prijašnja svoja stajališta, da se po- 
mirio s jugoslavenskom idejom i prihvatio Jugoslaviju, pa čak i to, da je knjigom htio 
objasniti i opravdati svoj radikalni zaokret. 

Malobrojni su znali što u knjizi zapravo piše, a još malobrojniji su bili upućeni u 
pozadinu njezina nastanka, uključujući i činjenicu da su jugoslavenske vlasti knjigu 
Immer wieder Serbien odmah — zabranile.# Očito je da su one bolje procjenjivale 
njezin pravi sadržaj i domete, nego što je to činila većina onih koji su je prvi put či- 
tali devedesetih godina u jednome od dva hrvatska prijevoda. 

Jer, doista malo od tih sumnji i domišljaja o Pilaru i njegovu djelovanju nakon 
1918. odgovara činjenicama. Iako u hrvatskome političkom životu nije sudjelovao 
kao dužnosnik ili prvak koje od političkih stranaka, ipak je i Pilarovih trinaest zagre- 
bačkih godina (1920.—1933.) bilo duboko obilježeno politikom. Zasad se o njego- 
vim političkim pogledima, ambicijama i planovima — zbog objektivnih razloga, u pr- 
vom redu zbog nedostupnosti gradiva — može suditi samo na temelju objavljenih i 
dostupnih fragmenata, ali i oni omogućuju sasvim pouzdan zaključak: niti se je Pilar 
posve povukao iz politike, niti je ikad prestao misliti o neovisnoj hrvatskoj državi kao 
krajnjem cilju i jedinomu prihvatljivom državnopravnom rješenju hrvatskoga pitanja. 
Štoviše, sve one teme kojima se bavio nakon 1918. i o njima pisao, bile one histori- 
ografske, geopolitičke, antropološke, sociološke, pravne ili koje druge, sastavni su 
dio upravo njegove usredotočenosti na rješenje hrvatskoga pitanja. Zato je posve jas- 

no da zabrana knjige Immer wieder Serbien nije bila slučajna i da su, dakle, staroju- 
goslavenski obavještajci i politički analitičari očito bolje sudili o njezinu pravom sa- 
držaju od nekih nedovoljno temeljitih hrvatskih čitača šezdeset godina kasnije. 
Prema dostupnim podatcima, Pilar u prvih nekoliko godina postojanja jugosla- 
venske države doista živi povučeno. U tadašnjim prilikama, dok traje Mirovna kon- 
ferencija i dok znatan dio hrvatskih primorskih zemalja stenje pod talijanskom oku- 
pacijom, a u žarištima političkog života brojni se istaknuti pojedinci nadmeću u svo- 
me revolucionarnom jugoslavenstvu, Pilarov život nije bio lagan. On se pred kraj ra- 
ta otkrio kao pisac knjige Svjetski rat i Hrvati, geopolitičke studije Politički zemljopis 
hrvatskih zemalja i niza drugih manjih rasprava kojima se zalagao za opstanak Aus- 
tro-Ugarske Monarhije i žestoko protivio državnom savezu sa Srbijom i Crnom Go- 
rom, čime se nakon raspada Monarhije izložio prijetnjama i progonima .# Bilo je to 
vrijeme ubojstava, progona, emigracije i prisilnih umirovljenja, pa se i Pilar, pritisnut 
denuncijacijama i sumnjičenjima, tijekom 1920. preseljava u Zagreb, napuštajući Tuz- 
lu u kojoj je petnaestak godina s iznimnim uspjehom vodio vlastitu odvjetničku pi- 
sarnicu.* S obzirom na to da je stjecanje prava na obavljanje odvjetništva u novoj drž- 
avi (stallum agendi) bilo skopčano i s odlukom ministra pravosuđa («ministra prav- 
de»,5 preseljenje njegova ureda u Zagreb teklo je polagano i postupno.* Pravo na 
obavljanje odvjetništva u Zagrebu dodijeljeno mu je tek 5. rujna 1920. godine. 
Njegovo nastojanje da se u rodnome gradu profesionalno afirmira prekinuto je 
incidentom, koji je — prema svemu sudeći — predstavljao dijelom retorziju nove 
države i njezina režima prema svomu dokazanom i opasnom protivniku, a dijelom 
i preventivni udar na nepoćudnu hrvatsku inteligenciju. Pilar je, naime, osumnjičen, 
a u svibnju 1921. i optužen, zbog političkog delikta. Početkom lipnja iste godine iz- 
veden je pred zagrebački Sudbeni stol kao petnaestooptuženi u procesu protiv šes- 
naest osoba, na čelu s poznatim hrvatskim povjesničarom, pravašem frankovačke 
orijentacije M. pl. Šufflayem. Optuženi su za protudržavno djelovanje i povezanost 
s emigrantskim Hrvatskim komitetom. Iako je vrlo vjerojatno da stvarne veze s os- 
talim optuženicima nije imao, osudom od 6. kolovoza 1921. i Pilar je proglašen kri- 
vim i osuđen na dva mjeseca zatvora, uvjetno na godinu dana.& Razmjerno blagoj 


8 Švab je u krivu kad tvrdi da se pravi autor rasprave Svjetski rat i Hrvati doznao tek nakon nekrologa 
Pilaru, objavljenog 1933. u Obzoru (M. ŠVAB, »Pogovor«, u: I. PILAR, Usud hrvatskih zemalja, 156.). To 
je bilo poznato i prije sloma Austro-Ugarske Monarhije. Pilar je, naime, u studiji Politički zemljopis hrvat- 
skih zemalja na više mjesta izrijekom potvrdio svoje autorstvo te rasprave. To je, kao što smo vidjeli, bi- 
lo poznato i V. Deželiću st. 1925. godine. 

osudi vjerojatno je pridonijela činjenica da se je i tijekom procesa držao naglašeno 
distancirano od ostalih optuženika.? 

Zahvaljujući tomu što je ostao na slobodi, Pilar se u idućem razdoblju intenziv- 
no bavi ne samo odvjetništvom nego i nizom drugih raznorodnih znanstvenih tema. 
Popis njegovih objavljenih radova pokazuje da je studirao brojna povijesna, geopo- 
litička, antropološka, psihologijska i sociološka pitanja. Tijekom posljednjeg deset- 
ljeća života aktivno je djelovao u različitim gospodarskim udruženjima te je objavio 
niz vrijednih rasprava o gospodarskom položaju hrvatskog naroda! To jasno poka- 
zuje da je nastavio intenzivno analizirati hrvatske društvene i političke prilike. Iako 
raspoloživi podatci ne daju podloge za pouzdanije zaključke, analiza njegovih čla- 
naka objavljenih 1923./24. upućuje na to da je težište njegove pozornosti na politič- 
kim snagama okupljenima oko Hrvatske zajednice i Hrvatske republikanske seljač- 
ke stranke. Istodobno budno prati politička i vjerska previranja u Bosni i Hercego- 
vini, što će rezultirati njegovim pojačanim interesom za dualističke teme i Crkvu bo- 
sansku (»bogumilstvo) odnosno za islam, te religijsko-povijesne i socijalno-politič- 
ke posljedice tih fenomena. 

Kao što je u nizu rasprava i polemika pokazao da se smatra stručnjakom i za te 
teme (a podcjenjivali ga nisu ni njegovi nekad ugledniji, a nekad manje ugledni opo- 
nenti!),* tako je nesumnjivo da Pilar i dalje drži kako je BiH Arhimedova točka za 
rješenje hrvatskog pitanja. Time ostaje na pozicijama koje je definirao u raspravi 
Svjetski rat i Hrvati te ponovio u Južnoslavenskom pitanju i u Političkom zemljopi- 
su: »Sa geopolitičkog gledišta trojednica bez Bosne i Hercegovine neima nikakvoga 
izgleda, da se narodnopolitički kao ni gospodarsko-politički održi«.% I njegovo pos- 


# Pri ocjeni takvoga Pilarova držanja pred sudom valja uzeti u obzir da bi prema tadašnjim propisima ($ 
18. Srpskoga krivičnog zakonika) moguća osuda odvjetnika na robiju — za razliku od osude na zatvor 
— za posljedicu imala gubitak doktorata te prava na obavljanje odvjetništva i javnobilježničke službe. 
(Usp. N. ENGELSFELD, »Odvjetništvo u Kraljevini SHS, odnosno Kraljevini Jugoslaviji«, 77.) 


% Usp. »Bibliografija radova Ive Pilara«, Pilar, 1/2006, br. 1, 173-177. 


% Opš. Mira KOLAR, »Dr. Ivo Pilar i gospodarstvo (s posebnim osvrtom na bankarstvo)«, GP, 1/2001., 71- 
76. 


92 Isto. 


% ,On je bio sigurno među katoličkim Hrvatima najbolji poznavalac islama i njegova znamenovanja u 
praktičnom životu«, smatra Muhamed HADŽIJAHIĆ, »Posljednji hrvatski bogumil', dr. Ivo Pilar. O deset- 
godišnjici smrti«, Hrvatska mladost, Zagreb, 27/1943., br. 2 (listopad), 68. 


% U pregledu razvitka filozofije u Hrvata nakon Prvoga svjetskog rata, A. Mužinić iznimno visoko ocje- 
njuje Pilarove rasprave o bogumilstvu, raznim sociološkim pitanjima i napose studiju Borba za vrijednost 
svoga “ja. (Aleksandar MUŽINIĆ, »Filozofija u Hrvata 1918—1938 godine«, Pedagoška Jugoslavija 1918— 
1938, Izd. Jugoslovenskog učiteljskog udruženja, Beograd, 1939., 147.) U istome priručniku, raspravljaju- 
ći o razvitku sociologije, I. Esih navodi: »Originalan je hrvatski mislilac bio polihistor pok. dr. Ivo Pilar, 
koji je među ostalim dao značajno djelo velikoga sociološkog značenja “Borba za vrijednost svoga ja' (Za- 
greb, 1922)«. (Ivan ESIH, »Razvitak sociologije kod Hrvata«, Pedagoška Jugoslavija 1918—1938, 177.) 


% U pismu uredništvu Hrvata, datiranom 17. listopada 1928. Pilar piše: »...Bosna i Hercegovina mora pos- 
tati glavnom točkom naše politike, kao što je ona bila kroz cca 80 godina za Srpsku politiku«. (B. 
JANČIKOVIĆ, »Ivo Pilar u svjetlu nepoznatih dokumenata«, 245.) 


% I. PILAR, Politički zemljopis (pretisak), 21. 

tupno približavanje vodstvu H(R)SS-a, vjerojatno je povezano s naglim Radićevim ja- 
čanjem i postupnim širenjem utjecaja te stranke u BiH.?7 

U opsegom maloj, ali više nego zanimljivoj raspravi »Diktat geopolitičkog polo- 
žaja« koju je objavio 1924. godine, u prvome broju časopisa Kroacija. Hrvatska smo- 
tra za kulturu, gospodarstvo i politiku, Pilar ocjenjuje da nejedinstvenost hrvatsko- 
ga geopolitičkog prostora i činjenica da Hrvati nastanjuju područje na razmeđu Is- 
toka i Zapada, kojemu su susjedne četiri jedinstvene geopolitičke cjeline (balkanski 
masiv, panonska ravnica, alpsko područje i Apeninski poluotok), rezultira time da 
je »Hrvatima [...] mnogo teže sačuvati svoje političko jedinstvo i neodvisnost, nego 
ikojem drugom narodu u Evropi«. Radi toga moraju biti »politički, socijalno, gospo- 
darski i kulturno bolje i jedinstvenije organizovani od naroda, koji ih okružuju i drže 
u vlasti spomenuta četiri velika, jedinstvena teritorija«? Činjenica da se neposredno 
uz jadransku obalu dižu visoke planine, i da sve velike hrvatske rijeke »teku u pro- 
tivnom smjeru od prirodne težnje našeg prometa na jadransko more« nameće po- 
trebu »intenzivne njege prometnih tehničkih sredstava — poglavito cesta i željezni- 
ca«, što je »treći diktat« hrvatskoga geopolitičkog položaja.19 

Oko godine 1924. Pilar je počeo intenzivno razmišljati o novome izdanju Južno- 
slavenskog pitanja, u donekle prerađenu i osuvremenjenom obliku.!" Tako su nje- 
govu knjigu nezaobilaznim djelom smatrali i oni koji se s njezinim postavkama ne- 
sumnjivo nisu slagali,!'% Pilarovo razmišljanje o novom izdanju svjedoči o tome da 
je osjećao potrebu kako bi tada — u novim prilikama — hrvatskoj i europskoj jav- 
nosti trebalo iznova podastrijeti argumente da je jugoslavenska država zbog povijes- 
nih, geopolitičkih, sociopsiholoških i gospodarskih razloga zapravo neodrživa. Dru- 
gi se zaključak iz Južnoslavenskog pitanja, naime, ne može izvući. 

Činjenica da je Radić u to doba prestao biti tek prvakom jedne stranke, i da je 
postao simbolom i predvodnikom čitava jednog naroda, kod Pilara je stvorila uvje- 
renje da on, Radić i H(R)SS, moraju predstavljati stožer okupljanja Hrvata, žarište hr- 
vatskoga pokreta. No, Radićevo koketiranje s boljševičkom Moskvom i stupanje 
H(R)SS-a u Seljačku internacionalu nije kod Pilara izazvalo negodovanje samo iz tak- 
tičkih razloga. On je u tome, kako proizlazi iz njegova kasnijeg obraćanja vodstvu 


% Marginaliziranost Hrvatske stranke prava (frankovci) i činjenica da ona u pokrajini, a napose u BiH, ni- 
je imala nikakva ozbiljnog utjecaja, nesumnjivo je presudila u tome da jedan realistični analitičar poput 
Pilara u ovome razdoblju više ne računa na frankovce kao instrument rješenja hrvatskog pitanja. 

% Pretisak rasprave, kojim se ovdje služimo, objavljen je u časopisu Pilar, 1/2006., br. 1, 119-125. 

% I. PILAR, »Diktat geopolitičkog položaja« 123. 

1% Isto, 124-125. Do vrlo sličnih zaključaka 1925. došao je i Filip LUKAS, »Geografijska osnovica hrvat- 
skoga naroda«, Zbornik Matice Hrvatske. Hrvatskome narodu, njegovim prošlim naraštajima na spomen, 
sadašnjima i budućim na pobudu. O tisućoj godišnjici hrvatskog kraljevstva, Zagreb, 1925., 19-91. 

101 S. LIPOVČAN, »Die stidslawische Frage und der Weltkrieg: ponovno o genezi djela i sudbini prvog iz- 
danja«, GP, 11/2002., 112-113.; ISTI, »Koncept pisma njemačkom konzulu u Zagrebu (1924.)« GP, I/2002., 
217-223. 

1% Zanimljivo je da je Pilarova knjiga Die stidslawische Frage und der Weltkrieg (1918.) navedena među 
»važnijim delima« za XII. glavu Stanojevićeve knjige koja je korištena kao školski udžbenik. (Stanoje STA- 
NOJEVIĆ, Istorija Srpskog naroda. Treće izdanje, popravljeno, Izdavačka knjižarnica Napredak, Beograd, 
1926., 395.) 

te stranke, vidio puno dublji problem: nije nevolja samo u tome što je Radić izaz- 
vao represivni državni sustav i dao povoda zapadnoeuropskim silama da Hrvate i 
hrvatski pokret, potpuno neopravdano, smatraju simpatizerima boljševizma (što je u 
to vrijeme bila etiketa kojoj je sasvim prispodobivo današnje etiketiranje za profašis- 
tičke osjećaje!), nego je puno veća nevolja u tome što taj korak pokazuje da Radić 
»neprestano koleba« u pogledu »glavne ideje vodilje stranke«, odnosno »da li ta ide- 
ja vodilja stranke ima biti internacionalna ili nacionalna, ili konkretnije rečeno zele- 
na internacionala ili nacionalno vodstvo«, a to — smatra Pilar — može biti »kobno«.1% 

Očito je, dakle, da je ideološku neodređenost i neizgrađenost S. Radića i HSS-a 
Pilar smatrao krupnim problemom. Strahu od Radićeva zastranjenja u internacio- 
nalističke koncepcije oduška su davali i drugi hrvatski intelektualci. Njega svaka- 
ko treba imati na umu kad se registriraju višekratno ponovljene Pilarove pohvale 
(makar iznuđenomu) Radićevu napuštanju politike apstinencije u proljeće 1925. go- 
dine. Prelazak na područje »aktivne politike« Pilar je ocijenio pozitivnim ne samo 
zbog toga što ga je ranije razdoblje podsjećalo na starčevićanski »negativizam« koji 
je, po njegovu sudu, nehotice ali bitno pridonio ekspanziji jugoslavenske misli me- 
đu Hrvatima time što joj je otvorio politički prostor, nego i zbog toga što će Radiće- 
vo okretanje unutarnjim pitanjima pridonijeti atrofiranju pogubnih internacionalistič- 
kih planova i kombinacija s kojima je prvak HSS-a koketirao. Tomu valja dometnu- 
ti da je, kao što je spomenuto, u Pilarovim koncepcijama geopolitička nejedinstve- 
nost hrvatskih zemalja te njihova gospodarska, prometna, pa i psihološka nepove- 
zanost, bila presudna prepreka osamostaljenju Hrvatske, a tom se problemu iz opo- 
zicije gotovo i nije moglo doskočiti. 

Svi su ti elementi pridonijeli da Pilar — koji je i inače bio nesklon upornoj po- 
litici oporbenjaštva, što ju je pripisivao starčevićanskoj tradiciji i smatrao neplodnom 
— ne osudi Radićev zaokret 1925. godine i stupanje HSS-a u vladu: tek s tih pozi- 
cija bilo je možda moguće utjecati na gospodarsko i prometno povezivanje hrvat- 
skih zemalja, a to je Pilar smatrao nužnim preduvjetom njihova kasnijeg osamosta- 
ljenja. Istodobno je vrlo vjerojatno da će upravo načelno afirmativna, iako oprezna 
ocjena Radićeva zaokreta dovesti Pilara i do nekih, očito pogrješnih, zaključaka o 
ukorijenjenosti monarhističkog raspoloženja u Hrvata.1% 


15 Te je misli Pilar izrazio i kasnije, u nenaslovljenom spisu koji počinje rečenicom »Meni se čini da je na 
pragu Nove godine 1932...«. (Ostavština Ive Pilara, u posjedu Božidara Jančikovića /dalje: OIP/BJ./ Usp. 
B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke« GP, 1/2001., 172- 
173, 182.) 


1% Nakon Radićeva priznanja Vidovdanskog ustava i odustanka od republikanstva, stranka se od 1925. 
naziva Hrvatskom seljačkom strankom. 

15 Zanimljivo je da je načelno isti prigovor Radiću uputio i drugi jedan politički mislilac, kojega od Pila- 
ra, doduše, dijele nepomirljive razlike, ali ga istodobno, naizgled paradoksalno ali još izrazitije, s njime 
vežu neraskidive veze, u prvom redu — misao samostalne Hrvatske na Zapadu: Milan pl. Šufflay. 


16 Kao što je poznato, S. Radić i njegovi pristaše su nakon kapitulacije 1925. održali veliki broj govora i 
napisali mnoge članke u kojima se veliča kralj Aleksandar i loza Karađorđevića. U tim servilnim istupima 
nesumnjivo prednjači Radićeva oda »Hrvatski sokol sad k Tebi leti / Zvijezdo Karađorđeva doma...«. (Usp. 
Josip HORVAT, Politička povijest Hrvatske, 2. dio, II. izd., August Cesarec, Zagreb, 1989., 318-319.) Lo- 
gično je pretpostaviti da je iskustvo iz Prvoga svjetskog rata, skupa s poplavom sličnih hvalospjeva Alek- 

No dvogodišnje razdoblje Radićeve suradnje s Beogradom nije donijelo plodove 
koje je Pilar očekivao. O njegovim političkim razmišljanjima početkom druge polo- 
vice dvadesetih godina malo je podataka. Ipak, iz pisma koje je 30. siječnja 1927. 
uputio Radiću, može se razabrati da je ostanak HSS-a u vladi i tada smatrao koris- 
nim, osobito u svjetlu zamršene vanjskopolitičke situacije. On očito nema nikakvih 
iluzija ni o jugoslavenskoj državi, niti o Radićevim koalicijskim partnerima u vladi, 
ali drži da je to mjesto s kojega se hrvatskomu narodu u tome trenutku može najvi- 
še koristiti. Pilar, naime, javlja Radiću kako je iz dobro obaviještenih krugova u Gra- 
zu doznao da bi na proljeće 1927. imao uslijediti talijanski napad na Kraljevinu SHS, 
motiviran težnjom Rima »da ostvari londonski pakt, eventualno još više«. Budući da 
postoji mogućnost da se Francuska, unatoč vojnoj konvenciji s jugoslavenskom dr- 
žavom, u taj rat ne umiješa, »prema tome bismo mi Hrvati opet jedared imali doći u 
dešperatnu situaciju, u tako dešperatnu, kako već od stoljeća bila nije«. On zato 
predlaže Radiću da HSS uznastoji ostati u vladi, nasuprot težnjama pašićevaca, tj. čla- 
nova Narodne radikalne stranke, koji bi rado raskinuli »koaliciju s Hrvatima«. Napo- 
minje mu da je odgovornost za sudbinu »našega siromašnog naroda« još jednom u 
Radićevim rukama, i da u slučaju te međunarodne krize »na svaki način treba dobro 
ucijeniti Srbe, kao što oni svakom prilikom spram nas čine«. Nudeći mu svoje inte- 
lektualne usluge, Pilar gotovo dramatičnim tonom zaklinje Radića: »Molim Te da bu- 
deš oprezan, mudar i lukav kao zmija«.17 

Iz načina na koji se obraća Radiću, jasno proizlazi da je Pilar s njim bio i privat- 
no u dobrim odnosima. Pilar ga tika i u pismu uopće ne troši vrijeme na objašnja- 
vanje odakle njemu pobuda i pravo, da »vođi hrvatskoga naroda«, tada ministru kra- 
ljevske vlade, dostavlja obavijesti i, štoviše, daje savjete. To prilično jasno sugerira 
da to nije prvi ni jedini politički kontakt između Radića i Pilara,!% pa je moguće da 


sandru, navelo Pilara da zaključi kako kod Hrvata postoji snažan monarhistički osjećaj. (Usp. Florian 
LICHTTRAGER [I. Pilar], Immer wieder Serbien, Verlag fir Kulturpolitik, Berlin, 1933, 49-50.) 


1 Bogdan KRIZMAN, Korespondencija Stjepana Radića 1919—1928, 2, Sveučilište u Zagrebu — Institut 
za hrvatsku povijest, Zagreb, 1973., 637-638. 


1% To bi ujedno pokazivalo kako njegova bliskost s vodstvom HSS-a datira iz doba Radićeva vodstva te 
kako ona nije ni u kakvoj uzročno-posljedičnoj svezi s činjenicom da je jedan od kasnijih istaknutih pr- 
vaka te stranke, dr. Tomo Jančiković (1899.—1951.), bio Pilarov zet. Ne će, dakle, u pravu biti B. Janči- 
ković, kad — uz dužan oprez — smatra kako bi se upravo utjecaju T. Jančikovića možda moglo pripisa- 
ti Pilarovo približavanje HSS-u. (B. JANČIKOVIĆ »Ivo Pilar i vodstvo privremeno zabranjene Hrvatske se- 
ljačke stranke«, 174.) Tomo je Jančiković, koji je 1929. ili 1930. oženio Pilarovu kćer Veru, prema podat- 
cima koje je nakon Drugoga svjetskog rata sim dao jugoslavenskim komunističkim istražiteljima, od mla- 
dosti bio pristaša jugoslavenske ideje te je početkom dvadesetih godina pristupio Demokratskoj stranci, 
u čijoj je mladeži obnašao važne dužnosti. Nakon raskola u toj stranci i odvajanja S. Pribićevića odnos- 
no formiranja Samostalne demokratske stranke (1924.), ostao je uz Ljubu Davidovića i maticu stranke. 
HSS-u je, tvrdi on, pristupio nakon atentata na S. Radića. (Ljubo BOBAN, Dr. Tomo Jančiković — HSS iz- 
među zapadnih saveznika i jugoslavenskih komunista, Školska knjiga, Zagreb, 1996., 20. Usp. Dragoljub 
JOVANOVIĆ, Ljudi, ljudi...: Medaljoni 46 umrlih savremenika sa fotografijama, 1I., vl. naklada, Beograd, 
1975., 85, te F. Hk. [Filip HAMERŠAKI, »Jančiković, Tomo«, Hrvatski biografski leksikon, Leksikografski 
zavod Miroslav Krleža, sv. 6, I — Kal, Zagreb, 2005., 306-308.) Međutim, dr. I. Ribar, koji je godinama 
bio u samome vrhu Demokratske stranke, potvrđuje da je Jančiković krajem dvadesetih godina iz te stran- 
ke otišao u HSS, ali tvrdi da je prije pristupanja Demokratskoj stranci bio članom Hrvatske zajednice. 
(Ivan RIBAR, Politički zapisi, Prosveta, Beograd, 1948., 41, 122.) 

buduća istraživanja dovedu do novih spoznaja o Pilarovim aktivnostima sredinom 
dvadesetih godina. No, i ovdje spomenuto pismo jasno pokazuje da je njegova pro- 
sudba koristi za hrvatski narod, a ne zabrinutost za jugoslavensku državu i želja za 
njezinom stabilizacijom, bila pravi motiv Pilarove načelno pozitivne ocjene Radiće- 
va zaokreta 1925. godine. 

Dostupni podatci dopuštaju zaključak da je Pilar i tada bio pristaša evolutivnog 
puta, dakle, protivnik naglog izlaska iz jugoslavenske državne zajednice. Njegovi sa- 
čuvani i tek dijelom objavljeni spisi pokazuju da su na takvo njegovo stajalište pre- 
sudno utjecale tri glavne skupine čimbenika: prvo, nepovoljne međunarodnopolitič- 
ke okolnosti odnosno snažna potpora koju je Kraljevina SHS uživala u Europi; dru- 
go, stalna prijetnja amputacijom/'* kojom bi se okoristili Srbija, Italija i Madžarska, 
te treće, svijest o slabostima hrvatskih političkih i gospodarskih struktura. 

Ipak, radi temeljitije prosudbe Pilarova pristupa raspletu državne krize u Kralje- 
vini SHS, korisno je njegova stajališta o rješenju hrvatskog pitanja nakon stvaranja 
prve jugoslavenske države usporediti s ocjenama generala Stjepana baruna Sarkoti- 
ća. Unatoč brojnih razlika u njihovim pogledima, njih su dvojicu povezivali pozna- 
vanje prilika u BiH te svijest o velikosrpskom imperijalizmu i zajednički otklon od 
jugoslavenske narodne i državne misli. Ta im je crta ostala zajednička i u zadnjem 
razdoblju života. Iz niza Sarkotićevih članaka i brošura jasno proizlazi njegova osu- 
da svake političke koncepcije koja je vodila prema stvaranju ili jačanju Jugoslavije. 
I dok je Pilar zadnjih petnaestak godina svoga života proveo u jugoslavenskoj drža- 
vi, Sarkotić je iz relativne sigurnosti bečke emigracije kritički sudio o razvitku hrvat- 
ske političke borbe, postupno se — prema tvrdnjama Branimira Jelića — oslobađ- 
ajući ostataka svojih prohabsburških, legitimističkih osjećaja i priklanjajući se sve ra- 
dikalnijim zamislima, pa čak i ustaškomu pokretu.!? No još u knjižici Radićevo iz- 
dajstvo — koju je zvati pamfletom primjerenije radi brutalne oštrine izraza i nesmi- 
ljenosti obračuna s tadašnjim vođom hrvatskog naroda, negoli radi slabosti argu- 
mentacije — Sarkotić bezuvjetno osuđuje one dijelove svjetovne i crkvene inteligen- 
cije koja je dovela do nastanka Kraljevstva Srba, Hrvata i Slovenaca, ali se u tom tre- 
nutku oklijeva založiti za potpuno osamostaljenje Hrvatske: »Srbi i Hrvati mogu sva- 
kako živjeti u [Kraljevini] SHS kao dva posebna naroda, kao dvie posebne, stare his- 
toričke države, dakle kao konfederacija “jedan uz drugog/ ali drugčije ne.d!! 

I Pilar i Sarkotić, nema sumnje, u obzir uzimaju tadašnje vanjskopolitičke okol- 
nosti, pa se iz taktičkih razloga zadovoljavaju umjerenijim zahtjevima. A da je kod 


1% Mogućnost tzv. amputacije srpski, u prvom redu srbijanski političari, razmatrali su već u vrijeme stva- 
ranja prve jugoslavenske države. (I. RIBAR, Politički zapisi, 31, 92.) 


149 Branimir JELIĆ, Političke uspomene i rad Dra Branimira Jelića [priredio Jere Jareb], Izdavač Mirko Šami- 
ja, Cleveland, 1982., 204 i dr. Iako zanimljive, Jelićeve tvrdnje treba primiti sa stanovitim oprezom. Već 
Sarkotićeve bilješke na marginama primjerka knjige Hrvatski narod u borbi za samostalnu i nezavisnu hr- 
vatsku državu (Izdanje Hrvatskoga kola u Sjedinjenim Državama i Kanadi, Youngstown, Ohio, 1934.), ko- 
ji mu je darovao autor knjige, Mile Budak, pokazuju da je Sarkotić još i 1934. izrazito kritičan prema Star- 
čeviću i prema Budakovim negativnim ocjenama Austro-Ugarske Monarhije. Fotokopija tog primjerka Bu- 
dakove knjige u posjedu pisca. 


11 Radićevo izdajstvo. Piše general-pukovnik barun Sarkotić, bivši poglavica Bosne i Hercegovine, bez 
oznake nakladnika, Beč, 1925., 29. 

Pilara (kao i kod Sarkotića, uostalom) otklanjanje jugoslavenske države konstanta, 
potvrđuje i njegovo ponašanje u idućem razdoblju. Ono proizlazi i iz njegove snaž- 
ne kritike Radićeva povezivanja s Pribićevićem i stvaranja Seljačko-demokratske ko- 
alicije (SDK). 

Pilarova ocjena Pribićevićeva djelovanja bila je krajnje negativna. Za nj je SDK 
samo suvremeni izraz nekadašnje Hrvatsko-srpske koalicije koju je držao za jednog 
od ključnih krivaca teškoga položaja hrvatskog naroda. Također nema nikakve sum- 
nje kako je Pilar bio svjestan da se Pribićevićev SDS još nije oslobodio unitarističkog 
jugoslavenstva. To je jedan od važnih razloga što se Pilar postupno distancira od 
HSS-a i približava Trumbiću i njegovoj Hrvatskoj federalističkoj seljačkoj stranci 
(HFSS). Niz je dodirnih točaka između njegovih pogleda i federalističkog programa 
i taktike: pozivanje na državnopravnu argumentaciju i spremnost na ograničeni 
kompromis s kraljem, prihvaćanje monarhijskog, ali ustrajanje na federalističkom 
uređenju države, naglašeni intelektualizam i sl.!!ž U to su doba, kako pokazuje Pila- 
rova bibliografija, neke njegove ocjene i članci objavljeni i u pravaškim (frankovač- 
kim) publikacijama, ali je očito da svoju pozornost on koncentrira na nestranački 
Obzor i federalistički Hrvat. Surađivao je i u drugim publikacijama koje su bile bli- 
ske HFSS-u. Tako je Hrvatska mladica, glasilo federalističke mladeži koje je uredi- 
vao Mile Starčević, u ožujku 1928. počela u nastavcima objavljivati Pilarovo Južno- 
slavensko pitanje u prijevodu F. Puceka i s Pilarovim ispravcima.!!* O Pilarovu pri- 
bližavanju HFSS-u govore njegova kasnija pisma Trumbiću,!* a iz pisma uredništvu 
Hrvata, upućenog sredinom listopada 1928. godine, proizlazi da je čak i u formal- 


nom smislu bio članom HFSS-a.15 

I u dodirima s vodstvom HFSS-a Pilar se ponovno vraća glavnoj svojoj preoku- 
paciji: sudbini BiH. Baveći se Crkvom bosanskom, on dolazi do uvjerenja da upra- 
vo u pojavi te vjerske zajednice treba tražiti ključni razlog da se hrvatski narod »ras- 
puknuo« u XII. stoljeću, što je za posljedicu imalo teške teritorijalne, političke i psi- 
hološke gubitke.“* Jedna od tih posljedica koja se proteže do današnjih dana, jest 
osjećaj »bosanskog separatizma«.!!" Smatrao je da se tom problemu može doskočiti 
samo dugotrajnom promišljenom politikom. U pismu uredništvu Hrvata, datiranom 
17. listopada 1928., ponavlja svoju ocjenu da je BiH središnje pitanje, »glavna točka« 
hrvatske politike. Većina Hrvata to ne shvaća, nastavlja Pilar, pa je hrvatska politika 
posljednjih pet desetljeća lutala, redovito zauzimajući stajalište protivno pravim in- 


teresima Hrvatske.!! To je, drži on, započelo Starčevićevim protivljenjem okupaciji 


12 O HFSS-u opš. Ljubomir ANTIĆ, »Hrvatska federalistička seljačka stranka«, Radovi Instituta za hrvatsku 
povijest, vol. 15, Zagreb, 1982., 163-222. 


113 S. LIPOVČAN, »Pilarovo djelo Južnoslavensko pitanje«, GP, 1/2001., 201-202. 
14 B, JANČIKOVIĆ, »Ivo Pilar u svjetlu nepoznatih dokumenata«, 244-245, 248-250. 
15 OIP/BJ, »Slavnom uredništvu “Hrvata', Zagreb«, 17. listopada 1928. 


16 Usp. I. PILAR, Bogomilstvo kao religijozno-povjestni te kao socijalni i politički problem. Dva predava- 
nja Dra Ive Pilara što ih je na 10. veljače i 10. ožujka 1927. održao u Sociološkom društvu u Zagrebu, Ti- 
pografija d. d., s. a. & s. l., [Zagreb, 1927.), passim. 

17 Isto, 53, 70-71. 


18 OIP/BJ, »Slavnom uredništvu “Hrvata', Zagreb« 17. listopada 1928. Fragmente pisma objavio je B. 
JANČIKOVIĆ, »Ivo Pilar u svjetlu nepoznatih dokumenata«, 245, 255. 

BiH 1878. godine.!* Za Pilara nema nikakve dvojbe o tome, da je budućnost BiH u 
sastavu hrvatske države. Zato se raduje zbog objavljivanja brošure Hrvatsko pitanje 
i amputacija, na naslovnici koje je objavljen zemljovid Hrvatske, što obuhvaća Tro- 
jednicu s Rijekom i Međimurjem, čitavu BiH te područje južnije i od Boke kotor- 
ske.! Jedino što autoru ili autorima brošure zamjera, jest to što publikacija »nije ver- 
bis expressis izjavila naš zahtjev na Bosnu i Hercegovinu, i obrazložila to time, da 
mi bez Bosne i Hercegovine ne možemo živjeti«.!' Smatrajući da brošura odražava 
i stajalište uredništva Hrvata, štoviše, da je nastala »uz sudjelovanje slavnog tog ured- 
ništva«, u pismu moli da se urednicima i važnijim suradnicima, a potom i Trumbiću, 
na znanje stavi sadržaj toga njegova pisma. U njemu ističe uvjerenje kako je zemljo- 
vid na naslovnici spomenute knjige »onaj minimum, koji mi Hrvati moramo kod rje- 
šavanja našega narodnoga pitanja tražiti«, jer su »time po mome mnijenju iza sloma 
Austro-Ugarske prvi put hrvatski teritorijalni zahtjevi ispravno postavljeni« (istaknuo 
T. J).12 

Iako bi mu se na prvi pogled moglo predbaciti da je umjerenjak i reformist, i da 
je kaskao za zahtjevima naroda koji je u to doba sve snažnije izricao svoju težnju za 
državnom neovisnošću, Pilarovi se teritorijalni zahtjevi, dakle, prije mogu nazvati 
maksimalističkima, negoli minimalističkima. Njegova pohvala zemljovidu na naslov- 
nici brošure o amputaciji istodobno potvrđuje kontinuitet njegove političke i geopo- 
litičke misli: u geopolitičkoj studiji Politički zemljopis hrvatskih zemalja u hrvatske 
je zemlje ubrojio Trojednicu s Međimurjem, Bosnu, Hercegovinu i Istru.!5 

Tadašnji dramatični događaji i činjenica da je, kako je on uvjeren, glasilo jedne 
važne političke stranke prvi put javno postavilo teritorijalne zahtjeve koji se u bitno- 
me podudaraju s njegovim analizama i intelektualističkim konstrukcijama, za Pilara 
su nezaobilazan poticaj da formuliranju hrvatskih nacionalnih zahtjeva opet dade 
svoj doprinos. No, upravo je neriješeno pitanje BiH jedan od ključnih razloga nje- 
gova protivljenja trenutačnom izlasku Hrvata iz Kraljevine SHS. Suočen s više nego 
shvatljivim radikalnim zahtjevima hrvatske javnosti nakon skupštinskoga atentata 
(20. lipnja 1928.), Pilar u okupljanju manjih hrvatskih oporbenih stranaka oko HSS- 
a vidi novu kvalitetu. To je prvi pomak u smjeru koji priželjkuje. Rezolucija SDK na- 
kon zasjedanja u sabornici 1. kolovoza 1928. ocijenila je kako je »u narodnoj svijes- 
ti dosadašnje državno uređenje u cjelini poništeno poznatim događajima, pa [...] će- 
mo povesti najodlučniju borbu za novo državno uređenje, koje će osigurati punu 
ravnopravnost svih spomenutih individualiteta«.!“ Dan kasnije, nakon sjednice vod- 


19 OIP/BJ, »Slavnom uredništvu “Hrvata', Zagreb», 17. listopada 1928. 


12 Riječ je o brošuri Vatroslava Slavka Cihlara (1896.—1986.), Hrvatsko pitanje i amputacija. Sa 8 geograf- 
skih karata, koja je u tri izdanja objavljena 1928. godine. Dok su drugo i treće objavljeni u »vlastitoj na- 
kladi«, kod prvoga nakladnik nije naveden. No kako je Cihlar 1924.—1929. bio član uredništva Hrvata, 
Pilar je zaključio da je posrijedi kolektivno djelo, ili barem djelo koje odražava stajalište uredništva lista. 


11. OIP/BJ, »Slavnom uredništvu 'Hrvata', Zagreb«, 17. listopada 1928. 
122 Isto. 
15 I, PILAR, Politički zemljopis (pretisak), 5, 7, 25-26. 


! Rudolf HORVAT, Hrvatska na mučilištu, Izdalo Kulturno-historijsko društvo »Hrvatski rodoljub«, Za- 
greb, 1942., 404-407. 

stva (trećega) Hrvatskog bloka, održane u prostorijama Hrvatske stranke prava, zas- 
tupnici Bloka u Narodnoj skupštini, pravaš dr. Ante Pavelić (odvjetnik) i federalist 
dr. A. Trumbić pristupili su zastupničkom klubu HSS-a.!? Pavelić je dva dana kasni- 
je, u Jutarnjem listu od 4. kolovoza 1928., ponovio svoj i pravaški zahtjev za »uspos- 
tavom hrvatske nezavisnosti«.12$ 

S obzirom na sad već višemjesečno stanje napetosti i demonstracija, Radićeva 
smrt (8. kolovoza 1928.) i njegov veličanstveni sprovod mogli su biti nagovještaj dra- 
matičnih odluka u najbližoj budućnosti. Pilar je smatrao kako i u tim trenutcima tre- 
ba zadržati hladnu glavu te trijezno promisliti o objektivnim okolnostima. Zato se 
neposredno nakon prvokolovoške rezolucije SDK i Radićeve smrti, već 12. kolovo- 
za 1928. pismom obraća Trumbiću, kao predsjedniku HFSS-a, i dr. Jurju Krnjeviću. 
On, dakle, ne piše vodstvu SDK (u kojemu izniman utjecaj ima Pribićević, koga Pi- 
lar smatra zloduhom hrvatske politike), pa ni vodstvu HSS-a, a osobito ne Paveliću 
i pravašima koji ustrajno ponavljaju jedan te isti zahtjev te zasigurno ne bi imali slu- 
ha za Pilarovo umjerenjačko stajalište. 127 

U pismu Trumbiću i Krnjeviću Pilar se protivi izlasku Hrvata iz jugoslavenske 
države u tom trenutku. On podsjeća na to kako je za vrijeme svjetskog rata napisao 
dvije knjige, boreći se protiv ulaska Hrvata u državnu zajednicu sa Srbima. Zbog tih 
je knjiga »mnogo pretrpio«, ali mu je povijest dala za pravo, »jer veći dio Hrvata htio 
bi danas pošto poto iz države van« No u ovom je trenutku to pogrješno. Štoviše, 
značilo bi katastrofu, jer bi rezultiralo gubitkom BiH te prepuštanjem znatnih dijelo- 
va hrvatskoga područja Italiji i Mađarskoj, pa bi preostali teritorij bio tako mali, a 
njegov geopolitički položaj nepovoljan do te mjere da se ne bi mogao održati. Sli- 
jedom toga bi tako oslabljena Hrvatska silom prilika bila pripojena nekoj od susjed- 
nih država — a svaka od njih jača je i stabilnija od Jugoslavije — čime bi Hrvati doš- 
li u još težu situaciju. Zbog toga se ne smije podleći emocijama i prepustiti masi da 
odlučuje o sudbini naroda. Strpljivom i promišljenom politikom Hrvati u postojeće- 
mu državnom okviru mogu ojačati svoj položaj, a ta žrtva u konačnici mora biti ok- 
runjena uspjehom: »Ako bismo imali živaca i snage karaktera da još njeko vrijeme 
izdržimo u ovome državnom okviru, onda će neminovno nastupiti moment kada će 
svi prečanski krajevi automatski pasti nama u ruke i sve gore [...] navedene katas- 
trofalne opasnosti se dati otkloniti« Izričući te ocjene, Pilar se ne obazire na to što 
će naslovnici pisma misliti o njegovu oprezu u vrijeme kad Hrvatska kipi od borbe- 
nosti i revolucionarnog zanosa: »Mene su prije 1918. zvali pesimistom i u Beču i u 
Zagrebu. Ja sam ali zadržao pravo«.12 


125 Isto, 407-408. 
126 Isto, 409-411. 


127. No, ne treba smetnuti s uma, da je tada bila općepoznata činjenica kako Pavelić i Trumbić i dalje ti- 
jesno surađuju jer se njihove stranke od 1927. nalaze udružene u (trećem) Hrvatskome bloku. A upravo 
je Pavelić u ime Hrvatskog bloka 28. listopada 1927., na sjednici Narodne skupštine, pročitao izjavu pre- 
ma kojoj sudjelovanje predstavnika Bloka u skupštinskome radu, »ne znači, da to faktično stanje prizna- 
jemo i odobravamo. Naprotiv Hrvatski blok će svim zakonitim sredstvima raditi, da se odnošaj hrvatskog 
naroda iz temelja izmijeni uspostavom hrvatske državne samostalnosti.“ (B. KRIZMAN, Pavelić i ustaše, 
Globus, Zagreb, 1978., 18-19.) 


18 B. JANČIKOVIĆ, »Ivo Pilar u svjetlu nepoznatih dokumenata«, 248-250. 

Isto stajalište zastupa i u dokumentu pod naslovom Exposć glede pitanja izlas- 
ka Hrvata iz Kraljevine S. H. S., koji je očito nastao sredinom 1928., a Pilar ga je 
uredništvu Hrvata dostavio u spomenutome pismu od 17. listopada 1928., domeću- 
ći kako taj Exposć nije više potpuno aktualan.!? Nije moguće jasno razabrati koje 
dijelove Exposća njegov autor više ne smatra aktualnim, no nema sumnje da u po- 
gledu ključnih njegovih postavki nije nastupila nikakva promjena. U tom dokumen- 
tu, iznimno dragocjenom za shvaćanje Pilarove političke misli, podsjeća da je dvje- 
ma knjigama, objavljenima tijekom svjetskog rata, »odvraćao Hrvate od politike na- 
rodnog jedinstva kano i od ulaza u novu jugoslavensku državnu tvorevinu«. Tvrde- 
ći kako je on prvi uočio »da Koroščeva t. zv. Jugoslavenska Deklaracija od 30. svib- 
nja 1917. vodi direktno u Veliku Srbiju«, pa je na nju odgovorio sastavljanjem tzv. 
Stadlerove deklaracije (izjave), kojom se traži rješenje »državopravnog pitanja na ju- 
gu monarhije u Hrvatskom smislu, na temelju hrvatskoga državnoga prava te uz ne- 
oskvrnjeno čuvanje hrvatske narodne i državne individualnosti te sjedinjenje zema- 
lja, na koje se hrvatsko državno pravo proteže, najme Hrvatske, Slavonije, Dalmaci- 
je, Bosne i Hercegovine te hrvatske Istre u jedno političko i financijalno autonom- 
no tijelo unutar Habsburške monarhije«, Pilar ističe da je radi promicanja tog cilja u 
Sarajevu osnovao stranku! i jedno vrijeme uređivao Hrvatski dnevnik, te »prorekao 
doslovno sve nesreće, koje su Hrvate danas snašle«.! Upravo ga njegova dvadese- 
togodišnja uporna borba za veličinu i napredak hrvatskoga naroda, smatra Pilar, le- 
gitimira na to da ustvrdi kako je »sadanji moment za Hrvate podpuno ne podesan 
za provedenje rastave i izlazak] Hrvata iz Države S. H. S.«. Razvitak posljednjih go- 
dina pokazuje, nastavlja on, da se Hrvati oporavljaju od sloma 1914.—1918. i uzdi- 
žu se, dok Srbi uporno i stalno padaju. No ta tendencija još nije dosegla vrhunac, 
pa ovo nije pogodan trenutak za nagli izlazak iz jugoslavenske države.1# 

Ključni argument za svoje stajalište Pilar u nastavku Exposća nalazi u sljedećem: 
iz geopolitičkih je razloga područje Trojednice, ako mu se ne pridoda BiH, zapravo 
teritorij za samostalan život sasvim nepodesan«. Nesretan je povijesni razvitak i »do- 
sele nedovoljno ocijenjeni katoličko-bogomilski raskol iz narodne cjeline iztrgao [...] 
najveći dio hrvatskih] zemalja, najme Bosnu i Hercegovinu, Crnu Goru, Sandžak i 
Mačvu«. Zbog toga Hrvatska posebno nije kadra »da podnese kombinirani magjars- 
ko-talijanski pritisak koji je Konstanta u našoj povijesti«, a koji je osobito pojačan 
»dolaskom agresivnoga i imperialističkoga fašizma« na čelo u ujedinjenoj Italiji: »Si- 
tuacija Hrvatske postaje konačno izgubljena, ako u Bosni i Hercegovini, medju raši- 
rena dva Kraka [Trojednice], sjedi neprijateljska Velika Srbija«.!* Poučak toga polo- 


1% OIP/BJ. Sačuvani strojopisni primjerak Exposća glede pitanja izlaska Hrvata iz Kraljevine S. H. S. sad- 
rži veliki broj pisarskih pogrješaka, što bi moglo govoriti da je njegov prijepis rađen na brzinu. Fragmen- 
ti Exposća objavljeni su u: B. JANČIKOVIĆ, »Ivo Pilar u svjetlu nepoznatih dokumenata«, GP, 1/2001., 245- 
248. 


1% Misli se na frankovačku Stranku prava u Bosni i Hercegovini. 
11 OIP/BJ, Exposć, 1. 

182 Isto. Pod »Državom S.H.S.« očito misli na Kraljevinu SHS. 

18 Jsto. 


1% Isto, 1-2. 

žaja, smatra Pilar, potpuno je jasan: »...Hrvati smiju pristupiti osnutku svoje samostal- 
nosti tek onda, kad mogu iz sadanje državne formacije dobiti najmanje čitavu Bos- 
nu. Čak i u tom slučaju postaje neodrživ veći dio Srijema i Boka Kotorska, zajedno 
i sa najjužnijom Dalmacijom«1# Kako bi sačuvala i ta područja, Hrvatska mora do- 
biti Mačvu i Crnu Goru koje su nekad bile u sastavu hrvatske države: »Za Crnu Go- 
ru bilo bi prije 15 godina potpuna utopija tako što i pomisliti, danas nije više utopi- 
ja. A ako Hrvati budu imali živaca i karaktera, da podnesu današnje poteškoće, bu- 
du imali snage, da tim teškoćama suprotstave odlučan i snažan otpor, a ne padnu 
u političku histeriju, kao što su pali za prva dva decenija XX stoljeća, onda za 10 go- 
dina mnogo što, što danas izgleda još kao utopija, neće više biti utopija.«5$ 

Posegnuti danas za proglašenjem neovisnosti, obrazlaže Pilar, prerano je: Fran- 
cuska i Engleska podupiru Srbiju čak i u odnosima s Bugarskom, a kamoli u odno- 
sima prema Hrvatskoj. Istodobno, hrvatske pozicije u BiH još ni izbliza nisu čvrste. 
Srbima je sustavnim radom uspjelo uvjeriti Europu da je BiH srpska, a u tome su im 
pomogli i neki Hrvati: »...i hrvatski historičar, koji vrijedi kao osobiti hrvatski patrio- 
ta Vjekoslav Klaićl,] Bosnu [jel proglasio srpskom naseobinom [il državnom tvorevi- 
nom«.17 

Pilar ima jasne predodžbe i o unutarnjoj političkoj organizaciji hrvatskog naro- 
da. Za razliku od pravih pristaša jugoslavenske ideje, on nema nikakvih iluzija o 
SDK: ona je povratak na »liniju Srpskohrvatske Koalicije«, koja je i dovela do hrvat- 
skog ulaska u tu državu, pa samo »najnedotupavniji optimizam« može vjerovati da 
će SDK dovesti do njihova izlaska iz Kraljevine SHS. Ipak, ta je koalicija danas »ne- 
ophodna taktička nužda za Hrvate, ali se ne smije previdjeti ni tol,] da je to ujedno 
veliki momenat slabosti za njih«. Pribićević je tvorac te države i »tek posve politički 
nezreo čovjek može očekivati, da će Pribac Hrvatima ikada pomoći, da izadju iz ove 
države, koja je bila životni ideal njegov«,!# 

I vanjskopolitičke okolnosti, nastavlja Pilar, danas također otežavaju ostvarenje 
hrvatske težnje za osamostaljenjem. Hrvati su prije deset godina uvjeravali svjetsku 
javnost da hoće zajednicu sa Srbima, pa ih se sada doživljava neozbiljnima kad traže 
izlazak iz te zajednice. Čitav državni aparat, čak i o hrvatskome trošku, podupire 
uvjerenje svijeta u tu hrvatsku neozbiljnost, a svijet ne želi dirati u područje na ko- 
jem se zbio događaj što je označio početak svjetskog rata. Svako diranje u granice 
Kraljevine SHS naići će na protivljenje Londona, Pariza i Washingtona, a to je proti- 
vljenje toliko snažno da mu se čak »bezuslovno mora pokoriti Mussolini, koji za so- 


185 Isto, 2. Zanimljivo je usporediti ta Pilarova razmatranja sa situacijom nakon Drugoga svjetskog rata: 
gubitkom BiH, u obnovljenoj je Jugoslaviji hrvatska federativna jedinica doista izgubila i »veći dio Srije- 
ma i Boku Kotorsku, zajedno i sa najjužnijom Dalmacijom«. 

1% OIP/BJ, Exposć, 2-3. 

187 Isto, 3. Pilar cilja na Klaićevu tvrdnju, da su Srbi osnovali »dvije poglavite oblasti: Rašu i Bosnu« (Vje- 
koslav KLAIĆ, Povjest Hrvata od najstarijih vremena do svršetka XIX. stoljeća, Naklada knjižare Lav. Hart- 
mana /Kugli i Deutsch/, Zagreb, 1899., 33.), dok je ranije, u raspravi Poviest Bosne do propasti kraljev- 
stva (Troškom piščevim, Zagreb, 1882., 42.), zastupao stajalište da su samo najistočniji dijelovi Bosne srp- 
ski. 


18 OIP/BJ, Exposć, 3. 


T. Jonjić: Politički pogledi dr. Ive Pilara 1918.— 1933. 45 


bom ima velevlast Italiju«, i koji je poduzeo brojne diplomatske pripreme da na šte- 
tu hrvatskih zemalja proširi svoju državu. Upravo radi toga ne treba Mussoliniju da- 
ti povoda da dobije izgovor za postavljanje talijanskih zahtjeva: »Svako pokretanje 
naše rastave od stola i postelje sa Srbima znači u tom času na nas u najboljem slu- 
čaju primjenu londonskoga paklta], a kraj malo samo ne povoljnije situacije još i go- 
re, najme gubitak čitave Dalmacije«.19? 

Zato treba postupati strpljivo i racionalno: »...Mi Hrvati moramo razumjeti, da 
svoj veliki obračun sa Srbima moramo ostaviti za onaj čas, kad Italija bude paralizi- 
rana. To će biti pako samo onda, kada padne fašistički režim ili pako, kada Italija 
dodje u otvoreni konflikt sa kojom drugom velevlasti. To pako nije isključeno, jer je 
Italija svojom nemirnom i agresivnomL,] upravo brigantskom politliklom svom svije- 
tu dojadila, pak mora s vremenom izazvati istu reakciju, koju je njekada izazivala 
Vilhelllmovska Njemačka«! Promišljenom politikom, nastavlja Pilar, treba »pustiti 
Srbima diplomatski odijum, da oni hoće razlaz, dotično amputaciju«.!! Za to se ho- 
će »potpuna stegag u današnjem se trenutku Hrvati moraju vratiti maksimi bana Ma- 
žuranića: »Kad je čovjek u paklu, mora tražiti mjesto gdje je najmanje vruće«. To u 
konkretnoj situaciji znači borbu za autonomiju i za što veći utjecaj na državnu, oso- 
bito na vanjsku politiku. Na taj će se način omogućiti zaštita »naših sunarodnjaka od 
progona, koji su na dnevnom redu i koji neće prestati«. Istodobno treba poduzeti 
uzornu organizaciju na gospodarskome i prosvjetnom polju, što će dovesti do jača- 
nja Hrvata, unatoč svim smetnjama koje će režim činiti. U svakom slučaju treba iz- 
bjeći »prenagljene i neoprezne postupke«. Takvi postupci ne samo što ne će ispravi- 
ti pogreške »koje su 1914—1920. (sic!) počinili« Hrvati, nego mogu dovesti do toga 
da će se »moći njihova tragika zbiti u formulu: Hrvati su ludo išli u Državu S. H. S. 
a još ludje su išli iz nje. A ova tragika može postati tragedijom Hrvata.d# 

Sve su te misli zapravo varijacija teza i uvjerenja koje je Pilar višekratno izložio 
u svojim ranijim geopolitičkim razmatranjima (u doba Austro-Ugarske Monarhije i 
nakon nje), slijedom čega se može s velikom sigurnošću zaključiti da u vrijeme Kra- 
ljevine SHS nije kapitulirao niti je u odnosu na ranije svoje ocjene ustuknuo. Napro- 
tiv, on i u pogledu cilja i u pogledu metoda borbe ostaje čvrsto na istim pozicijama, 
nalazeći u novome razvitku odnosno u promijenjenim međunarodnopolitičkim okol- 
nostima samo potvrdu ispravnosti svojih stajališta koja je potrebno tek osvježiti do- 
datnim argumentima, a nipošto iz temelja mijenjati. 


IV. Šestosiječanjska diktatura i Pilarova razmišljanja o budućnosti Hrvatske 


Pilar je bio previše hladnokrvan i racionalan da bi proglašenje šestosiječanjske di- 
ktature (1929.) i intenziviranje nasilja nad Hrvatima kod njega izazvalo prenagljenu, 


19 Isto. Kao što je poznato, Italiji je u travnju 1941. pošlo za rukom okupirati hrvatska područja obećana 
joj Londonskim paktom (1915.), pa i više od toga. Rimskim ugovorima iz svibnja 1941. ona se faktično 
odrekla velikog dijela područja obećanih joj 1915. godine, ali je i takav teritorijalni gubitak sudbonosno 
odredio vojnopolitički razvitak Nezavisne Države Hrvatske i doveo do dubokih i dugoročnih rascjepa u 
hrvatskome nacionalnom biću. 

9% OIP/BJ, Exposć, 3. 

41 Jsto, 4. 


142 [sto, 4-5. 

emocionalnu i nepromišljenu reakciju. Njegovi politički pogledi iz toga doba, okru- 
njeni i zaokruženi nekim dosad neobjavljenim analizama i spomenicama te knjigom 
Immer wieder Serbien, pokazuju kontinuitet njegove misli i ustrajnost njegova dje- 
lovanja. I danas je ta rasprava intrigantna svakomu tko se bavi tim razdobljem hr- 
vatske povijesti. 

Razumljivo, svaka raščlamba Pilarovih stajališta izraženih u spisima koje je sasta- 
vio u doba diktature, pa tako i u knjizi Immer wieder Serbien, mora poći od anali- 
ze unutarnjopolitičke situacije u kojoj se tada nalazio hrvatski narod, ali i od među- 
narodnoga političkoga, gospodarskog i vojnog okruženja Hrvatske u vrijeme njezi- 
na nastanka. 

Činjenica da je politički život u doba diktature u velikoj mjeri zamro, ne može 
se pripisivati samo zabrani djelovanja političkih stranaka i udruga s »plemenskim« oz- 
nakama te nesmiljenomu režimskom teroru.!# To jesu bili važni čimbenici, no u ne- 
maloj mjeri za to je bila kriva i slaba organizacija stranačkoga i političkog života. To 
je, a ne samo prvotno nesnalaženje nakon 6. siječnja 1929., jedan od važnih razlo- 
ga mrtvila u krugu oko Radićeva nasljednika dr. Vladka Mačeka.“ Ni hrvatska po- 
litička emigracija u prvim godinama nakon proglašenja diktature nije postigla ozbilj- 
nije uspjehe. Pravaški prvaci Pavelić i Perčec, koji se kao organizatori ustaškoga 
pokreta nalaze u emigraciji već od kraja 1928. odnosno od siječnja 1929., jesu po- 
duzeli nekoliko političko-propagandnih akcija, kao što je predaja predstavki Druš- 
tvu naroda i tiskanje propagandnih knjiga, brošura i novina, čak su izveli i priličan 
broj diverzija i sabotaža, te su s bugarskim nacionalistima u Sofiji 20. travnja 1929. 
potpisali Sofijsku deklaraciju (i za to bili osuđeni na smrt!), ali ništa od toga nije još 
ozbiljno ugrozilo Jugoslaviju. Ni Mačekovi suradnici Krnjević i August Košutić, koji 
su u emigraciju otišli sredinom 1929., nisu se mogli pohvaliti većim uspjesima. 

Međunarodne su prilike bile takve da je čak i zahtjev za povratkom na parla- 
mentarni režim i za reformu jugoslavenskoga političkog sustava, u Europi nailazio 
na gluhe uši. Jugoslavija, pa čak i njezin diktatorski režim, uživali su snažnu potpo- 
ru zapadnih demokratskih velesila. Francuska je trajno nastupala kao protektor Ju- 
goslavije koja je bila jedan od stupova poratnog sustava sigurnosti u Europi.# Ona 
je nakon uvođenja pseudoparlamentarnog sustava u jesen 1931. još i pojačana. Ju- 
goslavensko-francuski sporazum o produljenju Ugovora o prijateljstvu i Konvencije 


19 The Manchester Guardian je 20. rujna 1929. o Jugoslaviji pisao: »Cijela je zemlja podvrgnuta ratnom 
stanju. Jugoslavija se može smatrati grobljem. U javnom mišljenju ne može biti formulirana nikakva kri- 
tika ni postavljeno nijedno pitanje. Vlast soldateske je apsolutna. Zatvori su prepuni. Posljednji tjedan 
mjeseca srpnja pustili su na slobodu kradljivce da bi na njihova mjesta utamničili političke okrivljenike. 
Zemlja je raj policista, uhoda, njuškala i klevetnika. U zatvorima priznanja se iznuđuju neljudskim muče- 
njima. To je diktatura sablje i revolvera. Ona pritiskuje zemlju poput olovnog ogrtača.« (Mirko GRMEK — 
Marc GJIDARA — Neven ŠIMAC, Etničko čišćenje. Povijesni dokumenti o jednoj srpskoj ideologiji, Glo- 
bus, Zagreb, 1993., 95.) 

14 Usp. Ljubo BOBAN, Maček i politika Hrvatske seljačke stranke 1928—1941. Iz povijesti hrvatskog pi- 
tanja, Prva knjiga, Liber, Zagreb, 1974., 41-87. 

16 Vuk VINAVER, Jugoslavija i Francuska između dva svetska rata. (Da li je Jugoslavija bila francuski »sa- 
telit), Institut za savremenu istoriju, Beograd, 1985., passim; Miro KOVAČ, Francuska i hrvatsko pitanje 
1914.—1929., Dom i svijet, Zagreb, 2005., passim. 

O arbitraži na idućih pet godina, potpisan je 28. listopada 1932., a ratificiran 2. pro- 
sinca 1932.1$ Sličnu potporu Jugoslavija je uživala i u Velikoj Britaniji. I kad je bio 
kritičan prema nekim mjerama jugoslavenskog režima, službeni je London podupi- 
rao opstanak jugoslavenske države i, sve do druge polovice tridesetih godina, kad 
je sazrela svijest o tome da bi nastavak unitarističke nacionalne politike mogao ugro- 
ziti očuvanje toga strateškog interesa, nije pokazivao nikakve sklonosti federalistič- 
kim, a kamoli separatističkim tendencijama. Britanski je tisak, napose Times, pod 
utjecajem Foreign Officea, tijekom 1932. ublažio kritike jugoslavenskog režima.!#7 A, 
opisujući početkom 1934., prilike u državi tijekom prethodne godine, britanski je 
poslanik u Beogradu zabilježio: »...Neraspoloženje, ma kako duboko i u dobroj me- 
ri opravdano, bilo je jedna stvar, a separatizam i federalizam, a još više pokušaji da 
se oni silom ostvare, sasvim su druga stvar. Gunđanje je u hrvatskoj tradiciji, jer kao 
i Slovaci, o kojima je nedavno pisao poslanik Njegovog Veličanstva u Pragu, i Hrva- 
ti su uvek nezadovoljni svim i svačim, osim sami sobom. Zato verujem, kao što sam 
uvek verovao, u trajnost Jugoslavije, i sumnjam da nezadovoljstvo Srbima i srpskom 
vlašću u krajevima zapadno od Drine preti izbijanjem nereda većih razmera«.!# 

Revizionistički je tabor bio preslab da bi ozbiljno ugrozio opstanak Jugoslavije. 
Zemlje koje su bile zainteresirane za reviziju mirovnih ugovora, bile su ili vojnopo- 
litički nemoćne (Njemačka) ili ipak nisu priželjkivale otvorenu konfrontaciju sa sila- 
ma pobjednicama (Mađarska, Bugarska). Zato je vodeću ulogu u tome taboru pre- 
uzeo jugoslavenski apeninski susjed. Italija je doista u nekoliko godina fašističke 
vlasti izrasla u respektabilnu silu, okupljajući oko sebe europske nezadovoljnike i 
sklapajući s njima različite sporazume.!#? No, mađarska je vlada početkom novog de- 
setljeća ocijenila kako joj se više isplati tražiti naslon u Francuskoj, nego u Italiji. Taj 
kurs, što ga je inaugurirao Gyula Kdrolyi, profrancuski orijentiran političar koji je 
1930. postao ministrom vanjskih poslova, podrazumijevao je i smirivanje napetosti 
u odnosima s Jugoslavijom.!% U godišnjem izvješću za 1931., britansko je poslanstvo 
u Beogradu procjenjivalo da je Jugoslavija »izložena samo jednoj, relativno maloj 
opasnosti, koja dolazi od Italije. Od svih novih zemalja ona je jedina u stanju da vo- 
di sasvim nezavisnu politiku«.!! 

U stvarnosti je talijanska politika prema Jugoslaviji (pa samim time i prema Hr- 
vatskoj) lavirala između prijetnji ratom i pokušaja tješnje suradnje. Početkom tride- 
setih godina Mussolini je nizom diplomatskih akcija, uključujući i tajne pregovore s 
kraljem Aleksandrom, pokušavao privući Jugoslaviju, pa možda čak i s njom sklopi- 
ti čvršći savez. Računao je kako bi na taj način oslabio francuski utjecaj u jugoistoč- 


46 Živko AVRAMOVSKI, Britanci o Kraljevini Jugoslaviji. Godišnji izveštaji Britanskog poslanstva u Beo- 
gradu 1921—1938, Knjiga druga (1931—1938), Arhiv Jugoslavije — Globus, Zagreb, 1986., 105-106. 


7 Ž. AVRAMOVSKI, Britanci o Kraljevini Jugoslaviji, 11., 99. 
148 Isto, 145. 


19 Takvi su formalni sporazumi postignuti s Albanijom (1926.), Madžarskom (1927.), Grčkom i Turskom 
(1928.), a Italija je posredovala u sklapanju mađarsko-turskog (1929.), bugarsko-turskog (1929.) i grčko- 
turskog ugovora o prijateljstvu (1929.). 


10 V, VINAVER, Jugoslavija i Mađarska 1918—1933, Institut za savremenu istoriju, Beograd, 1971., 195 id. 
51 Ž, AVRAMOVSKI, Britanci o Kraljevini Jugoslaviji, 11., 11. 

noj Europi i osigurao talijanske pozicije u Albaniji. No, u to je bila upućena samo 
uska skupina ljudi u vrhu dviju država. Na površini se mogao steći i drugačiji do- 
jam: talijanski imperijalizam s jedne, i čvrsta uklopljenost Jugoslavije u Malu Antan- 
tu odnosno u francuski sustav kolektivne sigurnosti u Europi s druge strane, nemi- 
novno su rađali napetostima koje su utjecale na raspoloženje javnosti. Gotovo čita- 
vu 1932. obilježavali su talijansko-jugoslavenski incidenti. Aleksandar je 22. veljače 
1932. otvoreno izjavio britanskom poslaniku kako će se na proljeće »nešto dogodi- 
ti«, pri čemu nije isključio ni mogućnost da on odnosno Jugoslavija »ugroze mir u ju- 
goistočnoj Evropi«.!% U rujnu 1932. došlo je do prve veće akcije ustaškog pokreta: 
Velebitskog ustanka. Pilar, doduše, nije bezrezervno prihvaćao režimske tvrdnje da 
je ustanak potakla Italija, ali je u svojim analizama imao na umu da je dobar dio 
javnosti prihvaćao takvu interpretaciju.1 

Iako je Mussolini upravo u rujnu uvjeravao jugoslavenskog poslanika u nužnost 
talijansko-jugoslavenskog sporazuma, njegov govor od 22. listopada 1932., povo- 
dom desete obljetnice »pohoda na Rim«, dodatno je zabrinuo službene jugoslaven- 
ske krugove, jer se Mussolini založio za reviziju Trijanonskog ugovora u korist Ma- 
džarske.#" Krupan incident zbio se na obljetnicu stvaranja jugoslavenske države: u 
noći od 1. na 2. prosinca 1932. skupina sokolaša oštetila je više skulptura mletačkih 
lavova u Trogiru, što je izazvalo burne reakcije talijanske javnosti, pa i samog Mus- 
solinija.!#% A malo nakon pojavljivanja Pilarove knjige u Berlinu, beogradska je Poli- 
tika 13. travnja 1933. objavila uvodnik pod naslovom »Plan o četvornom sporazumu 
sila Mussolini je predložio na bazi “raspada Jugoslavije«. Objavljen je i zemljovid Eu- 
rope, na kojemu nema Jugoslavije. Srbija je prikazana u granicama koje je imala pri- 
je balkanskih ratova, Austro-Ugarska Monarhija obuhvaća slovenska i hrvatska po- 
dručja sjeverno od Save i Dunava, Bugarska uključuje Makedoniju, dok su sva po- 
dručja južno od Save i Dunava, osim Srbije i Albanije, označena kao talijanski pro- 
tektorat.1? 

Pilar, koji je uvijek razmišljao u geopolitičkim kategorijama, bio je iznimno svjes- 
tan činjenice da su talijanske aspiracije na hrvatske zemlje izraz njezina geopolitič- 
kog položaja, a ne hir pojedine talijanske vlade. U tom je smislu smatrao logičnom 
i talijansku simbiozu s velikosrpskim ambicijama. Još u Južnoslavenskom pitanju on 
je izrazio uvjerenje kako će Italija »i u budućnosti stalno igrati ulogu, koju joj propi- 


52 V, VINAVER, Jugoslavija i Francuska između dva svetska rata, 218.; B. KRIZMAN, Pavelić i ustaše, 135 
id 

58 Ž. AVRAMOVSKI, Britanci o Kraljevini Jugoslaviji, I1., 165. 

154 F, LICHTTRAGER, Immer wieder Serbien, 57-58. 


15 Britansko je poslanstvo ocjenjivalo kako su u tisku nemiri u Lici preuveličani, ali ostaje činjenica da 
su «gotovo kod sto seljaka pronađene italijanske bombe i oružje». (Ž. AVRAMOVSKI, Britanci o Kraljevi- 
ni Jugoslaviji, TI., 84, 97, 111.) 
156 V, VINAVER, Jugoslavija i Francuska između dva svetska rata, 225. 
57 Ž. AVRAMOVSKI, Britanci o Kraljevini Jugoslaviji, 11., 95. 


15 Opš. Mario JAREB, »Trogirski incident od 1. prosinca 1932. i mletački lav svetog Marka kao simbol “ta- 
lijanstva' istočne obale Jadrana«, Časopis za suvremenu povijest, Zagreb, 39/2007., br. 2., 419-443. 


1% Ž. AVRAMOVSKI, Britanci o Kraljevini Jugoslaviji, 11., 149, bilj. 13. 

suje njen geopolitički položaj i njena predaja«. To znači da će Italija nastaviti voditi 
politiku tako da u budućnosti proširi svoj posjed na istočnoj obali Jadrana na one 
zemlje koje su nekad pripadale Mletačkoj Republici, pri čemu je posve logično nje- 
zino savezništvo i podjela interesnih sfera sa Srbijom.!9 I sredstva kojima se Italija, 
kao »politički pokrajni odvjetak i učenik Bizanta«, tradicionalno služi, povezuju nje- 
zine interese s interesima »maloga Bizanta« (Srbije).!! Da je to uvjetovano geopoli- 
tičkim položajem i svojstvima istočne obale Jadrana, ponovio je i u Političkom 
zemljopisu," a tog se straha od Italije, kako se vidi i iz ranije spomenutoga pisma 
Radiću od 30. siječnja 1927., Pilar nije nikad oslobodio. 

Isto je tako ostao tvrdo uvjeren u ispravnost vlastitih geopolitičkih promišljanja, 
prema kojima je Hrvatska nužno suočena još i s mađarskim i velikosrpskim imperi- 
jalizmom, pri čemu je slabija i od svakoga od njih pojedinačno, a kamoli od sviju 
njih zajedno, u slučaju da oni nastupe udruženo ili bar istodobno. To je bitno utje- 
calo na njegova razmišljanja i na njegovo otklanjanje žurnoga, po njemu — u tak- 
vim okolnostima nepromišljenoga i dugoročno štetnog — izlaska iz Kraljevine Jugo- 
slavije. Umjesto toga, potrebno je prionuti unutarnjoj organizaciji i postupnome ja- 
čanju, kako bi se u doglednoj budućnosti moglo s uspjehom poduzeti taj neminov- 
ni i željeni posljednji korak. 

Krajem 1931. ili početkom 1932. godine Pilar je sastavio omanji spis u kojemu 
zaključuje da ozbiljnost prilika sili Hrvate na razmišljanje »koje konkretne mjere tre- 
ba da poduzmemo, da nas događaji koji spadaju bezuvjetno u krug mogućnosti u 
godini 1932., ne zateknu nespremne«.!# Ne precizirajući na tome mjestu na koje do- 
gađaje misli (a ciljajući, vrlo vjerojatno, na mogući talijansko-jugoslavenski sukob), 
Pilar zaključuje kako je život praktično već odlučio o tome da se je sva neovisna in- 
teligencija okupila oko Radićeve politike, pa tu politiku treba nastaviti. No, i za Ra- 
dića osobno i za njegovu politiku, smatra Pilar, bilo je »kobno« njegovo »neprestano 
kolebanje« u pogledu »glavne ideje vodilje stranke«, odnosno »da li ta ideja vodilja 
stranke ima biti internacionalna ili nacionalna, ili konkretnije rečeno zelena interna- 
cionala ili nacionalno vodstvo«. Sadašnje vodstvo HSS-a je, ocjenjuje Pilar, tu dvojbu 
razriješilo na pravi način, opredjeljujući se za to »da samo narodno vodstvo može bi- 
ti ideja vodilja stranke«. Nakon toga predstoji organizacijsko-tehnička i programska 
reforma, kako bi se mogli postići zacrtani ciljevi.!* 

Po svemu sudeći, iz istog razdoblja potječe i nedatirana Spomenica o pravim za- 
daćama HSS uoči novog Ustava, koja je također sačuvana u Pilarovoj ostavštini. la- 
ko joj je u naslovu sintagma »uoči novog Ustava«, Pilar već u prvoj rečenici tog do- 
kumenta ocjenjuje tzv. Oktroirani ustav od 3. rujna 1931., što znači da je sačuvana 


19 L, v. SUDLAND [I. Pilar], Južnoslavensko pitanje. Prikaz cjelokupnog pitanja, Matica Hrvatska, Zagreb, 
1943., 381-382. 


161 Isto, 380, 382. 

162 1. PILAR, Politički zemljopis, 9, 23-24. 

16 Nenaslovljeni spis počinje rečenicom »Meni se čini da je na pragu Nove godine 1932...«. (OIP/BJ. Usp. 
B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 182.) 


1 OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
182-183. 

verzija Spomenice nastala malo nakon donošenja tog ustava. U njoj se ponovno vra- 
ća na reorganizaciju HSS-a, koji kao predstavnik jedne kulturne i socijalne ideje ima 
»postati temeljem jednoga državnog razvitka« S obzirom na to da postojeći propisi 
zabranjuju udruživanje s nacionalnim ili vjerskim predznakom, Pilar predlaže da se 
HSS preimenuje u »Socijalno-seljačku stranku«. No odmah ističe da je po njegovu 
uvjerenju »vrlo [...] nepovoljno djelovalllo na politički rad Stjepana Radića njegovo 
kolebanje između dvije osnovne ideje njegove politike; kolebanje između interna- 
cionalizma i nacionalizma ili konkretnije rečeno: između ideje zelene internaciona- 
le i hrvatskoga vodstva«/# Evolutivni je razvitak tu dvojbu razriješio »u korist nacio- 
nalnog vodstva hrvatskoga naroda, što je dobilo svoju daljnju stvarnu posvetu u či- 
njenici da su se danas uglavnom svi ostali staleži okupili oko hrvatskog seljaštva, do- 
tično vodstva HSS, što je danas jedna gotova činjenica, s kojom valja računati«,!$ 
Promjena imena treba i simbolički potvrditi okupljanje svih hrvatskih staleža oko 
HSS-a, koje bi okupljanje dovelo do toga da se »savršenom diobom rada postignu 
(sic!) maksimalni uspjeh za cijeli narodni kolektiv«. Time bi se ujedno otvorila mo- 
gućnost širenja stranke bez obzira na regionalne razlike, uključujući teritorij čitave 
države, »kraj čega bi idejno i politično vodstvo ostalo u dosadašnjim rukama«1#7 

Vjerojatno je u to vrijeme Pilar sastavio Spomenicu u pitanju organizacije i obra- 
ne i otpora Hrvatskolga] Naroda u sadašnjoj njegovoj političkoj situaciji. Taj je spis 
također nedatiran, ali je svakako nastao nakon sredine 1930., dok neke formulacije 
iz njega upućuju na to da bi i njega trebalo datirati u razdoblje nakon donošenja Ok- 
troiranog ustava. Spomenica ima trideset strojopisnih stranica, a nekoliko fragmena- 
ta iz nje objavio je B. Jančiković1$ Riječ je o dokumentu koji se u svakom pogledu 
može smatrati komplementarnim Pilarovoj knjizi Immer wieder Serbien. No on ima 
i drugu vrijednost, koja je vjerojatno posljedica činjenice da je u jednome povjerlji- 
vom dokumentu kao što je to Spomenica, Pilar mogao otvorenije i jasnije izraziti ono 
što je u raspravi namijenjenoj javnosti smatrao oportunim prešutjeti ili opreznije for- 
mulirati. Ona sadrži i Pilarove svjetonazorske i društvene poglede, te na taj način 
pokazuje da je njegov interes za filozofska, religiozna, geopolitička, sociološka, et- 
nografska i druga pitanja zapravo u cijelosti uvjetovan jednim jedinim ciljem: nači- 
nom kako uspješno ostvariti trajnu slobodu i samostalnost hrvatskog naroda. 

U toj Spomenici Pilar se ponovno vraća i na problem bizantinizma i potrebe 
obračuna s njim. Bizantinizam je, ocjenjuje Pilar, »jedan zaokruženi sistem praktičke 
filozofije, koja opseže cijeli život, ne samo vjerski i privatni život, nego i javni, na- 
ročito politički život, dakle, rijetko opsežan, i zato jak, pak da osposobljuje pojedin- 
ca naročito za politički život, što je osnovkom svih velikih političkih uspjeha, koje 
su Srbi dosele znali postići«19 Tomu se ne može suprotstaviti pukom negacijom ili 


16 OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
178-180. 


16 Isto, 180-181. 
167 Isto. 
16 Isto, 183-184. 


19 OIP/BJ, »Spomenica u pitanju organizacije i obrane i otpora Hrvatsko[ga] Naroda u sadašnjoj njegovoj 
političkoj situaciji«. 

ignoriranjem problema. Za to je potreban aktivan nastup odnosno »prelaz iz negati- 
vizma u državotvorstvo«. Ističući da HSS (koji naziva »našom strankom«, iz čega se 
dade zaključiti kako se je formalno smatrao pripadnikom te u to vrijeme zabranje- 
ne stranke), ima u hrvatskome narodu takvu ulogu, da ne smije pristati na to da se 
politička vlast »trajno pripusti [prepusti, op. T. J.] političkim neprijateljima, i to jugo- 
slavenskim smjerovima«, Pilar se zalaže za organizacijsku i ideološku obnovu stran- 
ke. Očito imajući pred očima rastući utjecaj stranačkih ideologa koji su, poput Ru- 
dolfa Hercega, promicali zaokružen sustav autohtone seljačke ideologije, i Pilar za- 
govara oblikovanje nečega »što je isto toliko jako i aktivno, a ujedno solidnije, kul- 
turnije i savršenije od bizantinizma« odnosno oblikovanje ideologije kojom će se hr- 
vatstvo, kao »jedan poseban i najodličniji nosioc staroslovenske kulture« suprotstavi- 
ti »ovoj novoj navali površno evropeizovanoga orijentalizma«.!" No Spomenica po- 
kazuje i to, što Pilar zapravo smatra ključnim odrednicama tadašnjega, iznimno teš- 
kog položaja hrvatskog naroda. To su, u prvom redu: gubitak samopouzdanja i du- 
hovna kriza, slabost političke odnosno stranačke organizacije, nedovoljna ideološka 
izgrađenost vodećih političkih ljudi, sklonost »negativizmu«, dijelom neprihvatljivo 
zastranjenje u internacionalističke koncepcije, kriza morala u obitelji, nedostatak na- 
rodne solidarnosti, prepuštanje nacionalnog bogatstva strancima, širenje marksistič- 
kih ideja u radništvu te manjkavosti staleške organizacije čitava naroda. Sustavan, 
uporan i promišljen rad na ispravljanju pogrješaka i odgoju naroda, u ne tako dale- 
koj će perspektivi, smatra Pilar, osigurati svijetlu budućnost hrvatskog naroda. 1! 

Kako se može zaključiti iz niza njegovih programatskih i ideoloških tekstova nas- 
talih krajem dvadesetih i početkom tridesetih godina, Pilar je — iako objektivno u 
autsajderskoj poziciji — pokazivao intenzivnu želju da utječe na budućnost i sudbi- 
nu hrvatskoga naroda. On je došao do čvrstog uvjerenja da je jugoslavenstvu odzvo- 
nilo, i da se jugoslavenska država nalazi u predsmrtnoj fazi. Nije imao iluzija o to- 
me da će ta faza trajati kratko: u jednome pismu iz 1932. spominje mogućnost da 
taj proces uzme i nekoliko desetljeća. Ali, smatrajući kako postojeće političke stran- 
ke nemaju dovoljno promišljen plan za postignuće slobode i neovisnosti, držao se 
pozvanim djelatno se uključiti u organiziranje hrvatskoga političkog života. 

Njegov osobni angažman pritom nije ostao samo akademski. Zagovarajući aktiv- 
no uključenje Hrvata — u prvom redu HSS-a — u politički život i preuzimanje sva- 
ke poluge vlasti koju je moguće preuzeti, Pilar se u vrijeme kad je nastajala raspra- 
va Immer wieder Serbien, kao predvodnik skupine intelektualaca u Kupincu susreo 
s Mačekom. O tome je sastavio »Zapisnik za spomen«, datiran 25. srpnja 1932., dan 
nakon tog sastanka. Iz tog se dokumenta jasno vidi da je bio nezadovoljan ustrojem 
i dometima HSS-a koji je, kao i druge stranke s »plemenskim« nazivima, tada bio još 
uvijek formalno zabranjen, i da se je u njegovu užem krugu raspravljalo »o reorga- 
nizaciji stranke, pod vidom promijenjenoga i proširenoga značaja stranke, naročito 
obzirom na današnje stanje i eventualnost potrebe preuzimanja vlasti«.!7 


179 Isto, 
11 sto. 


"72 OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
174. 

Sastav te skupine je, nažalost, nepoznat.!5 Iz činjenice da je skupinu u posjetu 
Mačeku predvodio upravo Pilar, i da je on — prema spomenutom zapisniku — 
predsjedniku zabranjenoga HSS-a izložio poglede i prijedloge te skupine, jasno se 
može zaključiti da je upravo Pilar bio njezina ključna osoba. U istome je razgovoru 
Pilar u ime te skupine ponudio Mačeku stručnu pomoć, naglašavajući kako će se 
njezini članovi podvrgnuti stranačkim potrebama i kako ta skupina svoje »korake po- 
duzima iz patriotizma i osjećaja potrebe rada u tom smjeru«.!# Ovaj je »Zapisnik za 
spomen« prvi od zasad poznata dva gotovo posve pouzdana dokaza o postojanju 
neposrednih političkih kontakata između Pilara i Mačeka.!? 

Tim prije valja uočiti da je on puno više od puke dnevničke bilješke ili podsjet- 
nika za buduće analize odnosno memoarske zapise. Iz činjenice da ga potpisuju i 
Pilar i njegov drug ing. Lorković'" jasno proizlazi da je njegova prava svrha u tome 
da postane dvostrana isprava, tj. da se dostavi i drugoj strani, sugovorniku u tim raz- 
govorima, a ne samo potpisnicima. S velikim se stupnjem vjerojatnosti može pret- 
postaviti da je upravo Maček bio adresat tako sastavljenog i tako potpisanog »Zapis- 
nika za spomen«, i da su sastavljanjem te promemorije o razgovoru njegovi sugovor- 
nici, predvođeni Pilarom, htjeli ne samo dokumentirati tijek razgovora, nego i polo- 
žiti okvire buduće suradnje. Zbog toga se smije smatrati gotovo sigurnim da su sas- 
tavljači i potpisnici »Zapisnika« s iznimnim oprezom, pozornošću i preciznošću za- 
bilježili kako vlastite, tako i Mačekove misli i ideje. 

A Radićev nasljednik na čelu HSS-a u tom je razgovoru priznao da je njegova or- 
ganizacija u gradovima i među radnicima slaba, te da su u stranačkoj politici prema 
radništvu i inteligenciji potrebne bitne promjene. Osobito je slaba organizacija u Za- 
grebu, te je Pilaru i drugovima ponudio da oni na sebe preuzmu zadaću njezine pro- 
vedbe, što su oni prihvatili, uz ogradu da se to može postići tek u sklopu opće re- 
organizacije stranke.!7 Maček je smatrao kako se organizacija u gradovima mora 
»provesti po staleškom principu i prihvatio je mnliljenje Dr. Plilaral, da se tu treba 
stvoriti nješto, što će se približiti korporativnom sistemu«.! Također je priznao ka- 
ko HSS ne raspolaže stručnjacima za financijska i gospodarska pitanja, nema čak ni 


1B. Jančiković smatra da se iza oznake «Dr. J.« krije Tomo Jančiković, što je svakako moguće, ali ne i 
sigurno. (Isto, 174-176.) 


14 Isto, 174-175. 


15 Budući da su obojica bili odvjetnici sa sjedištem pisarnica u Zagrebu, gotovo je sigurno da su se na 
profesionalnom području susretali i češće. 


176 Najvjerojatnije se radilo o Radoslavu Lorkoviću (1902.—1945.). 


177 Iz ove se Mačekove ocjene stanja stranačke organizacije u Zagrebu smije zaključiti da HSS ni u godi- 
nama nakon proglašenja diktature nije uspio u Zagrebu vratiti pozicije koje je još za Radićeva života iz- 
gubio u korist frankovaca i federalista. 


1% OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
174-175. Zbog jasnoće je potrebno dometnuti kako bi bilo krivo spominjanje »korporativnog sistema« au- 
tomatski povezivati s društvenim i političkim ustrojem fašističke Italije. Zamisao korporativne organizaci- 
je društva izvorno potječe iz katoličkoga društvenog nauka, a u nizu europskih zemalja ona je postala 
osobito popularna nakon enciklike »Quadragesimo annox«, koju je 1931. objavio papa Pio XI. Ta je zami- 
sao i u Hrvatskoj izazvala iznimnu pozornost. Opš. Juraj ŠĆETINEC, Korporativno uređenje države s ob- 
zirom na novi austrijski ustav. Vlastita naklada, Zagreb, 1935. 

kvalitetnih novinara, a novčana sredstva kojima raspolaže vrlo su mršava, jer se 
stranka uglavnom financirala iz dragovoljnih doprinosa seljaka, koji danas zbog gos- 
podarske krize u tome ne mogu sudjelovati, pa je »ovo vrelo sada posve presahnu- 
10«.179 

Drugim riječima, Maček je stanje vlastite stranke i narodnoga pokreta kojemu se 
nalazio na čelu, oslikao vrlo neveselim bojama. Može se zamisliti dojam koji je ovaj 
razgovor morao ostaviti na Pilara i njegove istomišljenike. Da je stranačka organiza- 
cija HSS-a prilično slaba, to su očito znali i bez razgovora s Mačekom. No u razgo- 
voru s njime suočili su se sa nizom poraznih činjenica: HSS ne raspolaže intelektu- 
alno doraslim i izobraženim suradnicima, a stranačka je blagajna potpuno prazna. 
Povrh svega, bilo je jasno da predsjednik stranke ni u srpnju 1932., deset mjeseci 
nakon ukidanja otvorene diktature, nema jasne predodžbe ni glede ciljeva, a još ma- 
nje glede sredstava za njihovo ostvarenje. Unatoč tomu, Mačekovi su sugovornici 
»vođi« ponudili svoju intelektualnu i organizacijsku pomoć, a ovaj to — barem na ri- 
ječima — nije otklonio. 

Očito ne očekujući da će ne samo formalno, nego i stvarno ostati na margina- 
ma, Pilar nije dangubio, nego je odmah prionuo poslu. Sačuvan je koncept pisma, 
koje je on malo nakon tog susreta uputio Mačeku. Prema tom dokumentu kojemu 
nedostaje datum, Pilar u uvodnom dijelu konstatira kako složen splet vanjskopoli- 
tičkih i unutarnjopolitičkih prilika može dovesti do toga da se Jugoslavija sruši kao 
kula od karata. Time bi se Hrvati vratili na pozicije iz 1918. godine, no tada su »po- 
činili tako teške i sudbonosne pogreške, koje nam [se] sada tako teško osvećuju«, a 
koje bi bilo strahovito pogubno ponoviti. Jedini adut kojim hrvatski narod raspo- 
laže, nastavlja Pilar, jest HSS pod Mačekovim vodstvom. Međutim, tu stranku treba 
temeljito reorganizirati, budući da su sudbonosni događaji toliko blizu da se već mo- 
gu jasno nazrijeti. Taj pothvat, koji uključuje »organizaciju jednog centralnog orga- 
na« koji bi bio podređen osobno Mačeku, treba provesti što prije, jer se može dogo- 
diti da se razvitak tako ubrza, pa bi se moglo raditi i o neposrednom preuzimanju 
vlasti sa svim posljedicama i ogromnom odgovornošću hrvatskog naroda«. Reorga- 
nizacija uključuje i promjenu dosadašnjih pravila stranke, jer dosadašnja »pravila for- 
mulirana su previše izrazito kao pravila jedne staleške, klasne stranke, kod čega ide- 
ja narodnoga vodstva ne samo ne dolazi dostatno do izraza nego mora u praksi iz- 
razito stradati«.18! 

Jasno se, dakle, vidi kako Pilara — kao i ranije, u Radićevo doba — duboko pro- 
žima strah da bi vodstvo HSS-a, što se faktično pretvorilo u vodstvo čitava hrvatskog 
naroda, zbog svoje intelektualne i stručne slabosti, ali i zbog svojih ideoloških za- 
bluda, moglo podrediti nacionalne težnje svojim klasnim i staleškim interesima, što 
bi — u svjetlu mogućega sasvim skorog sloma Jugoslavije — za Hrvate moglo re- 


! OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
175-176. 


18 Isto, 176-177. 
181 Isto, 177-178. 

zultirati ne toliko željenim oslobođenjem, nego srljanjem u novu neželjenu državnu 
zajednicu, kao što se dogodilo 1918. godine. 

Nije se Pilar zadržao samo na načelnom zalaganju za ideološku i organizacijsku 
reformu hrvatskoga seljačkog pokreta i zabranjenoga HSS-a, nego je taj cilj želio 
postići i izradom novih stranačkih pravila. U sačuvanom rukopisu pod naslovom Na- 
crt Pravila Hrvatske seljačke stranke, koji je dovršen sredinom rujna 1932., kao jed- 
nu od tri ključne svrhe postojanja i djelovanja stranke, on stipulira: »izvojevanje naj- 
boljih mogućih uvjeta za život i razvitak cijeloga Hrvatskoga naroda te njegove slo- 
bode, cjelokupnosti i neovisnosti«.# Kako bi se ta svrha ostvarila, potrebno je: iza- 
brati »najpodesnije političke metode i najuspješniju taktiku«; prionuti okupljanju, or- 
ganiziranju i podizanju »svih dijelova i svih staleža Hrvatskoga Naroda, ma gdje se 
oni u svijetu nalazili« politički odgajati narod za postizanje stranačke svrhe; provo- 
diti smišljenu socijalnu politiku i socijalnu organizaciju uz podjelu rada na svim po- 
dručjima narodnog života; pristupiti provođenju »jedne dobro promišljene državno 
pravne politike, koja će udovoljiti državnim potrebama Hrvatskoga Naroda kao jed- 
noga od najstarijih državnih naroda u Europi« promicati kulturnu politiku koja će 
otkrivati, obnavljati i suvremenim prilikama prilagođavati elemente starohrvatske 
kulture; na gospodarskom planu težiti tomu da sva hrvatska bogatstva dođu u hr- 
vatske ruke, kako bi hrvatski narod izašao iz teške gospodarske krize; te, na koncu, 
intenzivirati rad i inicijativu na svim područjima narodnoga života, a napose na ost- 
varenju naznačenih ciljeva. 

Očito je, dakle, da se i u doba otvorene i prikrivene diktature Pilarove ocjene i 
razmišljanja zadržavaju u okviru ciljeva i metoda koje je zacrtao gotovo dva deset- 
ljeća prije. Ni knjiga koju će uskoro objelodaniti u Berlinu, unatoč mjestimičnoj po- 
litičkoj mimikriji, ne će izaći iz tih okvira. 


V. Mjesto studije Immer wieder Serbien u Pilarovim političkim koncepcijama 


Rasprava objavljena pod naslovom Immer wieder Serbien nesumnjivo je nastala na- 
kon donošenja Oktroiranog ustava i pisana je, vrlo vjerojatno, tijekom 1932. godine. 
Usporedba njezina sadržaja i poruke koju je imala poslati europskoj javnosti, s dos- 
tupnim dokumentima o Pilarovim tadašnjima razmišljanjima i kontaktima s vod- 
stvom zabranjenoga HSS-a, također potkrjepljuje pretpostavku da je rukopis dovr- 
šen pred sam kraj 1932. godine. Na košuljici rukopisa Pilarovom je rukom zabilje- 
ženo »Predano oko 20. V. 932.4% pri čemu je jasno da je ta neodređena bilješka us- 


1% OIP/BJ. U nacrtu Pravila Pilar govori o Hrvatskoj seljačkoj stranci, što znači da je odustao od ranijeg 
razmatranja mogućnosti da se stranka preimenuje u »Socijalno-seljačku stranku«. Iz toga bi se moglo zak- 
ljučiti da je ta ranija inačica bila u prvom redu uvjetovana zabranom »plemenskog« imena. 


18 OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
184-185. 


'% OIP/BJ, rukopis Jugoslawiens Schicksalstunde. Na dostupnom je fragmentu izvornoga rukopisa, dodu- 
še, nedovoljno čitko napisano »1 / VIII 932 3h popodne«, ali se oznaka mjeseca može čitati i kao >»III« 
(ožujak) ili čak, još manje vjerojatno, kao »IIII« (travanj). Usp. B. JANČIKOVIĆ, »Pogovor« knjizi Uvijek iz- 
nova Srbija, Consilium, Zagreb, 1997., 139. 

lijedila naknadno, ali se iz nje ne zna komu je približno tada »predano« (jer rukopis 
ne mora nužno biti odmah predan nakladniku). 

No, u knjizi se raspravlja o Velebitskom ustanku, o Zagrebačkim punktacijama i 
o nizu drugih događaja koji su se zbili u jesen 1932. odnosno na prijelazu 
1932./1933., što znači da je vjerojatnije kako je konačna verzija nastala krajem 1932. 
ili na samom početku 1933. godine. S priličnom se sigurnošću može kazati kako je 
najkasnije krajem siječnja te godine predana u tisak, jer u protivnome bi pisac vje- 
rojatno uspio umetnuti podatak o događaju koji je nesumnjivo imao nezaobilaznu 
važnost — Mačekovo uhićenje i internacija.!% Zanimljivo je — i možda na neki na- 
čin povezano — da je upravo u to vrijeme, sredinom siječnja 1933. u Parizu dovr- 
šeno tiskanje Pribićevićeve knjige La dictature du roi Alexandre (Diktatura kralja 
Aleksandra), koja je u europskoj javnosti odjeknula kao bomba. Da je tiskanje Pi- 
larove rasprave okončano u veljači 1933., nedvojbeno proizlazi iz činjenice da je pr- 
vi njezin poznati prikaz osvanuo na naslovnici dnevnika Berliner Tageblatt 1. ožuj- 
ka 1933. godine.!#7 

Rasprava Immer wieder Serbien je očito plod Pilarova dugotrajnog studija poli- 
tičkih i gospodarskih prilika te pomnoga promišljanja načina za rješenje hrvatskog 
pitanja. No, sažetost njegova izlaganja, jezgrovitost misli, razmjerna oskudnost poda- 
taka te izbjegavanje opsežnog navođenja vrela i bibliografije, upućuju na to da je 
nastala u vrlo kratkome razdoblju i, vjerojatno, za vrlo konkretne svrhe. U knjizi 
se Pilar, pored vrlo sažetog pregleda političkog razvitka Hrvata i Srba, donekle i Slo- 
venaca, potanje bavi razdobljem poslije skupštinskog atentata, opisujući i analizira- 
jući jugoslavenske unutarnjopolitičke prilike od lipnja 1928., preko proglašenja dik- 
tature i donošenja Oktroiranog ustava (1931.), do atentata na pravaškoga (franko- 
vačkog) prvaka dr. Milu Budaka i Zagrebačkih punktacija (1932.), sve promatrano u 
kontekstu europskih previranja, napose u svjetlu agresivne ekspanzionističke politi- 
ke fašističke Italije. 

I kad se ne bi uzela u obzir notorna činjenica da je u privatnoj korespondenciji 
i tajnim raščlambama pisac uvijek određeniji, otvoreniji i odlučniji nego u spisu ob- 
javljenom u obliku knjige, već i najpovršnija analiza pokazuje da spomenuti Pilaro- 


185 Maček je, povodom Zagrebačkih punktacija, uhićen 31. siječnja 1933. te odveden u Čajniče, gdje je 
ostao do 11. ožujka te godine. Potom je odveden u Beograd, gdje je 24. travnja 1933. pred Državnim su- 
dom za zaštitu države protiv njega započela glavna rasprava, na kraju koje je 29. travnja osuđen na kaz- 
nu strogog zatvora u trajanju od tri godine. (R. HORVAT, Hrvatska na mučilištu, 518-520.) Pilar je, pak, 
bio među onim Mačekovim braniteljima koji se na početku glavne rasprave i pojavio u Beogradu u pos- 
tupku pred Državnim sudom za zaštitu države. (Sudjenje Dr. Vlatka Mačka, s. 1. & s. a., 2-3.) 


1% Tako proizlazi iz pisma A. Košutića R. W. Seton-Watsonu, datiranog u Beču, 10. siječnja 1933. (R. W. 
Seton- Watson i Jugoslaveni. Korespondencija 1906—1941. knjiga II: 1918—1941. Sveučilište u Zagrebu — 
Institut za hrvatsku povijest, Britanska akademija, Zagreb — London, 1976., 259-261.) 


17 Josef RAUSCHER, »Siidslawien' ohne Siidslawen?, Berliner Tageblatt und Handels-Zeitung, Berlin, 
62/1933, Nr. 1 (1. Mirz), 1-2. 


18 Mira Kolar primjećuje kako je Pilarova analiza gospodarskih prilika u Hrvatskoj i u Jugoslaviji bila iz- 
nimno oštroumna, i kako je njezina autora odlikovala i hrabrost, potrebna da se politička i državna kri- 
za identificira kao jedan od uzroka teškoga gospodarskoga stanja. No ona je bila vrlo sažeta, svedena na 
svega dvije stranice. (M. KOLAR, »Dr. Ivo Pilar i gospodarstvo«, GP, 1/2001., 76-78.) 

vi dokumenti, pisma i spomenice predstavljaju jednu cjelinu s raspravom koja je ob- 
javljena pod naslovom Immer wieder Serbien. Svi ti sačuvani izvori svjedoče da pos- 
toji kontinuitet između Pilarovih političkih razmišljanja i aktivnosti tijekom Prvoga 
svjetskog rata i njegovih analiza i pokušaja djelovanja u vrijeme postojanja jugosla- 
venske države. U pravu je, dakle, akademik Jelčić kad ocjenjuje da se ova njegova 
knjiga »može smatrati nastavkom Južnoslavenskog pitanja«.!# 

U novim je prilikama, početkom tridesetih godina XX. stoljeća, Pilar bio silno za- 
okupljen činjenicom da se Jugoslavija nalazi u teškoj i neprebrodivoj državnoj krizi, 
a da hrvatskomu narodu nedostaje intelektualno snažna, ideološki izgrađena i orga- 
nizacijski jaka te stabilna stranačka struktura, koja bi u očekivanome predstojećem 
raspletu mogla preuzeti vlast i dovesti do osamostaljenja i slobode Hrvatske. Budu- 
ći da je i po naravi bio zagovornik tihoga i sustavnog rada na ostvarenju svojih i na- 
cionalnih ciljeva, nesklon negativističkoj apstinenciji i još neskloniji revolucionarnim 
metodama — za uspjeh kojih, uostalom, u tom trenutku očito nisu ni postojali uv- 
jeti — Pilar je najbolji instrument za oslobođenje Hrvatske vidio u strukturama biv- 
šega HSS-a.1% 

To je uvjerenje pojačavala i činjenica da je nakon proglašenja diktature naglaše- 
na tendencija da se članstvo prikloni HSS-u postojala i među intelektualno snažnim 
krugovima bivšega HFSS-a,"! s kojima se Pilar počeo sve intenzivnije susretati i raz- 
mjenjivati mišljenje.“ U njegovim se razmatranjima i kombinacijama ustaška orga- 
nizacija u to doba nije mogla nametnuti kao alternativa, ne samo radi toga što je još 
uvijek bila nedovoljno poznata i jaka, nego i radi toga što se još uvijek nije distan- 
cirala od »hrvatskoga narodnog vodstva« oko Mačeka, čije je domovinsko prvenstvo 
i dalje priznavala. No i bez toga bi ona Pilaru — koji njezino postojanje i njezine ak- 
tivnosti itekako registrira — bila neprihvatljiva, jer je Pilarovu karakteru nedostajala 
revolucionarna crta, i jer je on držao kako se trijeznom raščlambom svih relevantnih 
čimbenika neminovno mora doći do zaključka da se hrvatsko pitanje na zadovolja- 
vajući način može riješiti samo evolutivnim putem. 

To su razlozi koji su učvrstili njegovo stajalište da je samo HSS, uz uvjet da prio- 
ne nužnim ideološkim i organizacijsko-stranačkim prilagodbama i preinakama, pra- 
va poluga za ostvarenje hrvatske države odnosno, u prijelaznoj fazi, za amortizira- 
nje radikalizma, dolazio on s nacionalističke ili s komunističke strane. 

Ova ga potonja početkom tridesetih godina počinje sve više zabrinjavati. Naime, 
u vrijeme nastanka Pilarove knjige, Komunistička partija Jugoslavije — Sekcija Ko- 


1 Dubravko JELČIĆ, »Umjesto vijenca Ivi Pilaru«, u: I. PILAR, Politički zemljopis, 61. 


9 Teško je reći je li Pilarov znatan interes za francuskoga filozofa Georgesa Sorela posljedica ne samo 
njegove intelektualne znatiželje i zanimanja za fenomen boljševizma i fašizma koji je tada privlačio i naj- 
veće europske duhove, ili je on možda bio skopčan s razmatranjem mogućnosti da se hrvatsko pitanje 


riješi nasilnim, revolucionarnim putem. 


5 Usp. Ivan PERŠIĆ, Kroničarski spisi, Stjepan Matković, prir., Državni arhiv u Zagrebu — Dom i svijet 
— Hrvatski institut za povijest, Zagreb, 2002., 229-267. 


9% Opisujući različite kombinacije koje su se u doba diktature pojavljivale u svezi s formiranjem zagre- 
bačkoga gradskog zastupstva te s mogućim pregovorima s dvorom, Peršić spominje sastanke u zagrebač- 
koj kavani Astoria, kojima se počelo pridruživati « više novih» osoba. Pilar, koga spominje na tome mjes- 
tu, vrlo je vjerojatno upravo Ivo Pilar. (I, PERŠIĆ, Kroničarski spisi, 253.) 

munističke internacionale (KPJ) bila je razmjerno slaba, a mjere režima protiv nje bi- 
le su drastične. No, svjetska gospodarska kriza, brutalan jugoslavenski režim i op- 
stanak odnosno jačanje Saveza Sovjetskih Socijalističkih Republika u Staljinovo do- 
ba, objektivno su pogodovali popularizaciji marksističkog nauka. Unatoč organiza- 
cijskim slabostima same KPJ, u vrijeme kad je gospodarska kriza snažno zahvatila i 
Jugoslaviju, diljem države su se 1931./32. množili seljački i radnički nemiri, štrajko- 
vi i demonstracije sveučilištaraca.! Dolazilo je čak do pobuna u vojsci, među koji- 
ma je najpoznatija bila ona u mariborskom garnizonu.!% To su bili simptomi koje je- 
dan oštroumni analitičar nije mogao previdjeti. Zbog toga je Pilar, uza sve slabosti 
organiziranoga komunističkog pokreta, ipak procjenjivao kako bi se od raspada Ju- 
goslavije u sadašnjem trenutku u prvom redu okoristila ili fašistička Italija, ili Sovjet- 
ski Savez odnosno svjetski komunistički pokret. 

Poučen proplamsajima boljševičkih revolucija na kraju Prvoga svjetskog rata i 
snažnim Mussolinijevim uspjehom u Italiji, on je nesumnjivo ocjenjivao da svjetska 
gospodarska kriza pogoduje jačanju totalitarnih pokreta koji svojim demagoškim kri- 
laticama zadobivaju simpatije širokih slojeva. Povrh toga, on je vrlo rano uočio ono 
što će protumačekovske grupacije i mnogi utjecajni katolički, crkveni i svjetovni kru- 
govi shvatiti tek kasnije, tj. da je radićevska seljačka ideologija natrunjena elementi- 
ma koji omogućuju lako infiltriranje komunističkih aktivista u vodeća stranačka tije- 
la. U spomenutome rukopisu, datiranom »na Novu godinu 1932.«, Pilar je ocijenio 
kako se marksistička ideologija ne može uskladiti s »funkcijom nacionalnog vodstva« 
i s teškom situacijom u kojoj se hrvatski narod nalazi. Radić, nažalost, prema Pilaro- 
vu sudu, »nije se znao očuvati od pogreške, da je socijalni svoj stranački sadržaj kon- 
cipirao daleko previše pod utjecajem Marksizma«. On, Radić, nije shvatio ni to da je 
boljševizam neprijatelj seljaštva. Recidivi njegovih veza sa Sovjetima i Seljačkom in- 
ternacionalom postoje i danas, pa je sasvim vjerojatno da će boljševici pokušati is- 
koristiti svaki vanjskopolitički ili unutarnjopolitički zapletaj: »Kad bi se naš narod dao 
zavesti svojim dubokim nezadovoljstvom sa današnjim prilikama, da se uputi u jed- 
nu avanturu boljševičke prirode, tada bilh] to držao najvećom nesrećom«.1 

Zato je zadaća narodnoga vodstva da se »počupa sve mladice i pupove koji su 
ostali iz onog vremena kad je Stjepan Radić iz Moskve slao poslanice hrvatskome 
narodu«.#7 No Pilar je smatrao kako bi moguća boljševička pobuna bila uvod u neš- 
to podjednako opasno: »Ne samo da za slučaj takvog razvitka imade Italija mandat 


53 Početkom 1932. KPJ je, prema komunističkim podatcima, imala oko 500 članova, a tijekom godine se 
broj »udvostručio« (sic!), pa je 1933. porastao na 1400. (Ivan JELIĆ, Osnivački kongres Komunističke par- 
tije Hrvatske 1937., Institut za historiju radničkog pokreta Hrvatske, Zagreb, 1987., 23.). Prema Tuđmanu, 
KPJ je u listopadu 1933. imala i više članova: između 1600 i 1700. (Franjo TUĐMAN, Hrvatska u monar- 
hističkoj Jugoslaviji 1918.—1941., Knjiga druga: 1929.—1931., Hrvatska sveučilišna naklada, Zagreb, 
1993., 116.) 

54 F, TUĐMAN, Hrvatska u monarhističkoj Jugoslaviji, IL., 110-112. 


95 Toj je pobuni znatnu pozornost u svojim izvješćima posvetilo i britansko poslanstvo u Beogradu. Usp. 
Ž. AVRAMOVSKI, Britanci o Kraljevini Jugoslaviji, I., 80, 110-111, 130-131. 


2% OIP/BJ. Usp. B. JANČIKOVIĆ, »Ivo Pilar i vodstvo privremeno zabranjene Hrvatske seljačke stranke«, 
186-187. 


197 Isto, 187. 


58 PILAR - Časopis za društvene i humanističke studije / Godište V. (2010.), br. 9(1) 


za vojnu akciju protiv takovih tendencija na našem teritoriju, nego bi naši narodni 
neprijatelji to upotrijebili za križarski val [rat?] i bukvalno istrebljivanje Hrvata«,1% 

Hrvate se, naime, kao što je spomenuto, osobito nakon Radićeva boravka u 
Moskvi 1924., redovito optuživalo za simpatije prema komunizmu, što je predstav- 
ljalo težak uteg na svim pokušajima hrvatskih političara da na Zapadu pridobiju sim- 
patije. Na toj je psihološkoj podlozi bila posve opravdana bojazan da bi Zapad — 
po već tradicionalnom obrascu, primijenjenom i 1915. u tajnome Londonskom ugo- 
voru — mogao privlačiti Italiju (istodobno je odbijajući od približavanja Njemačkoj 
u kojoj je Hitler na pragu preuzimanja vlasti), na način da joj dade mandat za paci- 
fikaciju istočne obale Jadrana, a onda i za (ograničeno) teritorijalno širenje u tom 
smjeru. 

Dok se nad Hrvatskom nadvija takva prijetnja, jedina politička snaga koja raspo- 
laže kakvom-takvom organizacijom, Mačekov HSS, jedva je preživio razdoblje otvo- 
rene diktature te se — po priznanju samoga predsjednika stranke iz srpnja 1932. — 
nalazi na rubu rasula. U isto vrijeme, hrvatska se misao (a još manje hrvatska poli- 
tička organizacija) nije učvrstila u BiH, pa je vrlo izvjesno da bi veliki dio te pokra- 
jine mogao potpasti pod Veliku Srbiju. Bosanskohercegovački problem je, naime, 
trajno u žarištu Pilarova zanimanja. U pismu »Edhem-efendiji« Mulabdiću,!? 3. ožuj- 
ka 1932., on jadikuje: »Mene mnogo muči spoznaja, da hrvatska politika nikada ni- 
je riješila potpuno bosansko-hercegovačko pitanje u okviru hrvatske politike. Po 
mom shvaćanju, to nije riješio ni Starčević ni Radić, i ja držim da je to jedan od glav- 
nih uzroka naših neuspjeha. Naša politika nikad nije imala jasno i bistro proradjeni 
realni program glede Bosne i Hercegovine koje su po mome jezgra hrvatsko-srpskih 
odnosa«.2" Istodobno Pilar izražava uvjerenje da je ključ rješenja u samim žiteljima 
BiH, u prvom redu u tamošnjim muslimanima. Radi toga poziva Mulabdića da po- 
takne i animira muslimane koji »hrvatski osjećaju ili sa hrvatskom mišlju simpatizira- 
ju«, na izradu detaljnog programa koji bi doveo do rješenja bosanskohercegovačkog 
problema u korist Hrvatske. 

Pilar, dakle, hoće Hrvatsku koja obuhvaća i BiH. No, ako se želi postići trajno 
rješenje tog problema »u hrvatskom smislu«, on — kako se vidi iz pisma Mulabdiću 
— drži da tom pothvatu treba prionuti postupno, »u tri etape«.2% Te su »tri etape« za- 


1% Isto, 


9% Budući da u prvoj rečenici pisma »Edhem-efendiji« Pilar spominje njihovu suradnju u Klubu hrvatskih 
književnika u Sarajevu, može se jasno zaključiti kako je »Edhem-efendija« zapravo hrvatski književnik Ed- 
hem Mulabdić (1862.—1954.), koji je nekoliko desetljeća bio među najuglednijim muslimanskim kultur- 
nim radnicima u BiH, poznat po svojoj hrvatskoj orijentaciji. Godine 1929. izabran je za predsjednika Mus- 
limanskoga kulturnog društva Narodna uzdanica, te će na toj dužnosti ostati do kraja Drugoga svjetskog 
rata. Nakon rata je u političkom procesu osuđen na pet godina zatvora i trajni gubitak građanskih prava. 
Opš. Alija NAMETAK, »Edhem Mulabdić«, Sarajevske uspomene, Hrvatska sveučilišna naklada, Zagreb, 
1997., 67-85; Zlatko HASANBEGOVIĆ, Muslimani u Zagrebu 1878.—1945. Doba utemeljenja, Medžlis Is- 
lamske zajednice u Zagrebu — Institut društvenih znanosti Ivo Pilar, Zagreb, 2007., 93-94 i d. 


2% OIP/BJ. Pismo Edhem-efendiji od 3. ožujka 1932., 1. Pismo je gotovo u cijelosti objavio B. JANČIKO- 
VIĆ, »Ivo Pilar u svjetlu nepoznatih dokumenata«, GP, 1/2001., 257-258. 


21 OIP/BJ. Pismo Edhem-efendiji od 3. ožujka 1932., 1-2. 
202 Isto, 2-3. 

pravo shematski prikazane i na naslovnici knjige Immer wieder Serbien, gdje BiH s 
Dalmacijom čini jedan od dijelova razbijene jugoslavenske države, dok je drugi dio 
Hrvatska i Slavonija koje se protežu i na Sloveniju i Vojvodinu, a treći dio čini Srbi- 
ja iz doba prije 1. prosinca 1918. godine. 

U prvoj »etapi«, objašnjava Pilar Mulabdiću, BiH treba uspostaviti kao jedinstve- 
no upravno područje (jer je sada razbijena na banovine), koje ima pravo na auto- 
nomiju. U drugoj »etapi« bi se ujedinile Dalmacija i BiH, što je u prometnome i gos- 
podarskom smislu potpuno opravdano, a istodobno se time postiže (hrvatska, kato- 
ličko-muslimanska) »dvotrećinska većina« i u Dalmaciji i u BiH. Ta je etapa ujedno 
u funkciji spašavanja Dalmacije od talijanskoga imperijalizma, jer Dalmaciju »u njlel- 
zinom uskom okviru nije moguće očuvati od talijanskih utjecaja na drugi način, ne- 
go da ju se što uže poveže sa njezinim prirodnim zaledjem, koje seže do Drine«. Tek 
u trećoj »etapi« dolazi do »sjedinjenja ovoga povećanoga područja sa Hrvatskom i Sla- 
vonijom«, čime se ujedno ostvaruje prirodna veza sa Srednjom Europom. Prema Pi- 
larovu uvjerenju, »samo ovakav program može zapriječiti onu nesreću, koja se spre- 
ma i Bošnjacima i nama; a to je konačna dioba Bosne i Hercegovine. Ja ovu diobu 
smatram i nenaravnom i štetnom, ali ona dobiva i ovdje sve više pristaša, uglavnom 
zato, što nema nikakva drugoga pametna programa i plana...«25% Ostvarenje spome- 
nutoga troetapnog plana ne će biti ni lako ni brzo: »Mi smo provedenju toga pro- 
grama već bili bliže nego danas, ali je naša vlastita krivnja, da smo danas dalje, ne- 
go smo bili prije 15 godina. Ja računam za svaku etapu po par decenija rada i bor- 
be. Možda je dakle i praktički suvišno iznositi odmah sve tri etape, pak bi bilo bo- 
lje izaći samo sa prvom. Ali ja držim, da oni koji počinju stvar, moraju bezuvjetno 
imati pregled preko čitavoga razvitka.2% 

Taj Pilarov troetapni plan dade se zapravo posve jasno iščitati i iz njegovih rani- 
jih geopolitičkih razmatranja: slažući se s mišljenjem grofa Ludwiga Crennvillea, ob- 
javljenog u Osterreichische Rundschau 1908., Pilar i 1918. ponavlja: »Dalmacija i Her- 
cegbosna upućene su prirodno i neodoljivo jedna na drugu i to još više Dalmacija 
na Bosnu nego Bosna na Dalmaciju. Izolirana od Bosne mora Dalmacija nužno pot- 
pasti pod prekomorski upliv. One dakle sačinjavaju jednu gospodarsko- i prometno 
političku cjelinu«.2% 

To dosljedno i uporno ustrajanje u istim načelima proizlazi iz onoga što je Pilar 
zvao diktatom geopolitičkog položaja: nepokoravanje tom diktatu vodi izravno u 
poraz ili, u hrvatskome slučaju, u katastrofu. 

U kolovozu 1932. Pilar je boravio u BiH i razgovarao s nizom tamošnjih politi- 
čara i javnih radnika. Maček i Trumbić su bili obaviješteni o tom njegovu putovanju. 
Raspoloživi podatci ne daju podlogu za pouzdan zaključak je li Pilar putovao u do- 
govoru s njima,2* iako je posve očito da je njegovo putovanje imalo političku svr- 


205 Isto, 3. 
204 Isto, 4. 
25 ]. PILAR, Politički zemljopis, 27. 


26 U tom kontekstu nije nezanimljivo spomenuti da je kopiju pisma Mulabdiću Pilar dostavio i Trumbi- 
ću, te je sačuvano u Trumbićevoj ostavštini. Zahvaljujem dr. sc. Z. Hasanbegoviću koji me upozorio na 
taj podatak. 

hu. Kako proizlazi iz Trumbićevih bilježaka, Pilar ga je nakon susreta s Mehmedom 
Spahom izvijestio o razlikama koje u pogledu zamisli o podjeli BiH postoje među 
sarajevskim Hrvatima. Prema Pilaru, vodstvo (tada također zabranjene) Jugoslaven- 
ske muslimanske organizacije traži »bezuvjetno da se povrati integritet Bosne-Herce- 
govine«, a ako bi se Jugoslavija raspala, »oni bi (muslimani odnosno JMO, op. T. J.) 
bili za to da Bosna-Hercegovina pripadne Hrvatskoj, ali i u tom slučaju tražili bi da 
[...] integralna dobije autonomiju«. Pilar je uočio i to da postoji suparništvo između 
Mačekova bliskog suradnika Jurja Šuteja i dr, Nikole Mandića, poznatoga hrvatskog 
političara iz austrougarskog doba i kasnijeg predsjednika vlade Nezavisne Države 
Hrvatske (NDH). Oko Mandića se okupljaju Hrvati koji su u oporbi HSS-u, a jedan 
od razloga raslojavanja je i to, što je »Šutej za cijepanje Bosne, Mandić za integritet, 
jer da cijepanje znači guranje Muslimana k Beogradu«.27 

A kao što spomenuto Pilarovo pismo Mulabdiću govori o njegovu nastojanju da 
aktivno utječe na rješenje hrvatskog pitanja i da za to pridobije hrvatski orijentirane 
muslimane, i Pilarov dnevnik s puta po Bosni u kolovozu 1932. jasno pokazuje ka- 
ko je on uvjeren da budućnost neminovno donosi raspad Jugoslavije.ž* Teme o ko- 
jima sa sugovornicima i prijateljima razgovara, potvrđuju da je čvrsto uvjeren u mo- 
gućnost i potrebu uspostave samostalne Hrvatske, ali strahuje za sudbinu BiH i za 
dugotrajni opstanak i prosperitet hrvatske države, ako bi ona uslijed nepromišljene 
politike izgubila BiH. Radi toga, dok se intenzivno bavi izradom novoga programa 
HSS-a, s pomnjom i zabrinutošću bilježi tvrdnje svojih bosanskih sugovornika o au- 
tonomističkom raspoloženju većine muslimana, pa čak i o tome da su u Bosni »ka- 
tolici nješto odjelito i nije sigurno da bi pristali na potpuno prisajedinjenje...? 

Takve su procjene upućenih sugovornika o nestabilnim prilikama i nejasnu ras- 
položenju bosanskohercegovačkih muslimana, pa čak i katolika, bez ikakve dvojbe 
morale jačati Pilarovo uvjerenje da je postupan, evolutivni put — uz pretpostavku 
da se s hrvatske strane nastavi promišljen i uporan rad — u konačnici bolji i izgled- 
niji od trenutačnog raskida s Jugoslavijom, koji bi Hrvatsku bacio u talijanske, mađ- 
arske i srpske ralje. A cilj je Pilar odredio u spomenutome Nacrtu Pravila Hrvatske 
seljačke stranke, od 15. rujna 1932., svega nekoliko mjeseci prije nego što je berlin- 
ski nakladnik dobio konačnu verziju rukopisa knjige, radikalno preinačujući izvorni 
radićevski program i ističući kako je ključna svrha stranke: »izvojevanje najboljih mo- 
gućih uvjeta za život i razvitak cijeloga Hrvatskoga naroda te njegove slobode, cje- 
lokupnosti i neovisnosti« (istaknuo T. J.). 

Sve te misli će, u manje ili više otvorenu obliku, doći do izražaja u knjizi Immer 
wieder Serbien. Ona je, zapravo, formalna argumentacija za ostvarenje prve od tri 
»etape« koje je Pilar jasno i otvoreno formulirao u pismu Mulabdiću. Kao što je ta- 
mo isticao da hrvatski (i bosanskohercegovački) zahtjev za ostvarenjem prve etape 
treba braniti »stvarnim i ekonomsko i prometno političkim obrazloženjima«, jer se nji- 


27 Arhiv Hrvatske akademije znanosti i umjetnosti, Ostavština Ante Trumbića, Osobne bilješke, 4. IX. 
1932. I za ovaj podatak zahvalnost dugujem dr. sc. Hasanbegoviću. 


2 Makar u bilješci o razgovoru s jednim sugovornikom piše kako taj »vjeruje da će se naša država održ- 
ati«. (B. JANČIKOVIĆ, »Ivo Pilar u svjetlu nepoznatih dokumenata«, GP, 1/2001., 260.) 


209 Isto, 260-262. 

ma daje »jaku i neoborivu podlogu našim nacionalno političkim ciljevima, koji se sa 
ovoga gledišta [...] ne bi mogli uspješno pobijati ni trajno osujetiti«, a onaj koji bi to 
učinio, »podnio bi isti odium kao i njekad Austro Ugarska, da ne da ovim zemljama 
kročiti putem ekonomskoga i kulturnoga napretka, a to po mome mnijenju neće 
moći podnliljeti niti sadašnji vlastodršci«,2' tako se i u Immer wieder Serbien Pilar 
oslanja na gospodarske i prometne razloge. Istodobno, on — svjestan toga, da nije 
racionalno odmah izložiti čitav svoj plan, ali i toga, »da oni koji počinju stvar, mora- 
ju bezuvjetno imati pregled preko čitavoga razvitka« — u knjizi zagovara ujedinje- 
nje BiH i Dalmacije, a naizgled tek ovlaš govori o mogućnosti neovisne hrvatske drž- 
ave. Glavnu zadaću u tome teškom i dugotrajnom poslu ima hrvatska politika 2"! 

No u svezi s ovom Pilarovom knjigom postoji još jedna zanimljivost koja je do- 
sad, izgleda, ostala neprimijećena. Naime, u raspravi koja se pojavljuje na njemač- 
kome jeziku i na njemačkom tržištu upravo u vrijeme kad nacionalsocijalisti dolaze 
na vlast, Pilar napadno izbjegava govoriti u ulozi Njemačke u europskom preslagi- 
vanju i u rješenju hrvatskoga pitanja. 

O razlozima takvoga njegova postupka može se samo nagađati. Ali zato je pos- 
ve jasno kako Pilar ocjenjuje unutarnjopolitički razvitak Jugoslavije. 

Iz pozornosti koju je u knjizi Immer wieder Serbien posvetio Zagrebačkim punk- 
tacijama od 7. studenoga 1932., nema nikakve dvojbe da je on taj dokument sma- 
trao iznimno važnim događajem. Njihov nastanak i sastav odnosno nacionalna i po- 
litička struktura njihovih potpisnika govorili su da nastupa novo razdoblje u politič- 
kome životu, a istodobno, državnopravni zahtjevi Punktacija su se u znatnoj mjeri 
podudarali s njegovim pogledima. I one su, kao i on, polazile od toga da je Hrvat- 
skoj i drugim zemljama u sastavu Jugoslavije 1918. nametnuta srbijanska hegemoni- 
ja, koja je uništila sve pozitivne vrijednosti. Zbog toga je potreban povratak na sta- 
nje koje je prethodilo 1. prosincu 1918., te preuređenje države na način da ona pos- 
tane »asocijacija interesa osnovana na slobodnoj volji njenih članova«. Tekst Punkta- 
cija koji je sastavio Trumbić, dopuštao je različite interpretacije, zbog čega su ga mo- 
gli prihvatiti ne samo predstavnici umjerenijih, federalističkih struja u hrvatskome 
političkom životu, nego i dio hrvatskih separatista te predstavnici SDS-a. Te nejasno- 
će i nedorečenosti teksta su i u idućem razdoblju rezultirale različitim komentarima 
i zaključcima, ali je on i u najopreznijem tumačenju morao biti shvaćen kao legiti- 
macija hrvatskoga zahtjeva za federativnim preuređenjem države.2!2 Činjenica da su 
Punktacije potpisali i predstavnici Srba »prečana« odnosno dojučerašnji jugoslaven- 
ski integralisti, pothranjivala je Pilarovu (i ne samo Pilarovu) ocjenu da je proces nji- 
hova otrježnjenja i udaljavanja od Beograda nezaustavljiv: to je ono što on u knjizi 


2% OIP/BJ. Pismo Edhem-efendiji od 3. ožujka 1932., 3. 

21 Zbog toga se ne bih složio s mišljenjem da je Pilar »oprezan do oportunizma«, a još manje da ostvare- 
nje svojih geopolitičkih nacrta očekuje od nekoga inozemnog čimbenika. (Usp. P. VUČIĆ, »Proslov«, u: I. 
PILAR, Politički zemljopis, XVI-XVIIL.) 

22 O Zagrebačkim punktacijama opš. Todor STOJKOV, Opozicija u vreme šestojanuarske diktature 
1929—1935, Prosveta, Beograd, 1969., 208-212; Lj. BOBAN, Maček i politika HSS, I., 87-97 i d. Tekst 
Punktacija na str. 140. 

registrira kao posve novu kvalitetu, koja će — prema njegovu očekivanju što se naž- 
alost nije pokazalo utemeljenim — presudno odrediti sudbinu Jugoslavije. 

A zasigurno su buđenje političkog života u Jugoslaviji i sve snažnija svijest o dra- 
matičnim razmjerima državne krize pridonijeli tomu da je Pilarova knjiga već 1. ožuj- 
ka 1933. prikazana na prvoj stranici jutarnjeg izdanja poznatoga berlinskog dnevni- 
ka Berliner Tageblatt und Handels-Zeitung.?* Drugo je pitanje, je li samo to ili su i 
drugi razlozi doveli do toga da se prikaz jedne knjige — posve neuobičajeno — ob- 
javi na udarnome mjestu, ondje gdje se obično objavljuje politički komentar. Naime, 
na istoj toj prvoj stranici berlinskoga dnevnika pod naslovom »Nova uredba iz nuž- 
de« objavljen je tekst i kraći komentar »Uredbe o zaštiti naroda i države«, koju su 28. 
veljače 1933. potpisali predsjednik Reicha Paul von Hindenburg i članovi nove vla- 
de na čelu s kancelarom Adolfom Hitlerom. Ta je uredba bila motivirana u prvom 
redu borbom protiv komunista, a zapravo je bitno utjecala na koncentraciju vlasti u 
Hitlerovim (nacionalsocijalističkim) rukama. Na drugoj je, pak, stranici, objavljen 
tekst pod naslovom »Mala Antanta i manjine«. U njemu se komentira najava čehoslo- 
vačkoga ministra vanjskih poslova Eduarda Beneša da će uskoro održati veliki go- 
vor kojim će objasniti važnost i značenje Pakta o organizaciji Male Antante.2* Osim 
što je jasno da Pakt ima dodatno ojačati antirevizionističku orijentaciju Male Antan- 
te i privući Poljsku, pravom veta koje njime uzajamno dobivaju države članice (da- 
kle, uz Čehoslovačku i Jugoslavija i Rumunjska), njime se bitno utječe na politički i 
ustavnopravni položaj manjina u Čehoslovačkoj, kojima će prava — napose moguć- 
nosti utjecaja na vanjsku politiku — u budućnosti biti još i manja. To posebno valja 
imati na umu u svjetlu činjenice da bez suglasnosti političkih stranaka sudetskih Ni- 
jemaca čehoslovačka vlada ne će moći postići tropetinsku većinu potrebnu za pot- 
vrđivanje Pakta.25 


25 List je pokrenut 1872., a njegovo su izlaženje nacionalsocijalističke vlasti obustavile 31. siječnja 1939. 
Slovio je za liberalno glasilo, kritično prema Hitleru i nacionalsocijalistima, te je uz Frankfurter Zeitung 
smatran najvažnijim njemačkim liberalnim dnevnikom. Svega dva dana nakon objavljivanja prikaza Pila- 
rove knjige, zbog toga kritičnog pristupa i zbog njegova židovskog podrijetla, nakladnik Hans Lachman- 
Mosse smijenio je glavnog urednika Theodora Wolffa, koji je zrakoplovom napustio Njemačku. U to se 
vrijeme list prodavao i u Njemačkoj i u inozemstvu, u solidnoj nakladi koja je oscilirala između 130 i 240 
tisuća primjeraka dnevno. Iako su nacionalsocijalističke vlasti brzo preuzele potpuni nadzor nad listom, 
ministar propagande dr. Josef Goebbels donio je u rujnu 1933. odluku kojom se Berliner Tageblatt iznim- 
no oslobađa obveze poštivati obvezujuće smjernice državne propagande. Makar je ta odluka motivirana 
težnjom vlasti da stvori sliku o slobodi tiska u Hitlerovoj Njemačkoj, ona je ujedno posredno priznanje 
ugleda berlinskog dnevnika. (Opš. Gotthard SCHWARZ, Theodor Wolff und das »Berliner Tageblatt«. Ei- 
ne liberale Stimme in der deutschen Politik 1906—1933, Tibinger Studien zur Geschichte und Politik, Bd. 
25, Mohr, Tiibingen, 1968.) 


214 Mala Antanta je savez stvoren na francuski poticaj, s ciljem očuvanja stanja uspostavljenoga u Srednjoj 
Europi nakon Prvoga svjetskog rata. Taj je savez utemeljen u St. Germainskim i Trianonskim mirovnim 
ugovorima, a formaliziran ugovorima između Čehoslovačke i Kraljevstva SHS (14. kolovoza 1920.), Ru- 
munjske i Čehoslovačke (23. travnja 1921.) i Rumunjske i Kraljevstva SHS (7. lipnja 1921.). Ti su bilate- 
ralni ugovori objedinjeni i potpisani u Beogradu 21. svibnja 1929. godine. Mala Antanta učvršćena je Pak- 
tom o organizaciji od 16. veljače 1933., kojim je, između ostaloga, uspostavljeno Stalno vijeće (Stalni sav- 
jet9 sastavljeno od ministara vanjskih poslova. Time je Mala Antanta ujedno postala međunarodna orga- 
nizacija u koju je bio moguć pristup i drugih članica. Iako je smatrana jednim od stupova međunarod- 
nog poretka i važnom zaprekom svim revizionističkim nastojanjima u Europi, Mala Antanta je kao poli- 
tički čimbenik faktično prestala postojati raspadom Čehoslovačke 1939. godine. 

Moglo bi se, dakle, pretpostaviti da prikaz Lichttrigerove knjige koja govori o 
trošnosti Jugoslavije i nije posve slučajno objavljen uz taj skoro otvoreni poziv nje- 
mačkoj manjini u Čehoslovačkoj da se ne složi olako s ratifikacijom Pakta o organi- 
zaciji Male Antante. 

Pisac toga prikaza bio je poznati njemački novinar i publicist dr. Josef Ri- 
uscher.$ On je u rujnu 1924. i sim posjetio Kraljevinu SHS, te je u ožujku 1925. na 
berlinskom radiju održao predavanje pod naslovom »Jugoslawien, Land und Leute« 
Jugoslavija, zemlja i ljudig." Budući da je prilike u toj državi pratio s posebnom 
pozornošću, Riuscher se osvrnuo — kako ovdje i sim navodi — i na Pribićevićevu 
knjigu. Svoj prikaz Pilarove rasprave on započinje pohvalom kako »znalcu« (kKen- 
ner koji se krije iza pseudonima Florian Lichttriger, tako i piscu predgovora, Thim- 
meu. Prema Riuscherovu mišljenju, jugoslavenska država je krajem Prvoga svjetsko- 
ga rata predstavljala slobodan izbor njezinih naroda, iako je u nekim aspektima, na- 
pose u pogledu granica, posljedica mirovnoga diktata. No nakon malo više od de- 
set godina postojanja, ta je država pokazala i drugo lice. Na vlasti je diktatorski re- 
žim, a oni hrvatski političari koji su svojedobno zagovarali priključenje («Anschluss 
Zagreba Beogradu, pa to čak i »svečano proglasili«, kao što je Trumbić, danas su in- 
ternirani.2!# 

RAuscher ocjenjuje da Lichttrigerovu knjigu treba staviti uz bok Pribićevićevoj. 
Ona je pisana s hrvatskih pozicija i — kao što je uobičajeno za Hrvate, te Alzašane 
Slavenstva GElsisser des Slawentums) — opterećena je tjeskobom, poviješću i 
zemljopisom. Ona zagovara preuređenje Jugoslavije u federativnom smislu: ne po- 
riče apsolutno opravdanost njezina postojanja, ali osporava da su Srbi i Hrvati jed- 
na nacija Geine Nation», iako bi, smatra Riuscher, filološka argumentacija u koju 
Lichttriiger uopće ne ulazi, prije govorila nešto drugo. Odmak od Beograda uvjeto- 
van je kod Hrvata, tog »plemena« (&Stammy) koje se je 1918. iskreno odlučilo za sa- 


25 ,Kleine Entente und Minderheiten« Berliner Tageblatt, 62/1933., Nr. 101 (1. Miir2), 2. 


26 J, Riiuscher (1889.—1937.), podrijetlom iz Austrije, od početka 1920. živio je u Berlinu i bavio se no- 
vinarstvom i publicistikom. Započeo je kao urednik političke rubrike lista Berliner Borsen-Courier, a od 
listopada 1921. do sredine 1924. bio je u upravi društva Dammert-Verlag. Od srpnja 1925. bio je glavni 
urednik političkoga i feljtonističkog odjela u agenciji Reichsdienst der deutschen Presse. Krajem 1925. vra- 
tio se u Berliner Borsen-Courier te je usporedno surađivao u centrumaškim časopisima Germania i Hoch- 
land. Njemačko državljanstvo dobio je sredinom 1926., a nekoliko mjeseci kasnije izabran je glavnim 
urednikom službe Drahtloser Dienst AG (Dradag), središnje redakcije za radijsko izvještavanje i prijenos 
vijesti u Njemačkoj. Bitno je unaprijedio radijsko izvještavanje u Njemačkoj, a i sim je višekratno preno- 
sio sjednice Društva naroda i izvješćivao iz ženevskog sjedišta tadašnje svjetske organizacije. Na radiju je 
redovito vodio pregled političkog pisanja novinstva, pod naslovom »Politische Zeitungsschau« Mjesto 
glavnog urednika Dradaga napustio u jesen 1932. godine. (Opš. Ulrich HEITGER, Vom Zeitzeichen zum 
politischen Ftihrungsmittel. Entwicklungstendenzen und Strukturen der Nachrichtenprogramme des 
Rundfunks in der Weimarer Republik, LIT Verlag, Miinster, 2003, 78, 104-106 i d.) 


217 Isto, 78. 


28), RAUSCHER, »Siidslawien' ohne Siidslawen?, 1. Riuscher je u krivu: Trumbić nije bio onaj koji je »s- 
večano proglasio« (»feierlich verkiindete) stvaranje nove države, a nisu ga kasnije jugoslavenske vlasti — 
za razliku od niza drugih oporbenih političara — ni internirale. Nije to jedini ni najteži Riuscherov pro- 
pust u ovome prikazu: od niza površnih i netočnih ocjena, još najkrupnija je ona u kojoj Riuscher Meh- 
meda Spahu naziva »vođom muhamedanskih Srba u Bosni« (Ftihrer der mohammedanischen Serben in 
Bosnien. 

vez sa Srbijom, vrlo ozbiljnim razlozima. Umjesto oslobođenja, Hrvati su se suočili 
sa sustavom koji im jasno daje do znanja da su zaposjednuta zemlja. Crta obrane da- 
nas se pomaknula u »srpsko govorno područje« i teče upravo granicom nekadašnje 
Austro-Ugarske Monarhije. Baš od Pribićevića, toga »srpskog iredentista koji je upoz- 
nao habsburške tamnice«, dolaze danas najotvorenije optužbe beogradskog režima. 
Njih treba uzeti vrlo ozbiljno, čak i kad se uzme u obzir da u njima ima i osobnih 
motiva. Jugoslavija je prokockala puno duhovnoga kapitala: Trumbić je interniran, 
Pribićević je u emigraciji, internirani su i Korošec i Spaho. No za Beograd još opas- 
niju optužbu predstavlja činjenica da je Stjepan Radić, taj »romantični oblikovatelj hr- 
vatskoga seljačkog instinkta, upravo najslavenskiji, najmanje latinski" protivnik Beo- 
grada, smrtno ranjen na javnoj sjednici parlamenta. 

Hrvatski odmak od Beograda, za koji se Lichttrigerova knjiga zalaže, nastavlja 
RAuscher, ne znači približavanje Italiji; baš naprotiv, ona podsjeća na epizode poput 
Nettunskih konvencija, u kojima se pokazalo da su mogući sporazumi između Srbi- 
je i Italije, dok je jugoslavenska država naglasila svoju egejsku orijentaciju, koja po- 
goduje njezinim istočnim dijelovima. Hrvati i Slovenci su preko Istre i Gorice du- 
boko povezani s istorodnom južnoslavenskom manjinom u Italiji. Upravo je politi- 
ka Beograda pretvorila Hrvate i Slovence u figure na šahovskoj ploči talijanske po- 
litike, što je rezultiralo i »crno-žutim« planovima o trokutu Beč — Budimpešta — Za- 
greb. To je u Beogradu dovelo do reakcije: pojave kulturne borbe GKulturkampfo 
protiv katolištva »zapadnih plemena«, tj. Hrvata i Slovenaca.2! Lichttrigerova knjiga, 
zaključuje Rauscher, »apelira na Europu, ne želeći njezinu izravnu intervenciju«. Ta 
intervencija ne bi bila ni moguća jer bi mogla biti samo talijanska, a to nipošto nije 
ono što pisac knjige zagovara. Smisao tog apela upravljenog Europi jest traženje pot- 
pore za federativno preuređenje Jugoslavije. Rasprava Immer wieder Serbien zorno 
pokazuje sve pogrješke beogradske politike, ali potvrđuje i to da bi oni koji danas 
Jugoslaviju dovode u pitanje, stvorili tu državu kad ona ne bi postojala_.?22 

Immer wieder Serbien je netom nakon njezina izlaska iz tiska prikazao i R. W. 
Seton-Watson, koga se općenito smatralo jednim od najboljih poznavatelja prilika na 
jugoistoku Europe. On je 1933. u travanjskom broju The Slavonic and East Europe- 
an Review, ocijenio kako je Immer wieder Serbien »zadivljujući sažetak događaja ko- 
ji su doveli do diktature, i još više, razloga njezina neuspjeha«. Pozivajući se i na 
upućene a neimenovane izvore (+internal evidence“, Seton-Watson piše kako je pi- 
sac svojedobno bio prohabsburške orijentacije, ali ga to ne priječi ni u kritici au- 
strougarske politike, niti u shvaćanju da povratak na stare odnose »ni izbliza nije mo- 


2% sto. 1, 


2% Isto, 2. Pojmom Nettunske konvencije označava se niz jugoslavensko-talijanskih konvencija potpisa- 
nih u srpnju 1925. kojima se reguliraju brojna dotad neriješenih pitanja: ribarenje, izuzimanje talijanskih 
optanata od primjene agrarne reforme, pitanje prometa s Rijekom, željezničke pruge Zadar-Knin i dr. 
Konvencije su postale predmet dugotrajnih političkih okapanja u Kraljevini SHS, a potvrđene su u Na- 
rodnoj skupštini tek nakon atentata na Radića i drugove, u kolovozu 1928. Njihovo je potvrđivanje izaz- 
valo novu eksploziju nezadovoljstva u Hrvatskoj. 


24], RAUSCHER, »Siidslawien' ohne Siidslawen?, 2. 


22 [sto, 2. 

guć, čak i kad bi bio poželjan«. On uočava i Lichttrigerovu kritiku Radićeve i uop- 
će hrvatske politike te prihvaća njegovo naglašavanje zapadnjačke orijentacije Hrva- 
ta, ali ipak misli kako je autor pretjerao u naglašavanju mentalnih i tradicijskih raz- 
lika između Hrvata i Srba. S odobravanjem Seton-Watson registrira Pilarovu ocjenu 
kako je Europa zainteresirana za očuvanje Jugoslavije, i kako je njezina federaliza- 
cija jedini put da se spriječi njezin slom. A kao posebno važnu okolnost britanski 
publicist ističe predgovor F. Thimmea, u kojem se ovaj slaže s tezom da je očuva- 
nje Jugoslavije ne samo u interesu Francuske i Velike Britanije, nego i Njemačke, pa 
Seton-Watson izražava nadu da će vlade triju velesila postići sporazum o pristupu 
tom problemu prije nego što bude prekasno.?# 

I poznati britanski povjesničar Carlile Aylmer Macartney požurio je prikazati Pi- 
larovu knjigu već u svibanjskome broju utjecajnog International Affairs, časopisa 
Kraljevskoga instituta za međunarodne studije (Royal Institute of International Affai- 
18).24 Ni Macartney ne zna tko je pisac knjige: za nj je riječ o autoru koji se krije pod 
»očitim pseudonimom«, ali — nastavlja on — bio autor tko mu drago, svi koji su pra- 
tili izlaganje A. Košutića u Chatham House prošloga studenoga, ili su to izlaganje či- 
tali u dvobroju International Affairs za siječanj-veljaču 1933., »bez velikih će teškoća 
dokučiti iz kojih krugova potječu ideje predstavljene u knjizi«25 Njezin pisac, nai- 
me, piše Macartney, »oštro osuđuje diktaturu«, koja je, umjesto da riješi hrvatsko pi- 
tanje, taj problem još više zaoštrila, nastavljajući politiku u duhu srpske Radikalne 
stranke. Zbog toga pisac smatra: »Danas se diktatura skršila; ugrožen je čak i polo- 
žaj dinastije (iako ne tako ozbiljno kao što se obično misli), a ideja “jugoslavenstva' 
je diskreditirana. Jedini spas za Jugoslaviju počiva u federalizaciji, koja treba zapo- 
četi povratkom na status quo ante 1. prosinca 1918.2# No Macartney predbacuje 
Lichttrigeru da je »preveliku važnost« dao hrvatskom pitanju, dok je druge proble- 
me zanemario, uključujući i makedonski. Kritiku pisac zaslužuje i zbog toga što Ma- 
kedoniju i Srbiju olako svrstava u »orijentalne«, dok Crnu Goru vidi kao zapadnjač- 
ku Gokcidentalnug, te očito ne predviđa ni posebnu autonomiju za BiH.* Macart- 
ney je, drugim riječima, pronicavo — puno jasnije nego neki Pilarovi hrvatski kriti- 
čari — zaključio kako pisac knjige Immer wieder Serbien budućnost Crne Gore vi- 
di na Zapadu, uz Hrvatsku, kojoj valja privezati i BiH. Također je bio u pravu kad 
je istaknuo dojmljive sličnosti između izlaganja u toj knjizi i predavanja koje je ne- 
davno održao potpredsjednik HSS-a, ing. A. Košutić. 


25 R. W. SETON-WATSON, »Immer wieder Serbien — Jugoslawiens Schicksalsstunde. By Florian Lichttri- 
ger« 728-729. 

2% Carlile Aylmer Macartney (1859.—1978.), britanski povjesničar, stručnjak za srednjoeuropsku i napose 
mađarsku povijest. Radio je na All Souls College u Oxfordu te od 1951. do 1957. bio šef katedre Među- 
narodnih odnosa na Sveučilištu Edinburgh. Od 1936. do 1946. bio na čelu mađarskog odsjeka istraživač- 
kog odjela (Research Department) britanskoga Ministarstva vanjskih poslova. Napisao više knjiga i ras- 
prava o temama iz mađarske i srednjoeuropske povijesti. 


25 C. A. MACARTNEY, »Immer wieder Serbien. By Florian Lichttriger. With introduction by Friedrich 
Thimme. 1933. (Berlin: Verlag fir Kulturpolitik, 8vo. 203 pp. Rm. 5.50)« International Affairs, Vol. 
12/1933, No. 3, May 1933, 418-419. 


26 Isto, 418. 
227 Isto, 418-419. 

Kao iJ. Krnjević, tajnik zabranjenoga HSS-a, i potpredsjednik stranke Košutić se, 
naime, od ljeta 1929. nalazio u emigraciji. Za razliku od pravaškog prvaka Paveli- 
ća, koji je u Italiju došao iz Turske i to tek nakon što mu je uskraćena dobrodošli- 
ca u Austriji i u Madžarskoj, te u prvom razdoblju svoga emigrantskog djelovanja ni- 
je imao izravna doticaja s talijanskim vlastima, Košutiću je pristup u službene tali- 
janske krugove bio lakši. Mussolini je, doduše, odbio Mačekovu molbu od 13. ko- 
lovoza 1929., da primi Košutića i Pavelića, ali su uskoro te veze uspostavljene. U 
idućem će razdoblju Košutić biti čest sugovornik talijanskih diplomata i novinara.?! 
Strani su sugovornici, političari i obavještajci u nastupima i zahtjevima hrvatskih emi- 
granata, koji su često nastupali i zajednički, već početkom tridesetih godina naslu- 
ćivali znakove ozbiljnih razrožnosti: Pavelić je sa svojim istomišljenicima bezuvjetno 
zagovarao neovisnost Hrvatske, dok su Košutić i Krnjević dali naslutiti kako bi se 
Maček zadovoljio i skromnijim rezultatom.# No u javnosti se činilo da nema nikak- 
vih razlika: i jedni i drugi su Društvu naroda podnosili predstavke u kojima se upo- 
zoravalo na to da neriješeno hrvatsko pitanje odnosno hrvatsko-srpski odnosi mo- 
gu ugroziti i europski mir, i jedni i drugi su u dodiru s hrvatskim iseljenicima i sa 
stranim novinarima nastupali oštro protiv diktature i protiv jugoslavenstva kao na- 
rodne i državne ideje. 

U sklopu brojnih svojih propagandnih nastojanja, Košutić je dobio prigodu 14. 
studenoga 1932. održati govor u Chatham House, sjedištu britanskoga Kraljevskog 
instituta za međunarodne studije. Bilo je to svega nekoliko tjedana nakon što su dva 
člana Balkanskoga komiteta, zastupnik u Parlamentu Rhys J. Davies i bivši zastup- 
nik Ben Riley, posjetili Jugoslaviju i na tridesetak stranica sastavili povjerljivo izvješ- 
će pod naslovom »Hrvati pod jugoslavenskom vlašću. Rezultati istrage« (The Croats 
Under Yugo Slavian Rule. The Result of an Inquiry), datirano u listopadu 1932. go- 
dine. Sjednicom je, na molbu Instituta,“ predsjedao R. W. Seton-Watson, a čitav 
tekst Košutićeva predavanja, te sažetak rasprave u kojoj je sudjelovalo više članova 


28 Hrvatsku je napustio bijegom na Cres, koji se tada nalazio u sastavu Kraljevine Italije, a talijansko mu 
je redarstvo odmah dalo dopuštenje za slobodno kretanje po Italiji. Opš. M. GLOJNARIĆ, Borba Hrvata. 
Kronika dvaju desetljeća političke povijesti (1919—1939), Naklada Antuna Velzeka, Zagreb, 1940., 54-55. 
Postoji i tvrdnja da su Krnjević i Košutić otišli u emigraciju na poziv engleskih masonskih i bankarskih 
krugova, te uz znanje, odnosno prešutnu suglasnost jugoslavenske policije. Krnjević je prema svemu su- 
deći bio članom jedne lozanske slobodnozidarske lože. Vidi: Zoran D. NENEZIĆ, Masoni u Jugoslaviji 
(1764—1980), Narodna knjiga, Beograd, s. a. [1984.), 415. 


22 James J. SADKOVICH, Italian Support for Croatian Separatism, Garland Publishing, New York, 1987., 
84. 

20 Isto, 85-86. 

21 Talijani su još 1933. financijski pomagali ne samo Košutića, nego i Krnjevića. (Isto, 136.) 

2% O tim razrožnostima usp. J. J. SADKOVICH, Italian Support for Croatian Separatism, passim; B. JELIĆ, 
Političke uspomene i rad Dra Branimira Jelića, passim; Ante PAVELIĆ, Doživljaji, III, Naklada Bošković, 
Split, 2008., passim. 

2% Cjelovito je izvješće preveo i priredio T. JONJIĆ, »Britansko izvješće o stradanju Hrvata u Jugoslaviji. 
Hrvati pod jugoslavenskom vlašću« (I.-IV.), Politički zatvorenik, Zagreb, 13/2003., br. 130 (str. 21-25.), 131 
(str. 27-29.), 132 (str. 14-17.), 133 (str. 9-11.) i 134 (str. 26-28.). 

24 Usp. Košutićevo pismo Seton-Watsonu od 5. studenoga 1932. u: R. W. Seton-Watson i Jugoslaveni, IL, 
252-253. 

Instituta — među njima i Davies i Riley — objavljeni su u International Affairs već 
početkom 1933. godine. 

U svom se predavanju Košutić oštro okomio na režim kralja Aleksandra, tvrdeći 
da ni sada — u studenome 1932. — slična diktatura ne postoji nigdje u svijetu. Ona 
neprestano prijeti katastrofom ne samo za narode koji žive u Jugoslaviji, nego je i 
prijetnja europskome miru. Riječ je o međunarodnom problemu koliko zbog ugro- 
žavanja međunarodnoga mira, toliko i zbog činjenice da je jugoslavenska država 
stvorena zapravo međunarodnim aktom, mirovnim ugovorom u Saint-Germainu, ko- 
ji je prešutno izbrisao državnost Crne Gore i Hrvatske (u formi »federativne« Države 
Slovenaca, Hrvata i Srba), te nikad nije dobio potvrdu nacionalnih parlamenata. Sr- 
bija je okupirala Crnu Goru i jugoslavenske pokrajine bivše Austro-Ugarske Monar- 
hije. Kršenjem međunarodnih obveza uspjela je nametnuti Vidovdanski ustav, koji 
je faktično ozakonio Veliku Srbiju. Tim je Ustavom stvoren i »makedonski pakao«. 
Ipak su Hrvati činili sve da se stanje poboljša, čak je i Radić — po nagovoru britan- 
skih prijatelja — ušao u beogradsku Skupštinu, a potom i u vladu, ali su Srbi na te 
pokušaje odgovorili skupštinskim atentatom na Radića i drugove. Nakon uvođenja 
diktature, nastavlja Košutić, čitav je hrvatski narod stavljen u položaj odmetnika. Na- 
silje biva svakim danom sve oštrije, ali Hrvati ne će odstupiti od svojih zahtjeva: ako 
je Austrija trebala biti kažnjena, ipak je i nakon 1918. ostala neovisna država; isti je 
slučaj s Madžarskom. Zašto bi Hrvatska imala manje prava? Zato treba Hrvatskoj vra- 
titi državni suverenitet koji je imala, jednako kao i Crnoj Gori, dok se Bosni i Her- 
cegovini mora omogućiti plebiscit radi izjašnjavanja o tome, želi li se, kao cjelina ili 
u dijelovima, priključiti Hrvatskoj, Srbiji, Crnoj Gori ili hoće autonomiju. Europa je 
jedan narod, njemački, podijelila u dvije države, Austriju i Njemačku. Nasuprot to- 
me, dva je naroda koji su posve različiti i koji nikad nisu živjeli skupa, Hrvate i Sr- 
be, prisilila da žive u jednoj državi. Hrvatska, međutim, može biti neovisna država i 
odvojena od Srbije, kao što je to i bila do 1918., a kao takva bi, s obzirom na nje- 
zin seljački, miroljubiv i antimilitaristički značaj, sprječavala bilo kakvu penetraciju 
kontinentalnih sila u Podunavlje, dolazila ona sa zapada ili s istoka. Drugo je mo- 
guće rješenje da se Hrvatska udruži s Austrijom, a treće, da kao neovisna država su- 
djeluje u »Podunavskoj Švicarskoj«, jednoj konfederaciji koja bi pridonijela stabiliza- 
ciji Srednje Europe, a time i europskome miru i prosperitetu 2% 

Iz komentara i pitanja nazočnih članova Instituta odnosno slušača Košutićeva 
predavanja, bilo je jasno da u utjecajnim britanskim krugovima postoji snažan otpor 
bilo kakvim separatističkim tendencijama u Hrvata. Iako su neki od nazočnih, koji 
su bili upućeniji u stvarne prilike u Jugoslaviji (Davies, Riley, Seton-Watson i dr), 
priznavali da je položaj hrvatskog naroda dramatično težak i neusporedivo gori ne- 
go u Austro-Ugarskoj Monarhiji, ni oni nisu bili spremni poduprijeti nikakvu refor- 
mu koja bi prekoračivala federalizaciju zemlje. Drugi su (W. Steed i dr.) i hrvatsko- 
mu vodstvu predbacivali da se tradicionalno troši u oporbi, umjesto da pokaže 


25 The Croatian Problem. By Dr. [sicl] August Kossutitch«, International Affairs, vol. 12/1933, No. 1, Janu- 
ary 1993, 79-106. 


26 Isto, 89-98. 

spremnost na sudjelovanje u političkom životu regije, a bilo je i mišljenja da je pro- 
blem »specifično hrvatski« i da se »kod drugih nacionalnosti, Crnogoraca, Dalmatina- 
ca (sicl), Slovenaca« ne može utvrditi nikakva težnja prema većoj autonomiji, a ka- 
moli prema samostalnosti.?7 

Suočen s takvim stajalištima — koja ga, nema sumnje, i nisu previše iznenadila 
— Košutić je odvratio da jugoslavenska nacija, jezik i književnost ne postoje. No is- 
todobno je naglo ublažio svoja stajališta, zaključujući kako svaki narod ima pravo 
na neovisnost, ali svi moraju biti svjesni i toga da dio neovisnosti treba žrtvovati za 
dobrobit zajednice naroda. Zaključujući raspravu i naglašavajući kako je potrebno 
brzo djelovanje, jer će u protivnome doći do eksplozije, Košutić je izvijestio da o to- 
me kako hrvatsko vodstvo gleda na budućnost, najrječitije govore Zagrebačke punk- 
tacije, čiji je tekst predočio nazočnima 2% 

Sličnost Košutićevih misli s onima koje je u knjizi Immer wieder Serbien izložio 
I. Pilar, više je nego očevidna. Dostupni podatci ne dopuštaju nikakav zaključak o 
tome je li Pilar znao za sadržaj Košutićeva predavanja i za britanske reakcije na nj, 
odnosno, bolje rečeno, je li bio upućen u skromne plodove nastojanja hrvatske po- 
litičke emigracije. S obzirom na to da je u jesen 1932., nakon srpanjskog razgovora 
s Mačekom, dovršio svoj nacrt novih pravila HSS-a, a da se njegov zet T. Jančiković 
uspinjao u hijerarhiji još uvijek formalno zabranjene, ali stvarno postojeće stranke, 
može se držati izvjesnim da je i Pilar bio barem u grubim crtama obaviješten o ono- 
me što se događa iza kulisa. No, i bez toga je on, na temelju svoga poznavanja geo- 
političkih zakonitosti te političkoga i gospodarskog razvitka posljednjih desetljeća, 
nesumnjivo bio svjestan kamo smjeraju interesi europskih velesila. Sve su te okol- 
nosti krijepile njegovo uvjerenje da je federalizacija Jugoslavije prvi korak kojemu 
treba težiti. Ali, iz njegovih se objavljenih spisa, pa i iz Immer wieder Serbien tek u 
konturama vidi ono što jasno otkrivaju dosad nepoznati i neobjavljeni rukopisi: da 
je Pilar — za razliku od Mačeka i kruga oko njega — u konačnici htio ono što je 
smatrao zakonitošću povijesnog razvitka i jedinim ispravnim rješenjem hrvatskog pi- 
tanja: neovisnu hrvatsku državu koja uključuje i područje BiH, Boke kotorske, Voj- 
vodine i istočne Istre. 

No kako to u svojoj knjizi nije bio spreman javno kazati, ona je — posve razum- 
ljivo — izazvala i ustašku reakciju. 

Prema dosad poznatim izvorima, Pilar se ni u jednome slučaju nije izrazio nega- 
tivno o ustaškoj organizaciji kao takvoj, a još manje o njezinu zahtjevu za hrvatskom 
državnom neovisnošću. No iz fragmenata koje je, uglavnom neizravno, posvetio toj 
organizaciji, može se zaključiti da ga je nekoliko razloga priječilo da u ustaštvu gle- 
da instrument oslobođenja Hrvatske. Prvo, to je bila njegova organizacijska slabost, 
budući da je u tom razdoblju ustaški pokret tek dobivao određenije oblike, ali je još 
uvijek predstavljao marginalnu snagu. Drugo, Pilar ni po ćudi ni po intelektualnim 
predispozicijama nije bio revolucionar. Štoviše, prije bi ga se moglo nazvati vrlo 
opreznim kabinetskim misliocem i ideologom, negoli čovjekom kadrim staviti se na 


257 Isto, 98-104. 
238 Isto, 104-106. 

čelo i političke, a kamoli oružane borbu za oslobođenje. I treće, Pilar nije bio pos- 
ve načistu o naravi ustaških veza s mađarskim i talijanskim vlastima, a upravo je u 
tim dvjema državama — koje su radi svojih interesa jedine bile voljne ustašama 
pružiti mogućnost boravka i ograničenoga djelovanja — gledao tradicionalne ključ- 
ne protivnike hrvatskih nacionalnih ciljeva.2#? 

Iako ne znamo je li ustaškomu vodstvu bilo poznato tko se krije iza pseudoni- 
ma Florian Lichttriiger, M. Budak se je u knjizi Hrvatski narod u borbi za samostal- 
nu i neovisnu hrvatsku državu oštro okomio na Pilarovo izlaganje, ocjenjujući da iza 
pseudonima stoji neki »očito dekretirani Hrvat« koji pokušava biti objektivan i vje- 
rodostojan, a zapravo kao i pisac predgovora F. Thimme, služi diktaturi, »poravna- 
vajući puteve za uzmak diktatoru«.#% Nepovoljno komentirajući Pilarove ocjene pra- 
vih ciljeva i svrhe diktature, Budak — posve utemeljeno — s ogorčenjem osuđuje 
Pilarovu tvrdnju o tradicionalnoj hrvatskoj dinastičnosti koja se, tobože, ogleda i u 
odnosu prema Aleksandru Karađorđeviću. Istodobno on primjećuje kako pisac knji- 
ge iznosi »sve činjenice, koje dokazuju, da je nemoguć zajednički život Srbije i Hr- 
vatske«, pa ipak — proturječeći vlastitim mislima — »pledira za nekakovu federaci- 
ju« koja je hrvatskomu narodu posve neprihvatljiva! Budak, dakle, vrlo točno uo- 
čava da sadržaj knjige nameće bitno drugačiji zaključak od onoga koji njezin pisac 
na kraju nudi, ali u tome ne prepoznaje niti naslućuje varku iza koje se Lichttriger 
krije, nego taj procjep proglašava plodom već poslovične bezočne drskosti apolo- 
geta jugoslavenske diktature. 

To je jedna od malobrojnih knjiga i ocjena o hrvatskome pitanju objavljenih u to 
doba, na koje se Budak u svoj knjizi smatrao posebnim osvrnuti. Ako mu pravo ime 
pisca nije bilo poznato, to bi značilo da je Pilarovu raspravu zbog samoga sadržaja 
(ili možda, radi mjesta i vremena njezina objavljivanja?) smatrao važnom i potreb- 


29 Pritom ne valja previdjeti da je i ustaško vodstvo bilo svjesno tih aspiracija. No, kako se ustaški po- 
glavnik A. Pavelić, komentirajući pisanje zagrebačkoga Obzora, koji je u sklopu razmatranja ideje o am- 
putaciji Hrvatske sugerirao potrebu pogodbe s Beogradom (jer će u protivnom Hrvatska biti žrtvom madđ- 
arsko-talijanskih imperijalističkih planova) izrazio u prosincu 1928., riječ je o izrazu »pogubne nauke ma- 
odušja«. To »izpoviedanje malovjernosti u sama sebe znači za beogradske vlastodržce, koji momentano 
provode najdivljiji režim nad hrvatskim narodom, da im je slobodno njihovu politiku nastaviti do bezko- 
načnosti, jer Hrvati taj režim moraju trpiti vječno iz malodušnosti i jednostavnog straha pred samim so- 
bom i svojom slabosti«. A u stvari, nastavlja Pavelić samouvjereno, »zar nisu Hrvati s Venecijom megdan 
dielili još onda, dok su današnje beogradske režimlije turskim agama konje sedlali? Zar još i danas ban 
elačić ne upire svojom sabljom prema Vilagošu? Ili zar Hrvati i kraj tako zvanih magjarona nisu bili ka- 
dri sve do godine 1918. sačuvati federaciju... Stoga »iz straha pred Talijanima, Magjarima, pa bilo pred 
kim drugim, Stranka Prava ne može i ne će suspendirati svog političkog programa za slobodu Hrvatske 
i hrvatskog naroda, tim većma, što je baš danas aktuelniji nego ikada.« (A. PAVELIĆ, »Ucjena Beograda. 
ugoslavenstvo kao garancija«, Hrvatsko pravo, Zagreb, br. 5192. /22. prosinca 1928./ u: ISTI, Putem hr- 
vatskog državnog prava. Članci — Govori — Izjave, Domovina, Buenos Aires — Madrid, 1977., 419-421.) 


2 12 načina na koji Budak spominje Thimmeovo ime, posve je jasno da mu pisac Popratnog slova Pila- 
rove knjige nije nepoznat. Radi toga je vrijedno istaknuti da ga Budak ni u svibnju 1934. — kad je u Yo- 
ungstownu tiskana njegova knjiga — ne omalovažava niti ga denuncira kao Hitlerova protivnika. Vjero- 
jatno je tomu pridonijela činjenica da su ustaška iskustva s nacionalsocijalistima sve do travnja 1941. go- 
tovo isključivo — negativna. 


%1 M. BUDAK, Hrvatski narod u borbi za samostalnu i neovisnu hrvatsku državu, Izdanje hrvatskog ko- 
la u Sjedinjenim Državama i Kanadi, s. 1. & s. a., 178-180. 

nom osvrta.22 Takva je, negativna reakcija, zapravo više nego razumljiva i logična: 
ustaški je pokret — kao ilegalna i revolucionarna organizacija — postavio jasan cilj, 
bezuvjetno stvaranje hrvatske države svim sredstvima, uključujući i oružana. U tom 
svjetlu je svako pozivanje na strpljenje, na zagovaranje evolutivnog puta i na refor- 
miranje Jugoslavije značilo ne samo kalkulantsko mudrovanje, nego i potkapanje re- 
volucionarne borbe. Nepomirljiva razlika u izboru putova učinila je da se i konačni 
cilj doimao različitim. No ta zabuna u to doba i nije bila tako rijetka. Dok je kao ju- 
goslavensku propagandu kritiziralo knjigu nekoga Floriana Lichttrigera, ustaško je 
vodstvo u to doba tvrdo vjerovalo da s »domovinskim vodstvom« oko dr. V. Mače- 
ka dijeli zajednički cilj, hrvatsku državnu neovisnost. Istodobno je u ustaškim redo- 
vima vladalo nepomućeno uvjerenje da isti cilj u kontaktima sa stranim političarima, 
novinarima i obavještajcima ispovijedaju i Mačekovi izaslanici u emigraciji, Košutić i 
Krnjević. 

Ni jedna ni druga procjena nije izdržala sud vremena, što svakako treba imati na 
umu pri prosudbi ustaške (Budakove) ocjene Pilarove rasprave. A prema samome 
Pilaru ustaše nisu imali negativno stajalište. On, doduše, nije ubrajan u suradnike 
pokreta, pa ni u njegove uzore ili preteče, ali je ustaška Nezavisna Hrvatska Drža- 
va, koja je još uvijek izlazila u Berlinu, gdje će uskoro doživjeti nacionalsocijalistič- 
ku zabranu, sredinom rujna 1933. ocijenila kako je Pilarova smrt jedan u nizu režim- 
skih atentata na istaknute hrvatske intelektualce.25 Kad su došli na vlast, ustaše su 
Pilaru dale razmjerno istaknuto mjesto u kronologiji hrvatske borbe za državnu ne- 
ovisnost. Osim prvoga hrvatskog prijevoda Južnoslavenskog pitanja i drugoga nje- 
mačkog izdanja najvažnijega Pilarova djela, u doba NDH (1941.—1945.) o Pilaru je 
objavljeno nekoliko toplih nekrologa i članaka koji su veličali njegove intelektualne 
zasluge za sazrijevanje hrvatske nacionalne i državotvorne svijesti, a početkom 1943. 
poglavnik Pavelić odredio je da se »Jeleni Pilar iz Zagreba, udovi pok. Dr. Ive Pila- 
ra, bivšeg odvjetnika i javnog radnika iz Zagreba, prizna pravo na počastnu mirovi- 
nu, koja joj se ima počam od 1. siečnja 1943. izplaćivati u unaprednim mjesečnim 
obrocima od Kuna 4.000«.2% Tu je odluku A. Pavelić donio na prijedlog ministra unu- 
tarnjih poslova.2$ 

Čini se kako u to doba još nije bilo općenito poznato da je upravo Pilar pisac 
knjige koju je Budak svojedobno tako oštro napao. O tome govori okolnost da taj 
podatak nije nijednom spomenut ni u člancima o Pilaru, niti u kontekstu objavljiva- 


22 Ne može se, doduše, isključiti ni to da je Budak imao potrebu posebno se okomiti na stajališta koja 
su bila podudarna s mogućim interpretacijama Zagrebačkih punktacija. On ih je, naime, potpisao na svo- 
ju ruku i bez prethodnih konzultacija s Pavelićem koji, bez ikakve dvojbe, ne bi tako lako pristao na do- 
kument koji apsolutno ne isključuje opstanak Jugoslavije. 


25 ,Umoren dr. Ivo Pilar«, Nezavisna Hrvatska Država, Berlin, br. 8 (15. rujna 1933.). 


24 Prijepis odluke Poglavnika dr. Ante Pavelića u spisu Ministarstva unutarnjih poslova — Glavnog rav- 
nateljstva za udružbu i družtvovnu skrb, Odjela družtvovnog osiguranja, zaštite i skrbi br. R. D. 6723-S- 
II1-1943. od 15. veljače 1943., u OIP/BJ. 
25 Nije navedeno kad je datiran taj ministarski prijedlog, pa se može samo pretpostavljati da je riječ o dr. 
Anti Nikšiću, koji je ministar unutarnjih poslova bio od 10. listopada 1942. do 29. travnja 1943. Valja is- 
taknuti da je odluka o počasnoj mirovini donesena znatno prije nego što je dr. N. Mandić, Pilarov surad- 
nik i prijatelj iz austrougarskoga doba, postao predsjednikom vlade NDH (2. rujna 1943.). 

nja hrvatskog prijevoda i drugoga njemačkog izdanja Južnoslavenskog pitanja. Na to 
u određenom smislu upućuje i tvrdnja Dragutina Kambera da je on 1944. u Zagre- 
bu razgovarao s predsjednikom hrvatske vlade N. Mandićem o najvažnijem Pilarovu 
djelu, i da su se njih dvojica složila oko toga »kako bi bilo dobro ovu knjigu pojed- 
nostaviti i dopuniti jugoslavenskim" iskustvima između 1918—1941. i dokazati kako 
Hrvatima nema života bez svoje države, pa je osobito udesiti za hrvatsku mladež«. 
Kamber je popustio Mandićevu nagovoru da se on, Kamber, prihvati toga posla, pa 
je privolu dobio i od ministra narodne prosvjete dr. Julija Makanca i od samoga po- 
glavnika Pavelića. No razvitak vojnopolitičkih događaja onemogućio je ostvarenje te 
zamisli.$ Objavljivanje prijevoda Južnoslavenskog pitanja je ipak izazvalo razmjer- 
no veliku pozornost hrvatske javnosti.2#7 

Jednako tako je, po svemu sudeći, u doba NDH bilo nepoznato i to da niz indi- 
cija upućuje kako bi objavljivanje knjige Immer wieder Serbien možda moglo biti 
povezano i s još uvijek nerazjašnjenom Pilarovom smrću. Naime, kako je već spo- 
menuto, čim se knjiga pojavila, jugoslavenski je režim okružnicom zabranio njezino 
unošenje i prodaju u Kraljevini Jugoslaviji.2% Ali, na koprivničkome željezničkom ko- 
lodvoru eksplodirao je 30. srpnja 1933. pakleni stroj koji je ubio jednog, a teško ra- 
nio dva jugoslavenska policajca? U to doba takve diverzije nisu bile rijetke. Ali, ova 
je bila po nečemu neobična. Istragom je utvrđeno da su ustaški emigranti iz Madžar- 
ske poslali paket: »Bila je to po obliku tvrdo vezana knjiga, veličine od oko 500 stra- 
nica (sic), zapakovana u prozirni papir, koji je opet bio omotan špagom. Kroz pro- 
zirni papir vidio se naštampan naslov te navodne knjige Immer wieder Serbien'. Na 
omotnom papiru bila je napisana adresa: Dragutin Bubanj, sudija Državnog suda za 
zaštitu države Beograd". 

Adresat paklenog stroja nije bio izabran nasumce: Bubanj je bio zloglasni pred- 
sjednik Sudbenog stola u Zagrebu koji je, između ostaloga, predsjedao vijećem što 
je 1931. na smrt osudilo ustaške prvoborce Marka Hranilovića i Matiju Soldina, a niz 


€ Dragutin KAMBER, Slom N. D. H. (Kako sam ga ja proživio), Hrvatski informativni centar, Zagreb, 
1993., 30-31. Pisac knjižice, dr. D. Kamber (Ruda, kod Sinja, 1901. — Toronto, 1969.), katolički je sveće- 
nik, publicist i povjesničar. Od 1926. do 1928. bio urednik sarajevskoga Katoličkog tjednika, potom stu- 
dirao u Rimu. Nakon proglašenja NDH bio ustaški povjerenik u Doboju, a potom vojni vikar i od 1944. 
pročelnik duhovnika hrvatskih oružanih snaga. U proljeće 1945. zamjenik vojnog vikara Hrvatskih oruž- 
anih snaga, u činu dopukovnika. U emigraciji, u koju je otišao u svibnju 1945., pored pastoralnog rada, 
surađivao u brojnim hrvatskim emigrantskim publikacijama. Moguće je da je ovaj Kamberov razgovor s 
Mandićem i dr., u svezi s dva Kamberova osvrta na Pilarovo Južnoslavensko pitanje. Jedan je, pod nas- 
lovom »Temelj naše orijentacije. Misli uz najaktualniju hrvatsku knjigu, djelo dra Ive Pilara “Južnoslaven- 
sko pitanje, objavljen u zagrebačkom tjedniku Spremnost: Misao i volja ustaške Hrvatske, 3/1944., br. 
131, 27. kolovoza 1944., a drugi, »Središnje pitanje hrvatske državne problematike. Siidland: Južnoslaven- 
sko pitanje«, iste godine u ljetnom dvobroju časopisa sarajevskoga Glavnog pododobora Matice hrvatske, 
Hrvatska misao, br. 7-8/1944. 


%7 Izvadak iz toga Pilarova djela (str. 200-204.) objavljen je i u Izboru najboljih svjetskih članaka, br. 2, 
Zagreb, kolovoz 1944., 12-16. 


28 Ž. HOLJEVAC, »Problem Pilarove smrti«, 237. 


29 Željko KRUŠELJ, U žrvnju državnog terora i ustaškog terorizma, Hrvatski Zemljopis — Naklada Dr. Fe- 
letar, Koprivnica, 2001., 192-194. 


250 Isto, 196. 

njihovih istomišljenika na višegodišnju tešku robiju.2! Bio je i član sudskoga vijeća 
Državnoga suda za zaštitu države koje je Mačeka 1933. osudilo na trogodišnju robi- 
ju. Drugim riječima, bio je istaknuta i važna osoba, pa je i istraga o diverziji vođe- 
na s osobitom pomnjom. A je li moguće otkrivanje pravoga identiteta Floriana Licht- 
trigera, pisca knjige koja je poslužila za izvođenje jednog u nizu ustaških atentata, 
diverzija i sabotaža, u nekoj vezi s nejasnim okolnostima Pilarove smrti, kao što se 
znalo tvrditi,%* još uvijek je otvoreno pitanje... 


VI. Zaključak 


U kratkome leksikonskom članku u OBL-u, Slavko Batušić ocjenu Pilarovih politič- 
kih pogleda u doba prve jugoslavenske države svodi na njegovo zalaganje za »fede- 
ralistički ustav« te države.2* Ta se ocjena nipošto ne može smatrati utemeljenom. Da- 
nas, nakon što je objavljen niz ranije nepoznatih Pilarovih tekstova nastalih između 
1918. i 1933., ne može se braniti ni puno kompleksnija i slojevitija prosudba T. Ma- 
cana iz »Proslova« drugoga hrvatskog prijevoda knjige Uvijek iznova Srbija. Prema 
njoj, ta je knjiga dokaz kako je Pilar početkom tridesetih godina XX. stoljeća ipak 
dvojio o mogućnosti održanja »usamljene hrvatske države« bez »europskoga jamstva 
njezinoj nezavisnosti i neutralnosti (sicl)«, pa da je radi toga predlagao federalizaci- 
ju Kraljevine Jugoslavije, »argumentirajući je hrvatskim interesom sjedinjena i auto- 
nomnoga svestranog napretka, jugoslavenskim interesom osiguranja trajnosti zaje- 
dničke države i europskim interesom očuvanja otvorenosti istočnojadranske obale i 
obranom od sovjetizma i fašizma«.2 

Kako Macan ne spominje nijedan od tih dokumenata iz Pilarove ostavštine, smi- 
je se pretpostaviti da su mu bili nepoznati. No ako se Pilarova knjiga promatra u 
kontekstu čitava njegova djela, biva jasno da svi Pilarovi spisi — objavljeni i neob- 
javljeni — predstavljaju cjelinu i kontinuitet bez ikakvih snažnijih lomova i zaokre- 
ta: svrha i cilj svih njegovih razmatranja jest sloboda i samostalnost Hrvatske. No pri- 
tom valja istaknuti: Pilara se u svakoj fazi njegova javnog djelovanja može nazvati 
originalnim političkim misliocem. On se nikad ne povodi za političkom modom, ni- 
ti ikad govori ono što drugi žele čuti. To je, nema sumnje, jedan od važnih razloga 
zbog kojih je u doba prve jugoslavenske države ostao na marginama političkog ži- 


21 T. JONJIĆ, »Proces Hranilović-Soldin. Prilog poznavanju postanka ustaškog pokreta«, Hrvatska između 
slobode i jugoslavenstva, ZR, T. Jonjić i Z. Matijević, ur., Hvidra Zagreb — Naklada Trpimir, Zagreb, 
2009., 169-196. Usp. M. BUDAK, Hrvatski narod u borbi, 143-147. 

22 M. BUDAK, Hrvatski narod u borbi, 169. Kod toga pokušaja atentata Bubanj je imao sreće, no zbog 
sudskog je nasilja u procesu Hranilović — Soldin i otvorene mržnje prema hrvatskim nacionalistima, ma- 
lo nakon uspostave Nezavisne Države Hrvatske, u lipnju 1941. osuđen na petnaest godina robije. (Hrvat- 
ski narod, Zagreb, 3/1941., br. 114 /8. lipnja/, 11.) 

25 Švab to, pače, smatra »vjerojatnim«. (M. ŠVAB, »Životopis Ive Pilara«, u: I. PILAR, Politički zemljopis, 40- 
41) 

24 OBL, Bd. VIII., Pet — Ruž, Wien, 1983., 73. 

25 T. MACAN, »Proslov«, 11. Pisac na istome mjestu navodi kako je Pilar 1918. pristajao »na kondomina- 
cijsku podređenost«, a da je 1933. zagovarao »nestanovitu federaciju«. Kad bi pojam »nestanovite federa- 


cije« bio jasan i razumljiv, moglo bi se određenije raspravljati o tome u kojem je stupnju Macan na teme- 
lju dostupnih mu podataka krivo procijenio Pilarove državnopravne zamisli. 

vota: usredotočen na postignuće cilja, on je političke stranke doista smatrao onim 
što one i trebaju biti — instrument za postignuće nacionalne slobode i blagostanja, 
a ne stroj za proizvodnju karijera i osiguranje sinekura. 

A vrlo važnu značajku njegova djela izvrsno je zapazio Muhamed Hadžijahić, ko- 
ji je s pravom ustvrdio da Pilar uvijek nastupa »kao par excellence hrvatski čovjek, 
koji uviek budno pazi na probitke hrvatske cjelovitosti. Jedino iz te perspektive 
možemo Pilara pravilno razumjeti«.26 Ta je njegova dimenzija, koja očito nije samo 
plod odgoja ili društvene inercije, nego i posljedak Pilarovih geopolitičkih promišlja- 
nja, dodatno osnažena dugotrajnim boravkom u BiH. Tamo je na vlastitoj koži oću- 
tio i spoznao sve nijanse dugoročne i sustavne velikosrpske djelatnosti, i brojne sla- 
bosti hrvatske političke misli." Njegove su analize i zaključci u pravilu intelektualis- 
tičke konstrukcije, koje se ponekad izvode i iz nedovoljno pouzdanih historiograf- 
skih, socioloških, antropoloških i drugih premisa, ali je zato tim nevjerojatnija sko- 
ro matematička preciznost kojom je prosuđivao političke događaje i predviđao nji- 
hov razvitak u budućnosti. To u velikoj mjeri vrijedi i za raspravu Immer wieder Ser- 
bien: Pilar, koji u isto vrijeme u tajnim spisima potanko razrađuje sustav mjera i ak- 
tivnosti koje imaju pravocrtno dovesti do konačne pobjede: samostalne i neovisne 
hrvatske države, u raspravi objavljenoj dramatične 1933. godine u Berlinu, pod zna- 
kovitim i višeslojnim pseudonimom, taj cilj tek dopušta i brani kao otvorenu moguć- 
nost. Ipak, okolnosti nastanka knjige, vrijeme i mjesto njezina objavljivanja i tadašnji 
drugi Pilarovi politički pokušaji, raščlambe i prijedlozi, otvaraju mnoštvo novih pita- 
nja. No i prije nego što ona budu rasvijetljena, može se s velikom stupnjem sigur- 
nosti zaključiti kako se je Pilar — koji je kao malo tko u Hrvatskoj racionalizirao i 
argumentirao svoj posvemašnji otklon od jugoslavenstva i jugoslavenske države — 
u posljednjih petnaestak godina svoga života, naizgled paradoksalno, tek iz taktič- 
kih razloga protivio naglom izlasku Hrvata iz jugoslavenskoga državnog okvira. Dr- 
žao je da su Hrvati u borbi protiv Srba odnosno velikosrpski ustrojene Jugoslavije 
već mobilizirani i organizirani u dovoljnoj mjeri da se može sa sigurnošću kazati ka- 
ko je beogradski projekt doživio konačni neuspjeh: Hrvatsku nije uspio skršiti ni 
pseudoparlmanetrani ni diktatorski režim. Zato je samo pitanje vremena kad će taj 
neuspjeh Beograda biti i formalno zapečaćen raspadom jugoslavenske države. Isto- 
dobno, unutar Kraljevine Jugoslavije ujedinjena je barem većina hrvatskih zemalja, 
a one bi — u slučaju trenutačnog razbijanja te države — dijelom zbog vanjskopoli- 
tičkih okolnosti, a dijelom i zbog slabosti hrvatske političke misli, pale pod vlast raz- 
ličitih država te bi kasnije njihovo oslobođenje i ujedinjenje bilo teško, ako ne i ne- 
moguće. 

U vrijeme kad je izricao takve misli i za njih nabrajao argumente, Pilar nije ni 
mogao biti shvaćen niti općenito prihvaćen. Svakodnevno nasilje nad hrvatskim, ali 
i drugim nesrpskim narodima, tražilo je jednostavne i odlučne odgovore, shvatljive 
svakom prosječnom umu i prihvatljive općem osjećaju pravice. Vrlo malo vremena 


26 M. HADŽIJAHIĆ, »Posljednji hrvatski bogumil', dr. Ivo Pilar«, 69. 


27 U svome najvažnijem djelu on piše da mu je »tek podpuno razumievanje Bosne omogućilo razumjeti 
problem južnih Slavena u cielosti«. (L. v. SUDLAND, Južnoslavensko pitanje, 87.) 

će proći do trenutka kad ni Mačekova »slobodna Hrvatska« ne će biti dostatno pri- 
vlačna krilatica, i kad će se mnogi Hrvati iz prkosa i ponosa, izbornim kuglicama, 
ali i lepoglavskim i srijemskomitrovičkim čeličnim kuglama o nogama, pa i oružjem, 
sve češće izjašnjavati za Janka pusztu, kao simbol radikalnog prekida sa svakim obli- 
kom jugoslavenstva. Dr. Ivo Pilar je, nema sumnje, prihvaćao rizik da ga se kritizi- 
ra zbog njegova umjerenog i uvjetovanog pesimizma. Nije bježao ni od mogućih na- 
padaja da je previše oprezan, ali svakako nije zaslužio da ga osudimo zbog kapitu- 
lantstva i zastranjenja u jugoslavensku maglu: za takvu osudu dokaza jednostavno 
— nema! 


Tomislav Jonjić 

Political Views of Dr Ivo Pilar 1918 — 1933 
Serbia Again and Again: A Radical Turn or 

a Consistent Continuation of Pilar's Political Thought? 


Contrary to notions which were prevalent for a long time also in the 
professional public, available parts of Dr Ivo Pilar's legacy and smaller texts 
which he published after 1918 show that Pilar was also — during the last 
fifteen years of his life — deeply involved in political events, not only as 
an observer and analyst, but also as a thinker and an ideologist. As a result 
of that, the emergence of his book Immer wieder Serbien: Jugoslawiens 
Schicksalsstunde in Berlin in 1933 was not in fact a surprise either. 
Analysing Pilar's political views from 1918 to 1933 and his attempts to — 
during that period — influence Croatian political life, the author arrives at a 
conclusion that the aforementioned Pilar's book is no deviation from his 
earlier ideas. On the contrary, it is a logical continuation of Pilar's 
geopolitical, anthropological, sociological and historiographic studies. In it, 
he also shows that the majority of difficulties of the Croatian political 
position in the Kingdom of Yugoslavia stem from the geopolitical position 
of Croatian lands, and from the complex web of historical, religious and 
sociological causes. Although it was written at the time of the hidden royal 
dictatorship, when the resistance towards the Belgrade regime and the 
Yugoslav state was increasingly more powerful and radical, Pilar's book 
reveals him as a sober and composed analyst of reality, who does not 
conform to political fashion or the current mood of the masses. He remains 
firmly convinced that the freedom and prosperity of the Croatian nation are 
guaranteed only in an independent Croatian state. But, in the then present 
day situation, when European world powers absolutely opposed Croatia's 
independence (and there were also powerful tendencies which even 
opposed the federalisation of the Yugoslav state), the declaration of 
independent Croatia would have been premature and potentially 
catastrophic: Croatia would not be able to include Bosnia and Herzegovina 
(which Pilar considered the key to the solution of the Croatian question), 
and without it, Croatia would be doomed to fall prey to imperialistically 
disposed neighbours. It is why Pilar recommends a gradual, evolutionary 
path, while simultaneously, a more intensive organisation of Croatian 
political, economic and cultural life. 


